
CUM SÁ NU MORI DIN DRAGOSTE 


lece principii de supravietuire afectivă 


Traducere din limba spaniolă de 
Medana Oltean 


AN 


Pentru Ana Maria si Sandra, 
pentru copilăria pe care o împărtășim, 
pentru viața prin care călătorim, 
pentru dragostea care nu se epuizează 


...À intrat în râu pe la apus, 

a scos-o doctorul neinsufletitá : 

se spune că frigul a răpus-o; 

eu ştiu că a murit de-ndrăgostită. 
Jose Marti 


Nu mor de dragoste, eu mor pentru tine. 

Mor după tine, iubire, de dragostea ta, 

de nevoia urgentă a pielii mele de tine, 

a sufletului meu de tine şi a gurii mele, 

$i de insuportabilul ce sunt fără tine. 
Jaime Sabines 


Introducere 


„Să mori de iubire, încet si liniştit“, cânta Miguel Bosé. 
Si nu e doar o invenţie, nici divertisment muzical, este pur 
si simplu realitatea. Pentru multi, dragostea este o povară, 
o durere dulce și inevitabilă sau o cruce pe care trebuie s-o 
ducă în spate, deoarece ei nu știu, nu pot sau nu doresc să 
iubească într-un mod mai sănătos și mai inteligent. Sunt oa- 
meni care se sinucid sau se despart de partenerul lor, și mai 
sunt unii care ajung la epuizare și se usucă ca un copac în 
mijlocul deșertului, pentru că dragostea lor îi coplesea. De 
ce o astfel de iubire? Acesta este adevărul: nu toată lumea se 
întăreşte si își dezvoltă potenţialul uman prin iubire; multi 
slăbesc si nu mai sunt ei înșiși, din dorința de a menţine o 
relaţie atât iraţională, cât și dureroasă. Dragostea trebuie s-o 
trăieşti, nu sá mori din cauza ei. Dragostea nu este un act 
masochist în care te pierzi pe tine însuţi sub jugul vreunei 
obligații impuse din exterior sau din interior. 

Să mori din dragoste nu e un act iremediabil, cum susțin 
unii romantici excesivi. Relaţiile afective care merită și care 
ne luminează viaţa se așază la mijlocul distanţei dintre schi- 
zofrenie (dragostea nu e altceva decât ,nebunie") și vindeca- 
rea ezoterică (iubirea care le „vindecă“ pe toate). Dragostea 
pământeană, care zboară cam jos, dar zboară. Să te potrivesti 
cu o persoană din punct de vedere mental și emoțional, este 
un noroc, o armonie remarcabilă și aproape întotdeauna in- 
explicabilă. Aristotel spunea că dragostea înseamnă să te bu- 
curi, dar, de asemenea, înseamnă si să fii surprins și uimit 

din cauza unui clic care se produce între tine și cineva care 
nu era în planurile tale. De aici, întrebarea tipică a unui iubit 
către celălalt: „Unde ai fost înainte să te găsesc? “ sau „Cum 
se poate să fi existat fără ca eu să știu?“ A iubi înseamnă a 
trăi mai mult și mai bine, dacă iubirea nu este bolnavă sau 
denaturată. În dragostea temeinică nu încape abandonul și 
nici martiriul, iar dacă trebuie să te anulezi sau să te distrugi 
pentru ca partenerul tău să fie fericit, înseamnă că ești cu per- 
soana greșită. 

Pentru a iubi nu trebuie „să mori din dragoste“, să su- 
feri, să devii şters, să-ți pierzi orientarea, să fii una cu cealaltă 
persoană sau să-ţi pierzi identitatea: aceasta se numește into- 
xicatie emoţională. Când confundám îndrăgostirea cu iubirea, 
justificăm suferința morală sau tulburarea/izbucnirile/agita- 
tia sa, și sfárgim incurcati în relații negative care ne amárásc 
viaţa, pentru cá avem impresia greșită cá „aşa este dragos- 
tea". Uneori, la terapie, întâlnesc perechi atât de nepotrivite 
încât mă întreb cum oare au ajuns să fie împreună. Poate au 
fost orbi? lar răspunsul este că, într-un anumit sens, chiar au 
fost. Nu este vorba de o orbire fizică, ci de una emoţională: 
sentimentele au hotărât pentru ei și i-au târât ca un râu ieșit 
din matcă. Iubirea are o inerție care te poate duce oriunde, 
dacă nu intervii gi-ti arăţi influenţa. . 

Sá mori din dragoste inseamná, de asemenea, sá mori din 
lipsa iubirii: respingerea, jocul insuportabil al incertitudinii, 
a nu sti dacă te iubește cu adevărat, așteptarea, acel „nu“ care 
iti pare ca o găleată de apă rece turnată în cap. Înseamnă a te 
umili, a te ruga, a implora, a insista si a persista dincolo de 
orice logică, a aștepta miracole, reîncarnări, întâmplări magi- 
ce sau orice ti-ar putea restitui persoana iubită ori intensitatea 
unui sentiment care se stinge sau pe care l-ai scăpat din mână. 

Oameni din toată lumea au rămas captivi unor stări emo- 
tionale, așteptând să li se schimbe norocul, fără să înţeleagă 
că ei sunt cei care trebuie să realizeze propria revoluţie afec- 
tivă. Toată lumea reinventează dragostea după priceperea sa 

și în conformitate cu nevoile și credinţele sale de bază, fiecare 

o construiește sau o distruge, se bucură de ea sau suferă. Să 

mori din dragoste nu este ceva de neevitat, o determinare bi- 

ologică, socială sau cosmică: poti seta propriile reguli și poti 
refuza să suferi inutil. Acesta este cuvântul de ordine. 
Ce să faci atunci? E posibil sá iubesti fără să te înșeli atât 

de mult și ca suferinţa să fie mai degrabă o excepție decât o 

regulă? Cum să iubești fără să mori încercând, și încă să te 

bucuri de iubire și să-i simți pasiunea irevocabilă ? 
În această carte, am încercat să surprind câteva dintre 

' problemele care transformă dragostea într-o sursă de agonie 

și suferinţă, și le-am pus în față un set de principii de bază ale 

supraviețuirii afective care să ofere instrumente pentru a nu 
muri din iubire si pentru a ne înlocui concepția despre dra- 
gostea tradițională cu una mai nouă și mai sănătoasă. Aceste 
principii acționează ca modele de imunitate sau ca factori de 
protecție. 

Să vedem, pe scurt, care sunt aceste probleme și ce princi- 
piu i se opune în fiecare caz. 

1. Esti cu cineva care nu te iubește, ţi-o spune fără ocolisuri 
și abia așteaptă să plece sau să pleci tu. Dar tu rămâi 
acolo, așteptând miracolul care nu mai vine și îndurând 
o respingere care te sufocă. Indiferent de cauză, lectura 
Principiului 1 te va ajuta si iti va da de gândit: Dacă nu te 
mai iubește, învaţă să pierzi gi retrage-te cu demnitate. 

2. Mai ai pe cineva pe care îl dorești și îl iubești. Fără să-ți dai 
seama, încetul cu încetul, ţi-ai construit o viață paralelă, 
care merge dincolo de aventură. Te întrebi toată ziua ce să 
faci, deși de fapt știi foarte bine, dar nu știi cum: îţi lipsește 
curajul. Visul tău este să-ți inlocuiesti magic partenerul cu 
amantul și totul să rămână neschimbat, ca și când nimic nu 
s-ar fi întâmplat. Ești într-o mare dilemă care nu te lasă în 
pace. Lectura Principiului 2 te va ajuta, iti va da de gândit: 
Să te căsătorești cu amantul e ca şi cum ai pune sare în desert. 

3. Tráiesti într-un martiriu continuu: pentru că dorești să 
rezolvi problemele partenerului tău, ai uitat de propria 

persoană. Dar nu numai că îl sprijini și încerci să-l ajuţi 
să meargă mai departe cu orice pret, ci ai un mod cu totul 
irațional de a te sacrifica: te pui în umbră in mod delibe- 
rat, pentru ca partenerul tău, prin contrast, să strălucească 
mai mult. Te compromiti și iti ascunzi virtuțile astfel încât 
lipsurile partenerului tău să fie mascate sau să nu fie prea 
evidente. Practici o formă ciudată de sinucidere emotio- 
nală. Lectura Principiului 3 te va ajuta și iti va da de gân- 
dit: Evită sacrificiul irațional : nu te anula pentru ca partenerul 
tău să fie fericit. 


. Te afli într-o relație nebuneascá, deoarece „partenerul“ tău 


este cofuz și „nu știe“ până unde vrea să ajungă cu tine, 
pentru că nu este sigur de sentimentele sale. Este vorba 
de sindromul „nici cu tine, nici fără tine“, căruia i-ai căzut 
victimă și nu ai nicio idee cum să-i faci față. Partenerul 
tău oscilează între dragoste și indiferenţă, iar tu îi cánti în 
strună. Lectura Principiului 4 te va ajuta: Nici cu tine, nici 
fără tine? Fugi cât te tin picioarele ! 


. Simti (si știi) că puterea emoţională sau afectivă în relație 


o deţine partenerul tău, adică: el se poate dispensa de tine 
mult mai ușor decat ai putea s-o faci tu de el. Si în această 
luptă dintre punctele forte și cele slabe, dintre atașament 
şi detașare, mereu ieși în dezavantaj; ceea ce te face să spui 
„da“ atunci când vrei să spui „nu“ sau să accepti lucruri 
care nu-ți convin. Toate acestea pentru iubire sau de tea- 
ma de a nu pierde persoana iubită ? Lectura Principiului 5 
îţi va da de gândit: Puterea afectivă o deține cel care are mai 
puțină nevoie de celălalt. 


. Aio dragoste înrădăcinată, recentă sau mai veche, de care 


nu poti uita si care nu-ți permite să începi noi relații. Pen- 
tru a o elimina din mintea și inima ta, ai crezut că „un cui 
scoate pe altul“ și ai pornit la drum să cauti pe altcineva 
mai „mare“ și mai puternic pentru a-l elimina pe fostul 
sau pe fosta din inima ta o dată pentru totdeauna. Din pă- 
cate, nu ai avut sorti de izbândă, iar vechea iubire pluteşte 
în continuare în memoria ta emoțională la fel de puternic 

ca întotdeauna. Lectura Principiului 6 te va ajuta să reflec- 
tezi: Nu întotdeauna un cui scoate pe altul: uneori, amândouă 
rămân înăuntru. 

7. Relaţia ta curentă este pe cât de rece, pe atât de distantă. 
Partenerul tău nu își exprimă iubirea așa cum ai dori și 
cum ai avea nevoie. Simti că te dá la o parte si că indife- 
renta este regula de bază în care evoluează relația. Răcirea 
iubirii și respingerea te rănesc profund și iti afectează res- 
pectul de sine, dar nu ești în stare să iei o decizie. Lectura 
Principiului 7 te va ajuta să te gândești la asta: Dacă dra- 
gostea nici nu se vede, nici nu se simte, înseamnă că nu există 
sau nu îți foloseşte. 

8. Ţi-ai așezat jumătatea pe un piedestal. Crezi cá esti cu ci- 
neva extrem de special, pe care nu-l meriti, și nu încetezi 
să te minunezi de acea persoană. Ţi-ai idealizat partenerul 
şi te-ai atașat de această imagine iluzorie care te împiedică 
să vezi partea sa obișnuită și umană. Problema este că la 
un moment dat va trebui să cobori cu picioarele pe pământ 
și este posibil să nu-ți placă ceea ce vei vedea, fără iluzii- 
le în care te-ai adâncit singur și fără deghizări. Poate că 
ești îndrăgostită sau îndrăgostit de un miraj creat de tine. 
Lectura Principiului 8 iti va servi drept ajutor: Nu-ţi idea- 
liza iubitul; observă-l aga cum este, direct si fără menajamente. 

9. Eşti cu cineva mult mai în vârstă sau mult mai tânăr decât 
tine, și asta, desi nu vrei să recunosti, îți provoacă o oare- 
care neliniște sau preocupare. Ştii că, în timp, diferența de 
vârstă va fi din ce în ce mai evidentă și nu vrei să devii o 
persoană geloasă, istovită sau nesigură. Totuși, preferi să 
nu te gândești la chestiunea asta cu seriozitate, pentru că 
iti este frică să nu cumva să strici bucuria de a trăi o iubire 
ca cea pe care o simți acum. Cu toate acestea, conștient 
sau inconștient, te întrebi: câți ani de fericire îmi rămân? 
Lectura Principiului 9 te va pune pe gânduri: Dragostea nu 
are vârstă, dar îndrăgostiți au. 

10. Te-ai despărțit și îţi vine sá mori. Ţi-ai pierdut valorile 

de referință obișnuite, te simţi singură sau singur și te-ai 

săturat până peste cap de dragoste. În plus, juri că nu vei 
mai avea niciodată pe nimeni și că bărbaţii sau femeile 
sunt toti niște idioţi. Pe scurt: iti este greu sá accepti o 
despărțire care încă te doare și nu ești capabil să o iei de 
la capăt. Lectura Principiului 10 te va ajuta în acest sens: 
Unele despártiri sunt instructive; ele te învață ceea ce nu vrei 
să ştii despre dragoste. 

Fiecare capitol se adresează unui anumit principiu, în 
care se explică, pe rând, o serie de ipoteze și idei care comple- 
tează imaginea și servesc drept ghid. În epilog, am rezumat 
o serie de maxime care trebuie puse în practică, rezultate din 
alineatele precedente. 

Decalogul sugerat aici nu are pretenţia să epuizeze proble- 
mele iubirii nesănătoase, nici pe departe, deoarece variabilele 
implicate în crearea ei sunt numeroase și complexe. Cu toate 
acestea, cele zece principii de supravieţuire prezentate pot fi 
foarte utile dacă vor fi reținute și aplicate în mod constant. 
În experiența mea profesională, am observat că utilizarea lor 
crește foarte mult șansele de stabilire a unor relații functiona- 
le, mai satisfăcătoare si fericite. Prin urmare, recomandarea 
mea este să ne apropiem de toate principiile și nu doar de cele 
care se potrivesc în cazul problemei noastre specifice. 

În momentul în care am elaborat conţinutul cărții, m-am 
gândit la oamenii fragili din punct de vedere emoţional și la 
cei care suferă din dragoste, în ciuda tuturor eforturilor de a 
merge mai departe și de a găsi o iubire care să merite efortul. 
Nu m-am gândit la cei puternici sau la prădătorii emotionali, 
ci la cei care se luptă pentru dragoste, cei care insistă și per- 
sistă în ciuda greșelilor și a deciziilor neinspirate. Adevărata 
virtute nu constă în a iubi, ci în a iubi cum se cade; către acest 
scop intenționează să vă ducă această carte. 


ERR 1 


DACÁ NU TE MAI IUBESTE, 
ÎNVAŢĂ SĂ PIERZI 
ȘI RETRAGE-TE CU DEMNITATE 


Llitarea este o formă de libertate. 
K. GIBRAN 


Toate pasiunile sunt bune când le stăpânim, 
şi toate sunt rele atunci când ne subjugá. 


J.J. ROUSSEAU 


Anatomia abandonului 


Surpriza 


Nu credem că așa ceva ni se poate întâmpla nouă. Cine ar 
crede? Cine și-ar imagina că, într-o zi, persoana iubită ne dá 
vestea proastă că nu mai simte nimic sau foarte puţin pentru 
noi? Nimeni nu este pregătit pentru așa ceva gi de aceea min- 
tea noastră ignoră datele: „Uneori simt că este mai îndepăr- 
tat, că nu mă mai privește ca înainte, dar trebuie să fie totul 
în imaginația mea." Dar, într-o zi oarecare, partenerul tău îţi 
cere să vorbească cu tine și, cu o seriozitate neobișnuită și cu 
o privire nefamiliară, iti spune categoric: „Nu te mai iubesc, 
nu mai vreau să fim împreună, este mai bine pentru amân- 
doi.“ De fapt, are dreptate; este mai bine pentru amândoi. 
De ce să fii cu cineva care nu te iubește? Sau de ce să fii cu 
cineva pe care nu-l iubești ? Dar asta nu te consolează, toată 
„logica“ este inutilă, pentru că ai avut obiective, visuri, pro- 
iecte... Ruptura nu este un act administrativ și doare până în 
adâncul sufletului; indiferent cum ţi-a împachetat-o. 


Prăbușirea si uluirea 


Odată ce ai aflat, totul se întâmplă foarte repede și, în 
doar câteva minute, treci printr-un roller coaster emoțional. 
După impactul resimţit la aflarea veștii, agonia te face sá în- 
trebi prostii: , Esti absolut sigur ? Te-ai gândit bine?" De fapt, 

ce altceva poti face în afară să întrebi și să plângi ? Cu toate 
acestea, organismul insistă și o speranţă trasă de păr, pe cât 
de apatică, pe atât de imposibilă, te face deosebit de naiv: 
„Te-ai gândit bine? Nu vrei să te mai gândești un timp?“ Ca 
și cum ar fi vorba de timp! Și răspunsul celuilalt vine ca o 
rafală îngheţată: „Nu, nu, m-am gândit bine...“ La un mo- 
ment dat, recurgi la manipulări: „Nu te interesează că mă 
rănești ?" „Şi dacă o să-ți pară rău?“ Tácere. Nu prea mai e 
nimic de răspuns și nici de adăugat; asta e ceea ce vrea. Din 
nou lacrimile... Criza este în creștere, mai ai puţin si explo- 
dezi, mai ales pentru că iti dai seama cá nu minte. Există oare 
ceva mai chinuitor decât siguranţa celor care ne părăsesc? 


Intrebarea inevitabilă: 
de ce nu mă mai iubeşte? 


Câteva posibilități: există o altă persoană, dorește sá se re- 
inventeze și pentru asta are nevoie să fie singur (tu ai fi un im- 
pediment) sau, pur și simplu, şi acest lucru este cel mai rău, 
sentimentele i s-au stins fără un motiv sau cauze speciale. 

Un bărbat îmi spunea printre suspine: „Ce este mai crud, 
ce mă doare cel mai mult, deși pare absurd, este că nu m-a 
părăsit pentru nimeni! Nimic nu o împiedică să fie cu mine, 
doar ea însăși...“ Și este adevărat, răcirea iubirii, fără motive 
obiective, este mult mai greu de depășit, deoarece concluzia 
nu este acceptată cu ușurință: „Dacă nu există nimic exterior, 
nici amanți, nici criză, nici boală, nu încape îndoială: proble- 
ma sunt eu!” Mai târziu, intervine revizuirea istoriei, căutând 
cea mai mică greşeală sau inventând-o: ce am făcut greşit, ce 
ag fi putut face mai bine și nu am făcut, defectele pe care ar 
fi trebuit să le îndreptăm (dacă ne-ar da o altă șansă), în fine, 
toate lucrurile personale sunt riguros examinate. 

„M-ai accepta din nou 
dacă promit să mă schimb?“ 


O forţă necunoscută te face să crezi cá poti face o schim- 
bare extremă în tine însuți și că poti recâștiga dragostea pier- 
dută (crezi cu sinceritate că acolo unde era ceva atât de mi- 
nunat, ar trebui să mai rămână totuși o fărâmă). Îi dai „vestea 
cea bună“ fostului tău partener, îi juri că va avea lângă el o 
persoană reînnoită și îţi faci un harakiri emotional în prezen- 
ta lui, doar pentru a te întâlni din nou cu tăcerea stranie de 
mai înainte. Ca o ultimă soluție, inventezi un optimism de 
rezervă: „Poate că mâine se va răzgândi, poate că mâine se 
trezește din adormire.“ Dar ca și cu o zi în urmă, nimic nu 
se întâmplă, te hotărăști să mai aștepți un pic și așa trec ore 
întregi și zile. Într-o lună, ai slăbit cinci kilograme, dar el ră- 
mâne ferm în decizia sa. Încă o dată: nu te mai iubeşte. Este 
lucru judecat și refuzi să vezi realitatea. 


Victorie sau moarte 


Când totul pare finalizat, scoţi un as din mânecă. Din co- 
pilărie, din anii cei mai de început ai vieții tale, ai învăţat sá 
nu te dai bătut niciodată, să lupti pentru ceea ce crezi cá este 
corect și valoros și să te întorci pentru a încerca o recucerire. 
Dar, la fiecare încercare, te umilesti și respingerea se confir- 
mă. A considera că lucrurile pe care le facem pentru dragoste 
nu sunt niciodată ridicole este o invenţie a diletantilor: dra- 
gostea te face să cedezi, să te târăști, iar dacă nu eşti atent, 
te termină. Cu trecerea timpului, pe măsură ce abandonul 
devine evident, încrederea ta se prăbușește. Nu se poate să te 
lupti ca Don Quijote împotriva indiferentei partenerului și să 
încerci să salvezi relația. Pentru asta e nevoie de doi oameni, 
două dorinţe, două nevoi, doi care „să vrea să iubească“. 

Când cu adevărat nu te iubește, indiferent de motivele și 
cauzele posibile, trebuie să renunti la spiritul războinic şi să 
nu duci o luptă inutilă și sfâșietoare. Lupta pentru o iubire 
imposibilă, nouă sau veche, lasă multe sechele. Mai bine să 
suferi o singură dată o pierdere, decât să te supui unei in- 
certitudini susținute și crude; mai bine un realism sfâșietor, 
decât credinţa oarbă care nu mișcă niciodată munţi. 


Există altcineva ? 


Dacă partenerul tău este infidel, vei deveni un obstacol 
în calea planurilor sale: indiferența pe care o va simți pentru 
tine nu va fi nici prea clară, nici prea cinstită. Va dori să te dea 
la o parte ca să poată continua liniștit cu înlocuitorul. Este o 
chestiune de spaţiu: „O altă persoană a intrat în inima mea si 
nu încap două.“ Nu este vorba de o îndepărare trecătoare, ci 
de excludere și, uneori, de dispreț. Există, de asemenea, o altă 
posibilitate care îți adaugă și mai multă durere și confuzie 
decât simţi deja: nu numai că te dă la o parte deoarece există 
altcineva, ci te mai și acuză în mod direct pentru ceea ce s-a 
întâmplat. 

Tu ar trebui să te bucuri că un astfel de personaj a ieșit din 
viața ta; cu toate acestea, demnitatea are tendinţa de a ceda 
în fata avalangei de întrebări motivate de ciudă si afecțiune: 
„De ce eu?" „Ce are cealaltă sau celălalt și eu nu am?” „De 
când mă înșală ?“ „Este mai în vârstă ca mine, are mai multi 
bani, este o persoană mai atractivă decât mine?“ Dorinţa de 
a sti, de a atáta și a-ți pune singur sare pe rană are în sine o 
doză mare de masochism și destul de multă disperare. Cum, 
când şi unde nu contează la fel de mult ca ceea ce ţi-a făcut. 
Ce contează este faptul că ţi-a fost necredincios si cá nu te 

iubește; celelalte sunt secundare sau o modalitate de a-ți hrá- 
ni curiozitatea. Chiar te aștepți ca universul, în bunătatea sa 
infinită, să-ți dea înapoi partenerul în perfectă stare ca si cum 
nimic nu s-ar fi întâmplat? „Miracolele iubirii” și „învieri- 
le emotionale" sunt pură superstiție: atunci când dragostea 
moare, trebuie s-o îngropi. 


Pierderea care eliberează 


Este latura fericită a necazului, pierderea de care meri- 
tă să te bucuri. Cine ar fi crezut, dar uneori, lipsa de iubire 
a partenerului îndepărtează povara incertitudinii: acum nu 
mai e nevoie să jumulești margarete! S-a terminat cu anche- 
tele și investigaţiile existențiale ! Există îndoieli dureroase pe 
care siguranța le calmează. O pacientámi-a spus: „Nu eram 
sigură că mă mai iubește și luni de zile am încercat să-i des- 
cifrez sentimentele... Cât am suferit! Treceam de la speranţă 
la dezamăgire într-o clipă... Şi este curios, dar când mi-a spus 
că vrea sá ne despártim am simțit o alinare.“ Cum să nu simți 
alinare? Cum să nu-ţi dai seama că suferinţa de a vedea lu- 
crurile așa cum sunt, fără menajamente, aduce puțină mân- 
gâiere ? Știu la ce sá mă astept! 

Nu întotdeauna pierderea iubirii este rea si nu toate iubi- 
rile sunt durabile. Îmi aduc aminte de cineva care era amanta 
unui mafiot, iar respectivul o folosea ca pe o sclavă sexuală. 
Trebuia să fie disponibilă douăzeci și patru de ore pe zi și 
era amenințată permanent cu moartea dacă se uita la alt băr- 
bat. Se pare că escrocul s-a încurcat cu o fată de optsprezece 
ani, iar pacienta mea a devenit în mod automat o vrăjitoare 
urâtă şi bătrână. Când m-a întrebat ce ar putea să facă, i-am 
recomandat să devină cât mai urâtă posibil pentru ca astfel 

să-și ajute destinul. La scurt timp, a dat-o afară, fără niciun 
fel de menajamente. De fapt, el i-a deschis cusca și a lăsat-o 
să zboare. Slavă Domnului pentru răcirea iubirii care intervi- 
ne la cei care au căsnicii nefericite, la cei care nu se potrivesc 
și la cei care îşi fac rău în numele dragostei. 


Sfaturi pentru a nu muri din 
dragoste, atunci când nu te mai iubește 


1. Invatá să pierzi, chiar dacă doare 


Are sens sá urmáresti ceva sau pe cineva care ţi-a scăpat 
de sub control? A plecat, nu mai este, nu mai vrea să fie — de 
ce să insigti? Există lucruri care sunt imposibil de îndeplinit, 
indiferent de dorința și názuinta ta de a le avea. Ce ai spune 
despre cineva care ar face o criză de isterie și s-ar agita de 
furie din cauza ploii? Nu ar fi mai bine să scoată umbrela 
decât să se sclifosească și să protesteze împotriva umidității ? 
A învăţa să pierzi este capacitatea unei persoane de a discer- 
ne ceea ce depinde de sine și ce nu, când să insiste și când să 
accepte situaţia dată. Nu are prea mult sens să „convingi“ 
pe cineva că te iubește (iubirea nu urmează această cale), dar 
poti să-ți eliberezi mintea pentru a lăsa să intre o persoană 
care să se simtă fericită iubindu-te. Fiecare picătură de ener- 
gie și sudoare pe care o investești în lamentări pentru ceea ce 
ar fi putut să fie, dar nu a fost, mai bine foloseste-o pentru a-ți 
vindeca sufletul. Cei care se iubesc folosesc această expresie 
afirmativă și mândră, dar sănătoasă până la urmă: Dacă cine- 
va nu mă iubeşte, nu ştie ce pierde. 

Ca o consolare, am întâlnit numeroși oameni care au fost 
párásiti și care, în cele din urmă, au ajuns să mulțumească 

pentru despărțire pentru că au găsit pe cineva mai bun pen- 
tru ei. Gándeste-te la iubirile care au trecut prin viața ta, la 
ce au reprezentat ele la momentul respectiv, în adolescenţa 
aceea oarbă si frenetică după dragoste, si uită-te la ele acum 
din perspectiva pe care ti-o dă trecerea timpului. Îți provoa- 
că vreun impuls necontrolat, vreo senzaţie copleșitoare: te 
agită, te mișcă, iti provoacă vreo suferință? Nu, nu-i aga? 
Memoria afectivă a cedat în fata unei memorii mai concep- 
tuale, mai reci și mai inteligente. Multe dintre aceste amintiri 
nu sunt nimic mai mult decât o poveste, elemente ale istoriei 
tale personale si o parte din CV-ul tău afectiv. Si ai fi făcut 
orice pentru a păstra acele relații! La momentul respectiv, ai 
crezut si ai simţit că vei muri pentru fiecare adio sau la fieca- 
re iubire neîmpărtășită, dar actualmente te lasă rece. Ei bine, 
același lucru se va întâmpla și cu persoana care a încetat să te 
iubească azi; va deveni doar o amintire din ce în ce mai înde- 
părtată. Pe măsură ce timpul trece și vei începe să-ți trăiești 
viaţa, va sosi calmul. 

Nu exisă pastile pentru tipul acesta de durere, nu există 
o pilulă pentru a doua zi sau după șase luni — căci, mai mult 
sau mai puţin, cam atât durează durerea. Trebuie să o suporţi 
și să reziști, ca și când ar fi vorba de un meci de box: azi 
reugesti o lovitură de dreapta asupra suferinţei şi mâine te 
va dobori ea. Tot ce ar trebui să te preocupe este să nu pierzi 
prin Knockout, pentru că, dacă reziști, chiar dacă vei cădea în 
ring în repetate rânduri, pot să te asigur că vei câştiga puncte. 


2. Într-o iubire imposibilă, primul lucru 
pe care trebuie să-l pierzi este speranța 


Niciun viitor. Realismul brut: prezentul gol si fără ni- 
mic care să-ți înlăture durerea. Ati fost învățați că speranța 
este ultimul lucru pe care trebuie să-l pierzi, și acest lucru 

se poate să fie adevărat în anumite circumstanţe limită, dar 
într-o iubire imposibilă sau atunci când s-a declarat și s-a de- 
monstrat că nu te mai iubește, lipsa de speranță este precum 
un balsam. Dacă nu te iubește, nu aștepta nimic, nu antici- 
pa în mod pozitiv: un pesimist inteligent este mai bun decât 
un optimist neinformat. O adolescentă pe picior de depresie 
mi-a spus: „Şi dacă mă va iubi din nou, dar eu nu o să-l mai 
vreau ?" Răspunsul meu a fost simplu: „Ei bine, o să te doa- 
rá-n cot dacă el te iubeşte sau nu." lubirile târzii sunt iubiri 
firave şi de nedorit. 


3. Prejudecata de confirmare: 
„Incă mă iubeşte.“ 


Disperarea te poate determina să crezi că, prin cine știe 
ce mișcare magică sau incantatie, totul va fi iarăși ca înain- 
te: „Dacă îmi doresc din toată inima, visele mele vor deve- 
ni realitate.“ Fantezie pură, cu unele halucinaţii. Speranţa 
nerezonabilă și nejustificată face ca mintea să distorsioneze 
informaţiile și începem să vedem ceea ce vrem să vedem 
și să simțim ceea ce vrem să simțim. O privire, un zâmbet, 
o încruntare, un gest, o chemare, totul este interpretat ca o 
renaștere a vechii iubiri. 

Un pacient, aflat la limita delirului, îmi prezenta propriile 
sale sentimente ca dovadă că fosta încă îl iubește: „Ştiu cá 
mă iubește... O simt, am acest sentiment, este ca o premoni- 
tie..." Înarmat cu o încredere blindată, a încercat o recucerire 
și s-a ales cu o acuzație de hărțuire. Într-un alt caz, o femeie a 
căutat consiliere pentru că iubitul ei a lăsat-o pentru cea mai 
bună prietenă a ei. Într-o şedinţă, îmi spunea plină de opti- 
mism : „Ieri m-am întâlnit cu el după patru luni și sunt sigură 
că încă mă mai iubește... Din felul în care mă privea, mi-am 
dat seama că nu m-a uitat... Am înţeles asta atunci când m-a 

sărutat la despărțire. Mai mult decât atât, eu sunt sigură că 
am flirtat..." Câteva zile mai târziu, în cea mai adâncă tristeţe, 
îmi spunea: „Sunt confuză, nu ştiu ce să cred... Tocmai am 
aflat că se va căsători cu ea... Mi-a trimis o invitație.” Feste ale 
minţii, fantasmagorii patronate de o inimă care se pretează la 
o gândire magică. 

„Încă mă mai iubește, dar nu-și dă seama.“ Există oare o 
amăgire mai mare decât asta ? Lucrul acesta mi l-a spus o fată 
care avea o relaţie de trei ani cu cineva care niciodată nu i-a 
spus că o iubește. Dragostea într-un cuplu nu este magie, este 
rezultatul unei realitati pe o construim din impuls, ghidaţi 
de sentimentele și de credințele noastre. Din păcate, unele 
sunt de-a dreptul iraționale. 


4. De ce să te umilesti ? 


Umilirea in toate formele sale: implorarea, jurámintele, 
„Plecarea capului“, transformarea în sclav sau pentru a-i face 
prea mult pe plac celuilalt — toate acestea au un efect de bu- 
merang. Vesti proaste pentru cei care aderă la o iubire fără 
limite: supunerea, în timp, produce plictiseală. Dacă a mai 
rămas puţină afecțiune, se pierde; dacă mai este vreo urmă 
de repect, s-a terminat. Vrei să-i fie milă de tine? Vrei să-i 
dai și mai multă putere persoanei care nu te iubește? Vrei 
să-i máresti egoul? Dacă ar fi fost atât de ușor de convins cel 
care nu te mai iubeşte! Cum să-i salvezi stima de sine unu- 
ia care vorbește puțin și spune doar „te rog sá mă iubeşti” ? 
Cuvintele nu vor schimba comportamentul cuiva care nu 
simte nimic pentru tine. Acceptă realitatea cu maturitate. De 
ce să te umilești dacă tot nu vei reuși să-i reînvii dragostea ? 

O pauză ajută. Vorbeşte iarăși cu familia ta, regáseste-ti 
rădăcinile, acele valori care iti aparţin si care acum par es- 
tompate de dorinta si disperarea unei iubiri neimpártásite. 

Bagá-ti acest lucru în cap și în inimă: principiile nu se negocia- 
ză. Dacă vrei să suferi, să plângi și să-ți versi toate lacrimile, 
să gemi tare, să te zvárcolesti prin cameră când esti singură 
sau singur, dacă vrei să faci acestea și mai multe, atunci fă-le, 
dar nu renunţa la suveranitatea ta, nu-ți zdrobi fiinţa. Suferá 
cât vrei, dar nu-ţi răni amorul propriu. 


5. Inconjoară-te de persoane care te iubesc 


Există oameni care se specializează în a pune sare pe rană. 
Nu ti s-a întâmplat niciodată? Să presupunem că „prietena 
ta de suflet“ iti spune: „Ai pierdut un om minunat. A fost cel 
mai bun, înțeleg cum trebuie să te simți...“ Cum adică „un 
om minunat“ sau „cel mai bun“? Fără îndoială, există invi- 
die sau rea-vointá acumulate în presupusa prietenă. De ce să 
facă un astfel de comentariu în cazul unei disperate aproape 
muribunde? Cei care te iubesc cu adevărat iti tin partea si te 
apárá, incearcá sá te mentiná pe linia de plutire, indiferent 
dacá ai dreptate sau nu, le pasá de tine; si cu asta am spus tot. 
Pe o astfel de femeie care adoptá rolul de amicá, dar care iti 
reaminteste tot timpul cát de proastá ai fost sau esti, pune-o 
in banca de rezerve, indepárteazá-te de ea si, dacá vrei sá te 
eliberezi, trimite-o in plata Domnului! Este valabil si pentru 
acei prieteni care pretind a fi „obiectivi“ și care încearcă sá 
echilibreze ceea ce nu poate fi echilibrat. Mă refer la perso- 
najul care, într-un ton de consiliere, iti spune: „E adevărat cá 
era o femeie foarte complicată, dar trebuie să realizezi că nici 
tu nu ești ușor de suportat.“ Ce moment și-a ales să scoată în 
evidenţă defectele și slăbiciunile tale! Începe să-ți cureti calea 
gi habitatul afectiv. 

Lucrurile de care ai nevoie sunt sprijinul, suportul emoti- 
onal, tăcerile împărtășite, bătaia ușoară pe spate, cuvântul de 
încurajare, dragostea familiei, cei care caută să-ți diminueze 
suferința. Ai nevoie de „mincinoși dragi“ care să-ţi spună că 

ești genial, atractiv, o partidă bună sau orice altceva care să-i 
cadă bine bietului tău „eu“ deprimat. Critica constructivă ar 
trebui să fie lăsată deoparte până după ce va trece potopul. 
Acum trebuie să ieși din groapă și te vor ajuta foarte mult în 
acest proces cei care te iubesc cu adevărat. Și acolo, în acel 
fundament sigur de prietenie, este locul în care iti vei recon- 
strui capacitatea de a iubi, încetul cu încetul. ~ 


6. Stai departe de tot ceea ce 
iti reamintește de fostul 


Fără romantisme siropoase. În fond, ce poveste de dra- 
goste mai e asta dacă nu mai ai cu cine s-o trăieşti? Nu e ne- 
voie să vizitezi de unul singur locuri contaminate de amintiri 
emotionale. De ce să ocupi „spaţiul strâmt în care nu esti" și 
să te torturezi cu muzica, mirosurile, cadourile ? Uneori, să te 
adâncești în amintiri și să suferi până la limita suportabilită- 
tii organismulului poate să îndeplinească un rol terapeutic, 
dar ar fi mai bine ca aceste „inundaţii“ să fie conduse de un 
specialist în domeniu. Încearcă să creezi în jurul tău un mi- 
croclimat de pace care să se reflecte în interiorul tău; curăță 
locul în care te afli și generează un nou ambient motivatio- 
nal. Nu uita: nu mai există nicio speranță, nu te mai iubește, 
totul este irecuperabil. Deci ce mai aștepți? Îndepărtează, 
împachetează și dăruieşte tot ce ţi-a mai rămas din relație. 
Începe de la zero, dar începe. 


7. Aplică tehnica „stop“ 


De fiecare dată când te împresoară un gând referitor la 
el sau ea, o imagine sau o amintire, bate din palme şi spune 
cu voce tare: Stop! Este o „piedică“, un „stai pe loc“, care 

perturbă gândirea pentru un moment si iti oferă o pauză. 
După ce vei încerca această tactică de câteva ori, nu vei mai 
avea nevoie s-o spui cu voce tare; oprelistea aceasta va fi pur 
și simplu parte din limbajul tău interior. Nu este o soluţie 
extraordinară, dar ajută și eliberează. Nu te închide în mintea 
ta gi nici nu sta departe de oameni. Ar trebui să mergi la un 
cinematograf (dar să nu fie filme de dragoste sau cu vampiri 
tandri), să ieși la un restaurant (nu în locul în care mergeai cu 
el, nici să comanzi felul lui preferat de mâncare), să vizitezi 
un prieten sau o prietenă (interzis să vorbeşti despre chesti- 
unea în cauză), în fine, să ieși în aer liber, să te conectezi cu 
lumea și cu ceilalți. Desi e greu de crezut, soarele va continua 
să rásará și viaţa nu își va opri cursul. Repet: atunci când 
te afli într-un ritual negativ motivat de nostalgie, scriindu-ti 
propria telenovelă, aplică tehnica „stop“, iar intriga se va di- 
zolva până la un capitol ulterior. 


8. Adu-ti aminte atât de cele bune, 
cât și de cele rele 


Este o prejudecată tipică. Mintii îi place nostalgia, se răs- 
faţă cu ea și se autocompátimeste de câte ori are ocazia. Nu 
prea are sens să ridici în slăvi „anii gloriosi" sau „momentele 
frumoase”. Echilibrează! Fără a cădea în ură visceralá, pon- 
derează informațiile: nu uita ce-a fost negativ, nu sanctifica 
pe cel care nu te mai iubește. Nu îndulci ceea ce este neplăcut, 
nu scuza ceea ce merită respingere. Nu vă intelegeati în inti- 
mitate? Era egoist? Te-a înșelat? Era indiferent? Nu aveati 
despre ce să vorbiti? Nu ascunde toate astea! Adu-ti aminte 
de ele, reprodu faptele! Nu spun să blestemi, nici să te lași 
pradă dorinței de răzbunare sau să urásti — ceea ce îţi propun 
este să-ți aduci constant aminte de ceea ce era rău în relaţie. 
Pentru că dacă vei începe să mărești și să exagerezi atributele 

pozitive ale lui sau ale ei, va fi mai lent gi mai dificil să treci 
peste durere. Să te desparti de un înger este mult mai compli- 
cat decât să te rupi de un om. 


9. Dacă ai copii, apropie-te de ei 


Nu mă refer la atașamentul bolnăvicios. Nici nu iti suge- 
rez să lași deoparte toate celelalte roluri pe care le ai pentru 
a deveni doar părinte. Dar copiii fac parte dintr-o misiune 
tine şi dragostea pe care o ai pentru ei și cea pe care ei o au 
pentru tine, trece practic toate testele. Așa că dedică-te lor, 
acelei iubiri autentice și necontaminate; priveste-i ca pe o bi- 
necuvántare care te bucură și care iti face viața mai ușoară. Ei 
nu au nicio vină și au nevoie de tine să fii puternic și eficient. 
Oricât ai fi de deprimat, trebuie să continui să-i educi, să le 
porti de grijă, să fii alături de ei. Formula pare să funcţioneze 
astfel: fostul tău partener te aruncă în groapă, copiii te scot 
din ea. Fostul nu este al tău, copiii tăi sunt carne din carnea 
ta; fostul nu te mai iubește, copiii tăi te iubesc necondiționat. 
Nu numai dragostea de cuplu te împlinește, ci și dragostea 

Principiul 2 


SĂ TE CÁSÁTORESTI 
CU AMANTUL E CA ȘI CUM 
AI PUNE SARE ÎN DESERT 


Dragostea este o nebunie temporară care se 
vindecă prin căsătorie. 
A.BIRCE 


Amanti, dementi. 
PLAUTUS 


Statisticile sunt copleșitoare: calculând o medie din da- 
tele provenite din mai multe culturi, aproximativ cincizeci 
la sută dintre oameni au o relație ascunsă și își înșală par- 
tenerul. Relaţiile interzise sunt deosebit de atrăgătoare, de- 
oarece plăcerea pe care o generează este foarte concentrată, 
profundă și captivantă. Indiferent dacă suntem de acord sau 
nu cu relațiile clandestine, trebuie să recunoaștem faptul că 
multe dintre ele ajung să se transforme într-un Disney World 
personalizat, în care cei implicați sunt mai aproape de ma- 
nie decât de o viață normală. Amantii își creează propriul 
lor microcosmos și propriile reguli de supraviețuire: o lume 
doar pentru doi, exclusivă. În această conspirație amoroasă, 
fiecare determină existenţa celuilalt și chiar îi dă un sens. O 
pacientă mi-a spus: „Doar pentru a fi cu el câteva ore, săp- 
tămâna este justificată și are sens... Să nu-l văd înseamnă să 
rămân incompletă, ca și cum s-ar rupe o parte din mine...“ 
Justificare existenţială și totodată sindrom de abstinentá: 
n-ai ce-i face. Câteva întâlniri îi dau cotidianului o nuanță 
specială și se trece de la o realitate în alb și negru la una în 
culori și într-o a treia dimensiune. De aici vine și refuzul de a 
ieși din legătura amoroasă, indiferent din ce direcție ar veni 
presiunile împotriva ei: nimeni nu vrea să piardă farmecul 
unei iubiri care te duce la limită. 

Cu toate acestea, în ciuda faptului că sunt într-o stare de 
fericire expansivă, uneori, cei implicaţi, nemulțumiți fiind 
doar cu acel aici și acum, încearcă să legalizeze aventura 

sentimentală și s-o păstreze în timp. Strategia? Să forma- 
lizeze legătura, să iasă la lumină și să se arate în lume cu 
demnitate. De la dragostea proscrisă la basm: „Dacă ne iu- 
bim, să trăim împreună și să construim o familie, cu ai mei, 
ai tăi și, cine stie, cu ai nostri." Dacă esti prins pe un astfel de 
plan, îţi recomand să mai temperezi puțin revoluțiile. Nu-ţi 
spun asta pentru a te descuraja, ci pentru că doar puţine re- 
latii funcționează între amantii care se căsătoresc sau se mută 
împreună. Să aduci extazul în plan terestru, să restructurezi 
nebunia plăcută ce păstra vie relaţia, toate acestea au conse- 
cinte și contraindicatii. Este foarte dificil să „reglementezi“ 
dragostea pasională și să nu se schimbe nimic. 

Roller coasterul emotional prin care trec amantii include 
o intensă satisfacție fizică, tandrete, bucurie, vinovăţie, frică 
și curaj, încântare și dezamăgire, dragoste și ură, durere și 
alinare, râsete și tristeţe, si multe alte oscilații. Amantii sunt 
zguduiti de un set de emoții și nemulțumiri de toate tipurile, 
care au un caracter exponential. Dar tocmai această viteză și 
gamă de sentimente îi captivează. Cum directionezi această 
energie fascinantă și de necontrolat pentru a o îmblânzi, fără 
să-și piardă esenţa vitală? 


„Nu vreau să renunţ la această fericire“ 


Aici este o contradicție: nu vrei să renunti la bucuria de 
a avea un amant, dar în același timp vrei să o denaturezi, să 
o scoţi din ecosistemul sáu și să o iei acasă. De ce să vrei aga 
ceva? Dinamica este, mai mult sau mai puţin, după cum ur- 
mează: când dependenţa va prinde rădăcini, sloganul inițial 
de „bucură-te de ea cât durează“ sau „trăieşte momentul“ 
își va pierde forța si, pe măsură ce nevoia de a fi împreună 

crește, viitorul își face apariţia. Argumentul este un amestec 
curios de hedonism și justiție cosmică: „Ce este rău în a locui 
împreună? Nu merităm să fim fericiți? Nu din întâmplare 
căile vieţii noastre s-au încrucișat.“ Evident, nimeni nu „me- 
ritá” să fie nefericit. Întrebarea este dacă e posibil ca relația 
cu amantul să se transpună într-o căsnicie stabilă, fără a pier- 
de vivacitatea care ne face fericiți. 

De reflectat: cum îți dai seama dacă decizia ta nu este influ- 
entatá în principal de atașamentul față de plăcere ? Îi cunosti 
suficient de bine pe iubitul tău sau cunoașterea celuilalt se 
rezumă la efervescenta unei iubiri de laborator, ferită de con- 
taminare și la fel de senină ca o zi de vară? Te întreb: ce fel 
de fericire cauti? Una adevărată, cu picioarele pe pământ, sau 
una fără vreun alt fundament decât dorinţa de a o trăi? 


„Vreau mai mult, am nevoie de mai mult“ 


Efectul de stațiune balneară resimțit într-o aventură amo- 
roasă (raporturi sexuale, masaje, mângâieri, orgasme, cu- 
vinte frumoase, reducerea stresului, blocajul preocupărilor 
pentru câteva ore) creează o dependenţă profundă. Cum să 
pierzi un amant care este „obiectiv“ și rezonabil în momente- 
le de decizie? Un bărbat care era pe cale să se despartă pen- 
tru a se muta cu prietena/amanta, și-a justificat hotărârea în 
felul următor: „Pasiunea pe care o simt este atât de puterni- 
că încât, în afară de faptul că avem relații sexuale de fiecare 
dată când ne întâlnim, practic onania până la de trei ori pe zi 
doar gândindu-mă la ea... Am erectii numai când aud nume- 
le ei..." Cum să-i ceri puţină raționalitate cuiva care gândeşte 
cu ce are în pantaloni? Motivația lui nu era alta decât să o 
posede cât mai mult timp posibil pe femeia pe care o dorea. 

Într-o căsnicie de rutină, fără idealuri importante, prezen- 
ta unui înlocuitor sau a unui supliment emotional/sexual se 
transformă într-o motivaţie de bază și esenţială. Ca în orice 
consum de droguri, nivelul de toleranţă al organismului la 
substanța (sau persoana) respectivă crește și avem nevoie de 
o cantitate mai mare, pentru a menţine senzaţia la un nivel 
satisfăcător. 

O pereche de îndrăgostiți aveau următorul ritual. Aproxi- 
mativ de trei ori pe săptămână ea venea să-l viziteze la apar- 
tamentul în care locuia. Atunci când ajungea, era întâmpinată 
cu o masă foarte bine așezată, flori sălbatice si niște feluri de 
mâncare exotice și delicate, gătite de bărbat, care era un bucă- 
tar excelent. Totul era animat de o muzică clasică frumoasă, 
iar pe o saltea așezată pe podea bărbatul avea pregătite hai- 
nele pe care ea trebuia să le poarte în fiecare zi. Pe fereastră 
se vedea muntele, totul mirosea a pin și păsările cântau ca 
și cum ar fi sărbătorit sosirea ei. În acel loc, totul se potrivea 
perfect. De fapt, semăna mai mult cu o experienţă din Olimp, 
în imbrátisarea lui Zeus. 

Comparatiile sunt revoltătoare, dar cum să le evite? Paci- 
enta mea le fácea tot timpul si mai ales in momentul in care 
cobora din Olimp si mergea la ea acasá, unde o astepta un 
sot care era un simplu muritor, care nu gáteá bine, căruia 
nu-i plăcea să asculte muzică, nu îi cumpăra haine gi nu avea 
nici cea mai mică fantezie. De la cer la purgatoriu şi, uneori, 
în iad. Într-o întâlnire, mi-a spus: „Îi cer lui Dumnezeu sá má 
elibereze de căsnicie, dar mă gândesc la copiii mei... Nu știu 
ce să fac... Bine, ştiu ce să fac, vreau să fiu cu amantul meu, 
dar nu am curaj... În fiecare zi am nevoie de el și îl iubesc mai 
mult... Cum se va termina oare totul?“ De două ori pe săp- 
tămână nu mai era suficient, nici de trei ori, nici de patru... 
Cerinta era deplina veșnicie. Ea a încercat in mod repetat sá 
se mute cu acel semizeu transformat în bărbat, dar nu a fost 
niciodată capabilă. Astăzi își amintește de el ca de marea iu- 
bire a vieţii sale și se simte dezamăgită de ea însăși pentru 

că nu a fost suficient de curajoasă încât să ia această decizie. 
Încă îi e dor de el, corpul ei nu s-a resemnat din pricina pier- 
derii. Ar vrea să se repete. 


Amanti până când altcineva 
ne va despărți 


Într-o zi, prinzi curaj și te hotărăști: „Îmi voi înlocui par- 
tenerul cu amantul.“ Dar cum rămâne cu fostul, cu anii de 
coexistentá, cu istoria construită? „Nu este problema mea, 
va vedea el cum va supraviețui, va vedea ea ce va face." „Şi 
copiii?“ „Ei bine, se vor obișnui și vor înţelege: de ce nu? 
Dacă o fac atâţia oameni... “ La o consultatie, spre uimirea 
copiilor ei de opt și nouă ani, o pacientă încerca să-i convin- 
gă cu privire la „avantajele“ despărțirii: „Mama se duce să 
trăiască cu un alt bărbat pentru că îl iubește din toată inima. 
Este normal să se întâmple asta în rândul adulților... Voi veţi 
locui cu mine și veți avea un nou tată! Veţi vedea cá este o 
persoană minunată și vă va plăcea mult! Oricum, veți conti- 
nua să-l vedeți si pe tatăl vostru ori de câte ori doriţi. Nu e 
fantastic?” Văzând gravitatea copiilor și a mea și căutând să 
surprindă „fantasticul“ dintr-un astfel de prăpăd, a încercat 
să peticească lucrurile: „Ei bine, uite care e partea bună a 
lucrurilor: veți avea doi tati și două case!" Pentru un copil 
normal, vestea că va avea un „tată nou“ sau o casă „în plus“ 
pentru weekend nu este nimic fenomenal; mai degrabă se 
apropie de traumă. Nu spun că oamenii nu se pot despărți, 
dar trebuie s-o facă cum trebuie. 

Amantii care se mută împreună dau dovadă de o naivi- 
tate și un egocentrism incredibile: ei cred că ceilalți ar trebui 
să fie la fel de extaziati ca ei, ca gi cum fericirea ar trebui sá 
fie contagioasă. Dar ce se întamplă de obicei în aceste cazuri 

este că totul își pierde bunul mers și explodează, pur și sim- 
plu pentru că nu există nicio metodă chirurgicală, precisă și 
definită, pentru a înlocui perechea cu amantul și pentru a 
permite lucrurilor să rămână ca și cum nimic nu s-ar fi în- 
tâmplat. Persoanele afectate, rănite de această decizie și cei 
în care se nasc resentimente nu rămân cu braţele încrucișate : 
ei protestează, intră în depresie și își pun avocaţii la lucru. 


E posibil să te muti cu amantul si să 
supravietuiesti încercării ? Cinci 
considerente de care trebuie să tii cont 


Să începem prin a repeta următorul lucru: „transferul“ 
nu este ușor. La început, motivaţia ta va depăși limitele; te 
vei ciupi de bucurie crezând că este un vis devenit realitate 
din care nimeni nu te poate trezi. Ştii cá vor fi probleme de 
toate felurile, dar dragostea te împinge și te simți capabil să 
depășești orice obstacol care ti-ar putea sta în cale. Credinţa 
care te mobilizează este absolut triumfătoare : „Dragostea nu 
cunoaște limite." 


Să vedem o parte din costurile, riscurile și consecinţele 


pe care s-ar putea să le infrunti, ca să-ți canalizezi puterile 
într-un mod adecvat și să nu suferi inutil. Cine știe, poate că 
faci parte din acel mic procent de oameni care reușesc. 


1. Costurile sociale și pierderile emoţionale 


Esti pregătit pentru atacurile orchestrate de bunele ma- 
niere și morala inevitabilă? Este probabil ca, din punct de 
vedere social, să vină unele sancțiuni, iar noua ta relație nu 

va fi văzută cu ochi buni. De asemenea, este de aşteptat ca 
unii „prieteni“ să considere că relaţiile extraconjugale trebu- 
ie să rămână în umbră și că este de prost gust să le expui. De 
asemenea, va exista și cenzura din partea familiei tale. Vei 
simţi că bucuria ta copleșitoare este o pacoste pentru toti cei 
care doresc să eșuezi, și nu vor fi puţini dintr-aceia. Așa că 
pregătește-te, ceea ce te așteaptă nu este roz. Fii puternic şi 
pregáteste-te sá reziști semnelor de genul acesta, astfel încât 
stima ta de sine să nu fie modificată fundamental. În acest 
sens, există două tipuri de oameni: cei care, dintr-un senti- 
ment de vinovăţie sau de frica a ceea ce vor spune oamenii — 
renunţă, si cei care se întăresc sub o armură în fata criticilor 
și merg înainte. Dacă știi ce vrei, nu te da bătut. 


2. Declinul în pasiune 


Aici lucrurile sunt mai serioase. O întâlnire secretă nu este 
același lucru cu o coexistentá deschisă. Nu te va afecta pentru 
că există multă iubire? Eu nu aș fi atât de sigur. Stresul susti- 
nut mătură majoritatea marilor iubiri și libidoul în exces. De 
ce să existe stres? Deoarece vei intra din plin în problemele 
existenţei cotidiene. Va trebui sá le faci faţă alături de un par- 
tener cu care nu ai o istorie a luptelor și a proiectelor comune 
(înainte erati mai mult concentrați pe plăceri) si, prin urmare, 
va trebui să incepeti să infruntati umăr la umăr problemele 
de supraviețuire. Perechile stabile, în afară de faptul că se 
iubesc si încearcă să se bucure de viaţă, trebuie să se con- 
frunte cu o realitate care nu este atât de plăcută, deși nu este 
neapărat incompatibilă cu dragostea. În schimb, amantii nu 
,Supravietuiesc", ei savurează. 

Unii oameni mă întreabă: „Dar oare cel mai important 
lucru nu este că există iubire în cantități mari?“ Răspunsul 
meu e că dragostea reprezintă o condiție necesară, dar nu 

suficientă pentru ca viaţa de cuplu să funcţioneze perfect. 
Ceea ce susțin eu este că, pentru a transforma „dragostea 
pasională“ și ascunsă a amantilor într-o „dragoste de pere- 
che stabilă” și cunoscută de toată lumea, relaţia trebuie re- 
structurată complet. Trebuie să creezi o viziune nouă asupra 
lumii, ceva mai puţin fantezist si mult mai realist: trebuie sá 
aduci nirvana acasă și să o păstrezi în viață! Cât despre fan- 
teziile sexuale ? Vor continua, ca și relaţiile carnale (în cazul 
în care copiii și oboseala o permit). Nu va fi la fel, dar cui îi 
pasă, acum sunteți împreună... Nu este ceea ce ai vrut? 


3. Ai tăi, ai mei și cei care vor mai veni 


Nu vreau să par prea dramatic, dar o mulțime de copii 
aduşi împreună, din medii diferite și care de obicei sunt in- 
compatibili unii cu alţii, nu poate să fie ceva plăcut decât în 
visul cuiva care aderă la cel mai rigid romantism. E nevoie 
de mult timp și de putere pentru a te apropia de copiii celui 
ce ţi-a fost amant până acum; pentru ca fostul tău partener 
să vadă ca fiind un lucru normal ca fii tăi vitregi să locuiască 
împreună cu copiii lui și, în plus, ca toată lumea să accepte 
o sarcină neplanificată. Vei spune cá este un produs derivat 
al iubirii și, prin urmare, un cadou pentru care trebuie să fii 
recunoscător, în ciuda confuziei creată de mame, tati, fii si ca- 
zarea revenită fiecăruia. Să nu mai vorbim de prima comuni- 
une, zile de naștere, absolviri, viitori gineri și viitoare nurori, 
stabilirea regulilor, revizuirea temelor, plecarea la colegiu, 
în fine, un amestec al tuturor împotriva tuturor, în numele 
iubirii. Ai prefera într-adevăr toate acestea în locul acelei du- 
pă-amieze în Eden? fti amintesc, doar ca sá reflectezi, cuvin- 
tele lui Schopenhauer, sá le reexaminezi intr-o noapte oareca- 
re de amor: „În emisfera noastră monografică, căsătoria este 
pierderea a jumătate din drepturi și duplicarea îndatoririlor.“ 
Nu știu dacă are dreptate, dar nu strică să faci calculul. 

4. Trei motive pentru abandon 
si întoarcerea la cuibul original 


Deși pot exista multe cauze care să explice abandonarea 
de către amanți a noii căsnicii, voi puncta trei dintre cele mai 
frecvente. 


Mi-e dor de confortul pe care îl aveam înainte 

Unii îndrăgostiți aruncă prosopul atunci când încep să com- 
pare beneficiile pe care le aveau înainte cu cele pe care le au 
astăzi. Confortul are multi adepti. O pacientă, care cu câte- 
va luni mai devreme părea să aibă siguranța si convingerea 
Ioanei d'Arc, a început să dezvolte un mic disconfort mental: 
„Înainte, când eram cu soțul meu, toate mergeau ca pe roate, 
aveam lumea mea organizată. Acum totul este mult mai com- 
plicat, pentru că nu mai am toate aceste facilități: mi-e dor 
să am femeie de serviciu, șofer, contabil, avocat... Amantul 
meu, pardon... partenerul meu actual nu este la fel de bine 
asigurat din punct de vedere financiar; am fost nevoită să-mi 
găsesc iarăși un loc de muncă. Știu, știu ce îmi veți spune: 
este o ocazie pentru a redeveni productivă, bla, bla, bla... Dar 
ideea este că mie îmi era bine fără să lucrez. Soțul meu nu era 
vreun Adonis, nici cel mai mare geniu, dar a fost suportabil și, 
uneori, chiar simpatic.“ Dragoste de doi bani? Răul materia- 
lismului ? Posibil, dar în experiența mea, această „întoarcere 
la trecut pentru a asigura viitorul“ este foarte comună. Înainte 
de a se împlini un an, pacienta mea se afla din nou în purgato- 
riul căsătoriei sale anterioare, ducând o viaţă fericită. 

Un bărbat își exprima îndoielile în felul următor: „Am lá- 
sat un apartament de 200 de metri pentru unul mititel, la pri- 
mul etaj, în care mașinile trec foarte aproape de fereastră...“ 
Atunci când cineva spune „Înainte o duceam mai bine“ este 
un semn rău. Şi dacă lamentarea se repetă de mai multe ori, 
trebuie să aveţi valizele pregătite, pentru orice eventualitate. 

Problema este cá pentru multi dintre cei care doresc să 
recâștige ceea ce au pierdut e prea târziu: vechiul cămin este 
ocupat, dragostea s-a pierdut, iar resentimentele au rămas. 
lertarea nu este o obligație, este o alegere liberă care își gesti- 
onează singură timpul. Dacă iti este dor de „traiul pe vátrai” 
de dinainte, cine știe, poate că iubirea nu este de ajuns, poate 
că vei da înapoi. Întreabă-te ce mai face fostul tău; nu se ştie 
niciodată. 


Nostalgii neaşteptate 

După furorii din primele luni de convietuire, un virus 
despre care nu posedám prea multe date poate pune inima 
să funcționeze în sens invers. Dintr-o dată, atunci când totul 
pare să meargă bine, o nostalgie indiscretă începe să deranje- 
ze. La început, o dai la o parte și crezi că este normal, dar, pe 
măsură ce trec săptămânile, iti dai seama că devine tot mai 
intensă. Și te întrebi: „Cum este posibil? Nostalgie după ce? 
Se poate să mă fi înșelat oare?” Începi să revizuiești trecu- 
tul și să faci bilanturi de toate tipurile. Si, dacă în acele zile, 
te întâlnești pe neașteptate cu fostul, vei observa lucruri care 
înainte treceau complet neobservate: i-a crescut părul și îi stă 
bine, i se potrivește culoarea — pe scurt, scanare periculoasă. 
Această „redescoperire“ este fatală pentru oricine se află în 
vâltoarea începerii unei noi relații. Pentru a inráutáti lucruri- 
le, acest tip de nostalgie acționează în două direcții: mărește 
calităţile fostului și minimizează presupusele avantaje ale 
amantului devenit partener. Vei fi într-o mare încurcătură. 
Eu o numesc durere inversă sau în revers: te gândești să îți 
părăsești amantul ca să te întorci la fostul! Mori de dragoste 
în direcția opusă și la momentul nepotrivit. Este posibil ca 
nimeni să nu te creadă, din moment ce cu câteva luni în urmă 
ai făcut exact opusul. 

Nu vreau să spun prin acestea că toate nostalgiile despre 
trecutul emoțional se vor desfășura neapărat în mod similar ; 
totuși un număr considerabil de „nostalgici plini de cáintá” 

trag frâna de urgenţă și se întorc acasă cu coada între picioa- 
re. Indiferent de motiv — căutarea confortului sau reaparitia 
bruscă a dragostei dintâi —, părerea de rău apare prea frec- 
vent în rândul amantilor care se mută împreună. Dacă este 
și cazul tău, cea mai bună metodă de a o înfrunta este să fii 
sincer cu tine însuți. Crezi că te vei face de râs? Cui îi pasă! 
Mai rău ar fi să regreti toată viața teama care te-a împiedicat 
să pui capăt relaţiei cu un amant care nu a putut sau nu a 
știut să fie un partener bun. . 

Fostul are nevoie de mine! 

Deseori se întâmplă ca unii oameni să menţină o legătură 
compensatorie cu fostul partener și să creadă, conștient sau 
inconștient, că trebuie chiar să îi poarte de grijă. Care sunt 
cauzele ? Mila („Nu suport ideea cá suferá."), responsabilita- 
tea morală (, Este datoria mea de fost partener.”) și în special 
vina („Trebuie să repar răul pe care l-am cauzat."). Oricare 
dintre cele trei motive, acestea pun perechea actuală ca pe jar. 
Lucrurile care cauzează cea mai mare agitaţie sunt depresia 
sau atacurile de anxietate ale fostei sau fostului. Am cunos- 
cut cazuri în care, între Prozac si Rivotril, între sprijinul mo- 
ral și fapte bune, săgeata lui Cupidon i-a atins a doua oară pe 
cei implicați. Din nou! Da, deși pare imposibil, putem să ne 
îndrăgostim de două ori de aceeași persoană; și unul dintre 
motivele pentru această recidivă curioasă este bunul samari- 
tean din noi. 

Un bărbat mi-a spus cu indignare: „M-am săturat! De 
fiecare dată când se îmbolnăvește fostul, soția mea îi sare 
grăbită în ajutor! Si, culmea, tipul e tot timpul bolnav! Oare 
încă mai simte ceva pentru el? Prefer ca celălalt să vină să 
locuiască cu noi, cel puțin așa-l pot tine sub vizor.“ Evident, 
un triunghi amoros sub același acoperiș nu e o idee bună, 
cu atât mai puțin dacă unul dintre vârfuri este tocmai fostul 
partener al soției celuilalt. 

Aceste relaţii de ajutorare funcționează de multe ori ca 
un cerc vicios. În cazul pacientei mele, de fiecare dată când 

fostul sot suna (pentru că simţea o „durere în piept”), ea in- 
tra în panică și îl ajuta imediat, ceea ce consolida presupusa 
boală coronariană a domnului. Când am întrebat-o pe doam- 
nă de ce acționa în felul acesta, ea a răspuns: , El este tatăl 
copiilor mei!“ Iar fiul cel mic al lor avea douăzeci și trei de 
ani... Întrebarea este evidentă: de ce nu se duceau copiii să-l 
„salveze“ ? Uneori, fostul se transformă într-un fel de apen- 
dice: nu îndeplinește nicio funcţie, este greoi şi ar trebui să 
fie îndepărtat de la rădăcină, dacă vreți să trăiţi in pace. 


5. Întrebări care te-ar putea ghida 
înainte de a lua decizia 


e Cu sau fără amant ? Întreabă-te de ce ai nevoie de un amant. 
Experienţa arată că, dacă nu rezolvi în primul rând pro- 
blemele cu partenerul tău, ajungând la o concluzie bună 
sau rea, niciodată nu vei avea claritate emoţională nici cu 
amantul, nici cu partenerul tău. Infidelitatea este un palia- 
tiv, o soluţie temporară, dar nu duce la nimic bun și nici nu 
rezolvă problemele fundamentale. 

e Există riscul să rămâi gi fără amant şi fără partener ? Desigur cá 
există. Riscul la care te supui dacă te vei muta cu prietenul 
sau prietena ta prea repede este că nu vei putea administra 
nici coabitarea, nici despărțirea. A rămâne singur sau sin- 
gură poate fi o opțiune bună, dar trebuie să fie rezultatul 
unei decizii calculate si dorite, şi nu urmarea acțiunilor im- 
pulsive. Dacă vei gândi la rece, și inima se va încălzi. 

o ÎI cunoşti pe amantul tău suficient de bine încât să-ți dai seama 
dacă sunteți compatibili sau nu pentru viaţa de cuplu? Cal- 
culează orele pe care le-ai petrecut alături de el sau ea. 
Gândește-te în ce situaţii ati fost puși împreună și dacă 
acestea te conving. Întreabă-te dacă ai nevoie de mai mult 
timp. Dacă nu ai decât povești frumoase la un hotel, nu ai 
nimic. 

e Este dragoste ceea ce simţi sau ai fost victima unui uragan de 
gradul zece care te duce si te târăşte ca pe o păpuşă? Înainte 
de a adăuga sare în desert, înainte de a cădea din cer și 
de a aduce pasiunile în plan terestru, examinează motivele 
care te tin lângă el sau ea. Mediteazá asupra acestora cu 
seriozitate, examinează punctele de atracţie, sentimentele, 
dorințele, iar apoi răcește puțin impulsul și relația, incear- 
că să înţelegi ce anume te-a condus la ea și ce te tine acolo. 
Încearcă să fii realist. , 

e Se poate construi ceva pozitiv acolo unde s-a provocat atâta du- 
rere celorlalţi ? Unii spun că nu, că nimic bun nu poate ieși 
atunci când îi ránesti pe alţii, chiar dacă a fost în numele 
iubirii. Dragostea nu justifică totul. Potrivit celor care sus- 
tin acest punct de vedere, dragostea este slăbită dacă este 
nevoie de înșelăciune și minciuni. fti spun astea doar ca să 
te gândești; nu știu dacă au dreptate, dar merită analizat. 

e Te poti baza pe loialitatea celui care ţi-a fost amant, iar acum face 
parte din viața ta? Faci parte dintre cei care cred că, dacă a 
făcut-o dată, deși a fost cu tine, ar putea să o facă din nou? 
Ai fi gelos/geloasă dacă amantul sau amanta ar avea un alt 
amant? Dar dacă fostul amant (acum partener) ar repeta 
dragostea interzisă cu altcineva? Într-adevăr, trecerea de 
la complice la victimă este un paradox care îi copleseste pe 
multi si le spulberá visul. 


Principiul 3 


EVITÁSACRIFICIULIRATIONAL:NU 
TE ANULA PENTRU CA 
PARTENERULTÁUSÁFIEFERICIT 


Acolo unde există iubire, nu există sacrificiu, 
J.BENAVENTE 


Orice exces, ca si orice renunțare, își atrage pedeapsa. 
O. WILDE 


Dragoste prin contrast: să fii puţin mai nătâng, pentru ca 
celălalt să se simtă mai inteligent; să treci neobservat, astfel 
încât partenerul tău să iasă în evidență; sá eșuezi, pentru ca 
erorile acestuia să fie diluate; să te urátesti, pentru ca el sau 
ea să arate mai bine. Un sacrificiu dintre cele mai grave și mai 
autodistructive: să fii mai puţin, astfel încât persoana iubită sá 
se simtă mai mult. Oare există o prostie mai mare făcută „din 
dragoste“? Desi întotdeauna este evidentă, multe cupluri su- 
feră din cauza aceastei diferente negative. Tu însuți ai putea fi, 
chiar acum, blocat în acest joc bolnav de a încerca să echilibrezi 
diferențele micșorându-te. O tânără, care se bucura de succes 
în profesia ei, mi-a spus: „Cum să mă bucur de triumful meu 
dacă el nu are succes? M-as simţi foarte prost... Prefer să-i fiu 
egală și să echilibrez problema. Nu pot să mă îndepărtez atât 
de mult pentru că el ar suferi teribil sau aș putea chiar să-l 
pierd...“ Concluzia este îngrijorătoare: esuám împreună pen- 
tru ca dragostea sá se menţină ! Si nici măcar nu încercăm sá ne 
armonizăm defectele, ci pur și simplu să fim inferiori celuilalt. 

Un pacient aplica această „solidaritate negativă“ în felul 

următor: „Încerc să nu-mi văd familia foarte des. Ea este foar- 
te singură, părinţii i-au murit, și nu mai are decât un unchi 
în viață. În schimb, eu am opt frati si ne iubim foarte mult. 
Ştiu că atunci când mă întâlnesc cu toti, soția mea tánjeste 
după familia pe care n-o mai are și se întristează, aşă că eu 
consider că e mai bine să mă îndepărtez puţin de ai mei..." 
Această logică este dificil de acceptat: pentru că nu ai fami- | 
lie, îmi asum și eu calitatea ta de orfan și rămânem doar noi 

doi! Când l-am întrebat de ce sá nu utilizeze soluția inver- 
să şi să-și apropie soția de familia sa în loc să o îndepărteze 
(,adoptare", mai degrabă decât excludere), el mi-a răspuns 
că nu văzuse niciodată lucrurile din perspectiva aceasta. 

Uneori deficienţele și handicapurile celui iubit ne dor atât 
de mult încât dorim să eliminăm această suferință cu orice 
pret si să „echilibrăm“ problema, suferind mai mult decât ce- 
lălalt. Ne distrugem pentru ca partenerul să iasă la suprafață, 
în loc să-i aruncăm un colac de salvare: „Relaxează-te, dra- 
gostea mea: tot timpul sau acum, sunt mai rău decât tine!“ 
Durere de spate, consolare între iubiți (ca și cum handicapu- 
rile sau nesiguranța persoanei pe care o iubim se vor elimi- 
na magic odată cu sacrificiul). Să te autopedepsești sau să te 
anulezi pentru a-i ridica moralul celuilalt înseamnă să ucizi 
iubirea în numele iubirii. Ăsta este paradoxul. 

Din cauza dispretului și părăsirii de către iubit, unii își 
taie venele, alții se apucă de băutură sau de droguri și încep 
o viață licentioasá și necontrolată. Pentru toate aceste cazuri, 
există protocoale și ajutoare speciale oferite de diverse servi- 
cii de sănătate publică sau profesionişti special instruiți. Însă 
autoanihilarea psihologică din pricina afectelor trece neobservată, 
deoarece nu este atât de dramatică, iar cine suferă din această 
pricină o face în cel mai scrupulos anonimat (deși nu e întot- 
deauna conștient de acest lucru). Noi trebuie să avertizăm 
oamenii cu privire la această realitate, pentru că oricine poate 
cădea în capcana autodistrugerii. 


„Mă sacrific doar un pic“ 


Nu se poate să te distrugi „un pic" și acest fapt să nu-ți 
afecteze întreaga persoană. Fiind „un pic" distrus inseam- 
nă, oricum, ruinare completă; să fii „un pic“ criminal, te face 

criminal. Nu este posibil să opreşti sau să inhibi impulsul 
talentelor tale naturale sau cel al virtuţilor și acest lucru să 
treacă neobservat si sá nu te afecteze. Dacá-ti anulezi si-ti 
blochezi dezvoltarea forțelor proprii, chiar dacă o faci pentru 
dragoste, se va naște o dezorganizare internă pe care creierul 
tău o va evalua ca pe un lucru contraproductiv și negativ. Un 
„strop“ de infecţie iti va afecta întregul corp; și „puţină“ de- 
presie te va conditiona să te deplasezi la jumătate din viteză 
toată viaţa. Problema nu este cantitativă, ci calitativă. 

O studentă la medicină care demonstra o performanţă aca- 
demică mai bună decât prietenul ei s-a decis „să-și micgoreze 
notele pentru a fi solidară cu el“. Ambii studiau la aceeași 
facultate, dar el se descurca destul de prost, în timp ce ea 
era considerată printre dintre cei mai buni studenţi. Tactica 
ei a fost aceasta: dacă la un test știa răspunsurile corecte, 
răspundea doar la câteva. Atunci când iubitul său îi spunea 
că a făcut multe greșeli, ea îl încuraja: „Nici eu nu am făcut 
bine, nu-ți face griji, este normal!” si îi arăta notele. Curând, 
profesorii i-au atras atenţia asupra „inexplicabilului“ declin 
al performanţei și i-au sugerat să revină la nivelul său, însă 
n-au determinat-o să facă nicio schimbare. Ea se incápátà- 
na în strategia sa și făcea totul gândindu-se că „dragostea“ 
pentru partener era mai importantă decât dragostea pentru 
medicină. Într-o zi, în timpul unei consultații, am întrebat-o 
de ce nu schimbă modul de soluționare a problemei și să în- 
cerce să-și convingă prietenul să ceară un sfat de specialitate 
în sfera vocationalá. Mi-a spus că ar fi teribil pentru stima de 
sine a tânărului. Răspunsul meu a fost următorul: „Nu ar fi 
mult mai teribil să meargă din eșec în eșec? Ştiu cá nu suporţi 
să-l vezi suferind, dar, cine știe, poate că-i faci un rău și mai 
mare. În plus: nu toată lumea s-a născut să fie doctor! Dacă 
într-adevăr îl iubești, caută să-i faci bine în loc să-i acoperi 
sau să-i maschezi problemele.“ În cele din urmă, prietenul ei 
a mers la un consilier profesional și, în câteva luni, a renun- 
tat la cariera medicală și a început să studieze administrație 

publică, în care imediat s-a dovedit că excelează. Pacienta 
mea a fost eliberată de povara sacrificiului irațional și a re- 
devenit studenta bună de dinainte, deși a avut nevoie de mai 
multe ședințe terapeutice pentru a-și schimba stilul afectiv. 

Nu spun să nu-ţi ajuţi partenerul; ceea ce susțin este cá 
anularea propriilor tale capacități în numele iubirii este de 
nesuportat pentru cei care apără bunăstarea ființei umane. Să 
ajuţi persoana iubită fără să te distrugi înseamnă să ajuţi de două 
ori. 


Perechile bune se compensează 
în lucrurile pozitive 


Un bărbat, după ce a ascultat cu atenţie despre principiul 
de compensare negativă și implicațiile sale, mi-a spus: „Îmi 
dau seama că a fost întotdeauna așa... De exemplu, atunci 
când ne aflam la o reuniune socială, încercam să par mai pu- 
tin cult decât sunt pentru ca ea nu să se simtă prost.“ Perechile 
nepotrivite care se echilibrează în subsol — ortopedia unei iu- 
biri prost conformate sau deformate. Nu trebuie să-ți tai un 
picior pentru a-ţi potrivi schiopátatul celuilalt; este mai bine 
să cauti un suport sau o proteză ortopedică, cel puţin în cazul 
în care te intereseză să mergi înainte. În plus, îl deranjează cu 
adevărat pe partenerul tău dacă te pui în valoare si-ti scoţi 
calitățile în evidenţă ? Așa crezi? Când am întrebat-o pe soția 
pacientului meu dacă se simte prost pentru că nu are „nive- 
lul cultural" al soțului său, mi-a spus că nu, dimpotrivă, se 
simte mândră de abilităţile acestuia, și că toţi au punctele lor 
forte și punctele slabe. Problema nu era ea. 

Traiectoria de creștere afectivă este de a căuta lucrurile 
pozitive într-unul și în celălalt, pentru a se reuni în aceste 

puncte: să fie conștienți de efectele negative pentru a le mo- 
difica și de aspectele pozitive pentru a le consolida. Fără en- 
torse sau minciuni, cu durerea cuvenită si timpul necesar. 
Atunci, procesul de ajustare va fi dinamic, realist și sincer, și 
poate chiar distractiv, 


Impertinenta: 
„Anulează-te ca să má simt eu bine" 


Uneori, încercarea de a echilibra relația merge pe alt drum 
mult mai accidentat și crud. Persoana care deţine deficitul își 
subminează perechea pentru a face față problemelor sale, iar 
acest lucru este justificat ca o „jertfă din iubire“. Impertinenta 
este evidentă în fraze de genul: „Succesul tău mă deprimă, 
nu e drept pentru mine.“ lar răspunsul victimei binevoitoare 
este: „Voi încerca să nu ies în evidenţă atât de mult, astfel 
încât să nu te simți prost.“ Exploatatorul și exploatatul sunt 
parteneri. Un domn care se simţea neatractiv si fără succes 
din punct de vedere economic se temea că vreun bărbat fru- 
mos si plin de succes i-ar putea câştiga soţia dichisită. Metoda 
proastă şi aproape delirantă pe care o dezvoltase pentru a-şi 
proteja relaţia a fost să o provoace să mănânce toată ziua ca să 
se îngrașe și sá nu mai fie atât de atractivă; de asemenea, În- 
cerca s-o facă sá se îmbrace prost. În timp ce el făcea tot posi- 
bilul pentru a-și „pune în umbră“ partenera, ea nici nu bănu- 
ia că intenţia „iubitului“ său era de a îndepărta orice candidat 
care l-ar fi putut ameninţa. Motivația omului era tulburátoa- 
re: „Dac-ai fi mai puţin atractivă, aș trái mai liniștit.“ Când 
l-am întrebat de ce nu avea mai multă încredere în soția lui si 
în el însuși, mai degrabă decât să creeze o astfel de mizerie, 
mi-a răspuns: „Eu sunt prin natura mea un om neîncrezător. 

Nu sunt în stare să-i arunc acid în faţă, desi m-am gândit la 
asta. Așa că am căutat ceva mai blând, care să nu-i facă prea 
mult rău: s-o urátesc doar un pic.“ 


Cum să ieși din jocul pervers 
de a părea că esti „mai puţin“ pentru 
ca celălalt să se simtă „mai mult“ 


1. Dragostea sănătoasă nu pretinde să te 
pedepsești singur 


În relațiile bune, cresc ambii parteneri, chiar dacă doare 
şi există un pret de plătit. Dacă esti de părere cá ar trebui să 
devii incapabil și s-o duci rău pentru ca partenerul tău să fie 
fericit, ai o problemă serioasă: ai înțeles greșit dragostea. Nu 
má refer la a dona un rinichi pentru a-ți salva partenerul de 
la o boală gravă, ci la faptul de a evita ca celălalt să-și înfrun- 
te propriul deficit psihologic, ca astfel să-l depășească. Este 
paradoxal faptul că sacrificiul tău îl împiedică să-și revină și 
să meargă mai departe: în loc să faci bine, faci rău. De aseme- 
nea, cum să depășești o problemă dacă o ascunzi? Dragostea 
nu are nimic de-a face cu a-ţi purta crucea în spate sau a te 
strânge cu centura complacerii. Dacă faptul cá-ti pui în valoa- 
re latura ta bună creează nesiguranță pentru persoana iubită, 
atunci partenerul tău este cel care trebuie să se schimbe, nu 
tu; acesta trebuie să te ajungă din urmă, şi nu să te opresti tu. 

Multi oameni, influenţaţi de o subcultură care justifică si 
înalță jertfa ca principal motor al relaţiilor de cuplu, consi- 
deră că iubirea trebuie să-și piardă o parte din propria iden- 
titate. Sloganul este sumbru: „Dacă iubesti cu adevărat, vei 
renunţa să mai fii tu." Dar nu este aşa; într-o relație bună, nu 

se pierde nimic vital. Nu trebuie să te depersonalizezi pentru 
a iubi și pentru a fi iubit. Evident, vor exista pacte şi ajustări 
de ambele părți, ceea ce nu înseamnă că trebuie să negociem 
valorile și principiile noastre. Ceea ce te definește ca persoa- 
ná este de neatins, indiferent de câtă dragoste este în joc si de 
cât de mult ti se pare cá nu te va mai iubi dac-ai fi altfel. 


2. Toate perechile sunt nepotrivite 


Nu ar fi logic ca partenerul tău să se simtă mândru de tine, 
în loc să fie deprimat pentru că este „mai puţin“? Trebuie 
să fii pur si simplu tu însuţi, cu capacitățile și punctele tale 
slabe, deschis, fără a ascunde sau disimula nimic — dar dacă 
partenerul se sperie sau suferă, poate că ești cu persoana 
greșită. Dragostea ,invidioasá" nu este dragoste adevărată. 

Unii apără mitul „egalităţii totale“ și cred că un cuplu va 
funcționa numai atunci când potrivirea dintre membrii săi 
este irevocabilă. Realitatea ne învață însă cá nu există clo- 
ne afective. ,Inegalitátile" sunt inevitabile și, uneori, chiar 
interesante și/sau pedagogice (cei doi pot învăța unul de la 
celălalt și astfel se păstrează vie flacăra ineditului), dar dacă 
suntem nesiguri si temători, fiecare nepotrivire și fiecare 
contrast va deveni un martiriu. Un pacient îmi spunea: „Ea 
are mai multi bani decât mine şi oamenii o admiră mai mult 
decât pe mine; are o personalitate remarcabilă și este mult 
mai echilibrată emoțional... Nu suport acest lucru, vreau pe 
cineva care să semene mai mult cu mine, cineva mai sărac, 
cu mai puțin succes, mai urâtă, mai nesigură... Am nevoie de 
cineva imperfect ca mine...“ Bărbatul făcea aceste comparații 
în privinţa unor lucruri care nu suferă comparații și modul său 
de a le soluţiona era să-și găsească o parteneră care să se po- 
trivească mai bine cu „handicapurile“ lui. Avea el dreptate ? 
Dezbaterea rămâne deschisă. 

3. Mai bine o suferinţă utilă 
decât un calm fictiv 


Nu există nicio creştere fără durere, supărări și fără vreun 
disconfort oarecare. Creșterea implică o nepotrivire față de 
ceea ce există în prezent, pentru a te reorganiza într-o struc- 
tură nouă. Dacă partenerul tău vrea să se întreacă într-adevăr 
pe sine însuși, va adera la capacitățile tale în loc să le respin- 
gá, iti va cere să îl ajuţi si va aprecia sprijinul tău. Mai bine 
ar fi ca forța ta sá îi dea putere, decât ca slăbiciunile sale sá 
te slăbească și pe tine. Există o suferință inutilă și foarte dă- 
unătoare care apare atunci când încerci să echilibrezi relația 
în mod negativ și este o suferinţă utilă, care este asociată cu 
o schimbare reală și profundă a persoanei care are probleme. 
Si dacă mi-ai spune că preferi să minţi mai degrabă decât să 
vezi cá el sau ea suferă, fi-as răspunde că un adevăr incomod 
este mult mai sănătos decât o minciună pioasă. 


4. Apelează la un ajutor de specialitate 
pentru amândoi 


În relațiile care se construiesc prin lucruri josnice, proble- 
ma este a amândurora: unul prin defecte, iar celălalt prin ex- 
cese, dar este împărţită. Chiar vrei să-ți ajuţi partenerul făra 
a te anihila în încercarea ta? În aceasta trebuie să fii curajos 
și să rigti. Consilierul psihologic poate să ajungă la concluzia 
că este prea târziu și că nu mai este nimic de făcut sau că încă 
mai ai timp să ajungi la un echilibru sănătos și pozitiv al vie- 
tii tale afective. Oricum ar fi, și acesta este cel mai important 
lucru, în ambele cazuri, vei vedea lucrurile așa cum sunt și 
fără să te înșeli de unul singur, ceea ce este esențial pentru 
a genera o transformare semnificativă. O terapie adecvată 
te va învăţa ce anume trebuie să schimbi tu și ce trebuie să 

modifice partenerul tău. Trebuie să urcați împreună, nu să o 
luaţi în aval. 


5. Chiar vrei să fii mediocru ? 


Cred cu tărie că oamenii au o misiune de îndeplinit și 
o parte din acest destin se sprijină pe capacitățile și punc- 
tele noastre forte. Abilitatea de a optimiza virtuțile pe care 
le avem face parte din propria noastră autorealizare. Pentru 
greci, virtutea este o forță sau o dispoziţie concepută pen- 
tru a dezvolta ceea ce suntem în cel mai bun mod posibil. 
Trebuie să te stápánesti și să te împaci cu tine însuţi pentru a 
pune în funcțiune ce ai mai bun în tine: o reală evoluţie. Cu 
toate acestea, în cazul în care „pentru dragoste“ decid să-mi 
blochez capacităţile și să „fiu mai puțin“, imi privez existenţa 
de direcţie și putere. De fiecare dată când te anulezi, când iti 
dezactivezi „eul“ , te privezi de progresul emotional și psi- 
hologic, și, în cazul în care acest blocaj se menţine, vei sfârși 
prin a nu sti cine ești și unde te duci. Vei confunda verbul „a 
fi” cu „ar trebui“ sau cu „e neapărată nevoie“. Te vei pierde 
în propria limitare și te vei obignui cu ea: ti se va părea nor- 
mal să fii mediocru, când ai putea să nu fii. Dacă ai șansa de a 
fi o persoană sclipitoare, întreprinzătoare, inteligentă, priete- 
noasă și eficientă, printre multe alte competenţe posibile, tre- 
buie să fii; aceasta este misiunea ta și ceea ce-ţi dá sens. Așa 
că, atunci când vei decide să te armonizezi cu incapacitatea 
partenerului tău, te expui la două riscuri: să te nesocotești pe 
plan intern și să te resemnezi cu noul tău rol. O dragoste care 
te obligă să regresezi este o pedeapsă. 


Principiul 4 


NICI CU TINE, NICI FĂRĂ TINE? 
FUGI CÂT TE TIN PICIOARELE! 


Nici cu tine, nici fără tine — 
durerile mele sunt fără speranţă. 
Dacă sunt cu tine, mă omori, 
iar fără tine, sunt pe moarte. 


ANONIM 


Îndoiala în dragoste se termină 
prin a pune totul la îndoială. 


AMIEL 


Un conflict copleșitor, epuizant. Deja de mult timp în- 
cerci să te acomodezi cu o contradicţie care te înconjoară și te 
táváleste, te urcă şi te coboară: „Da, dar nu." „Nu, dar da." O 
dragoste neconcludentă, care nu se poate defini, poate dura la 
infinit: atunci când esti lângă mine mă plictisesc, obosesc, má stre- 
sez, și când esti departe, nu pot trăi fără tine, mi-e dor şi am nevoie de 
tine. Ce coșmar! Cum să faci faţă unui astfel de scurtcircuit și 
sá nu te electrocutezi ? Unei astfel de contradicții, fără să te su- 
foci? Această îndoială metodică despre ceea ce simţi, care nu 
se poate exprima întotdeauna cu claritate, funcționează ca ni- 
sipurile mișcătoare: cu cât te zbati mai mult să ieși, cu atât mai 
repede te înghite. Victimele acestei iubiri fragmentate și nede- 
finite, sub influenţa disperării, încearcă să rezolve indecizia ce- 
luilalt investigând cauzele, motivând lucrurile, schimbându-și 
felul de a fi, pe scurt, întorcând misterul pe toate părțile, dar 
fără prea multe rezultate. Motivul eșecului este faptul că per- 
soanele care suferă de „nici cu tine, nici fără tine" sunt imobi- 
lizate şi se învârt încontinuu în același cerc, uneori timp de ani 
de zile. Când sunt împreună cu partenerul, toleranța scăzută 
la frustrări sau la cerinţele irezonabile îi împiedică să se com- 
porte normal cu persoana pe care se presupune că o iubesc, şi 
când nu sunt împreună, atacurile de nostalgie minimizează 
ceea ce înainte li se părea insuportabil şi infricosátor. 

Un pacient avea o prietenă care locuia în alt oraș și se ve- 
dea cu ea o dată la zece sau cincisprezece zile. Conform sin- 
dromului, fiecare întâlnire se încheia cu o luptă înverșunată 
si fiecare rámas-bun cu un adio agonizant, plin de remușcări 

si de bune intenții. Într-o şedinţă, l-am întrebat de ce nu a pus 
capăt o dată pentru totdeauna unei asemenea torturi, iar el a 
răspuns: „Ştiu cá nu este normal ce se întâmplă cu noi. Când 
sunt cu ea, nu má pot abtine și-i fac viaţa imposibilă. În acele. 
momente, cred că am nevoie de cineva mai bun și sunt gata 
să pun capăt relaţiei, dar nu pot. La despărțire, mă simt foarte 
trist. Puținele momente plăcute pe care le-am avut cântăresc 
foarte mult. Apoi, ne sunăm de douăzeci de ori pe zi, ne spu- 
nem că ne iubim, că nu putem trăi unul fără celălalt și totul 
este așa, ca o karma care se repetă la infinit...“ Concluzia pe 
care am tras-o din povestea sa a fost pur și simplu uimitoare: 
pacientul meu nu-și iubea partenera, ci absenţa ei! Era îndră- 
gostit de o fantomă, care acționa ca un demon. Din nou, am 
insistat: „De ce să nu termini cu toate astea și să-ţi oferi opor- 
tunitatea de a găsi pe cineva pe care să poți iubi douăzeci și 
patru de ore din douăzeci și patru, fără atâtea fluctuații?” 
Răspunsul lui: „Simt că nu am dat niciodată o șansă acestei 
relaţii.“ Întrebarea mea: „Oare patru ani, nu sunt suficienți ?" 
Omul a continuat încă doi ani acest du-te-vino, până când a 
întâlnit pe cineva în orașul în care locuia; fără îndoială, sin- 
dromul „nici cu tine, nici fără tine“ a început să se manifeste 
din nou, în scurt timp. Problema nu fusese distanţa, ci forma 
sa distorsionată de a iubi. De fiecare dată când se îndrăgos- 
tea, două sisteme își făceau apariția și interacfionau unul cu 
celălalt: teama de angajament și dependenţa sexuală. Acel 
„vreau“ și „nu vreau“ varia între panica de a începe o re- 
latie stabilă și dorinţa carnalá copleșitoare. Evident, nu era 
conștient de ceea ce se întâmpla cu el și a reușit să se echili- 
breze abia după mai multe luni de tratament. 

Esti într-o încurcătură asemănătoare? Ai fost vreodată? 
Dacă nu, nu striga victorie, pentru că oricine se poate trezi 
într-o astfel de relație. Indecisii emotional trec pe lângă tine 
pe stradă, dau târcoale spațiului tău de locuit și, din păcate, 
e posibil să te placă mai mult de unul. Premisa pe care tre- 
buie să o ţii bine minte și care mai apoi va funcționa ca un 
factor de imunitate este aceasta: dacă cineva are îndoieli că te 

iubeşte, înseamnă că nu te iubește. Direct şi la țintă. Sá nu vină 
la mine cu povești: pe cei care te iubesc cu adevărat trebuie 
să-i oprești, nu să-i impingi de la spate. Gibran a spus în inte- 
lepciunea lui: „Dragostea și îndoiala niciodată nu vor merge 
împreună.“ Si este adevărat: dacă se satură de prezenţa ta, 
de ce sá te mai întorci ? Dacă are atâtea îndoieli nevrotice, de 
ce nu te îndepărtezi până le rezolvă? Un tânăr a trimis urmă- 
torul e-mail unei prietene cu sindromul „nici cu tine, nici fără 
tine" care-l innebunea: i 
„Din fericire, indecizia ta nu m-a infectat. Eu ştiu ce 
vreau, te vreau pe tine... Dar vreau ca tu să fii pregătită, 
sigură, să-ţi iei un angajament și să fii fericită cá má 
aflu în viaţa ta, în loc să mă tratezi ca și cum aș fi o pro- 
blemă. Pentru că nu știi ce vrei, încearcă să te hotărăști; 
între timp, eu voi începe să ies cu altcineva. Când te vei 
simți pregătită, suná-má și vom mai vedea dacă sunt 
disponibil sau nu... Nu vreau să mă mai încarc de îndo- 
ielile tale; tu ești cea care trebuie să le rezolve, nu eu.“ 


Cum era de așteptat, în fată s-a activat imediat acel „fără 
tine“ și atunci a început să implore, să bată la uși, să jure 
și să promită că face orice, dar, din fericire, tânărul nu a lă- 
sat-o să-i forțeze mâna. Argumentul lui a fost simplu: „Nu 
te cred.“ O lună mai târziu, ea continua îndoiala ei metodică 
(nu s-a schimbat niciun pic), în timp ce el era deja logodit cu 
o femeie mai puţin nesigură și mai coerentă. 


Până când să suporţi indecizia celuilalt? 


Zeci de mii de oameni din întreaga lume sunt victime ale 
nesigurantei sentimentale a partenerilor lor, care, pe lângă 
faptul că le produc dureri enorme, le cer și „răbdare“. Despre 

ce răbdare vorbesc? Într-o relaţie sănătoasă și echilibrată, cei 
doi merg într-un ritm similar — nu la aceeași viteză, dar pe 
aceeași cale. Îmi amintesc de un prieten care a început o re- 
latie cu o femeie care nu era sigură de nimic, cu atât mai pu- 
tin de faptul că-l iubea. Bărbatul a suferit atât de mult încât 
odată m-am decis să-l infrunt și l-am întrebat ce mai aștepta 
până să încheie relația cu ea. El mi-a răspuns: „Aştept să se 
clarifice lucrurile in inima ei." El aștepta de fapt un trans- 
plant. Indecizia fetei mi-a amintit de o caricaturá a comicu- 
lui Quino, în care apărea un personaj care îl închipuia pe 
Socrate. În prima casetă, filosoful, cu o privire transcendentă, 
afirma: „Știu doar că eu nu știu nimic.“ În a doua, expresia 
lui se schimbase radical și, scărpinându-și capul, își spunea 
siesi: „Dar uneori nu sunt sigur,“ Oare poate exista mai mul- 
tă confuzie decât atât? Există mulți oameni de genul acesta, 
mai ales în ceea ce privește problemele afective : „Ştiu doar cá 
nu știu dacă te iubesc, dar uneori nu sunt sigur.“ 

Cât trebuie să suporţi? Niciun pic. Dacă cineva ezită și în- 
cepe cu „nici cu tine, nici fără tine“, soluţia trebuie să fie rapi- 
dă și decisivă. Acest lucru poate provoca suferință în cel care 
se îndoiește si este posibil să-și sfâșie hainele și să promită 
o iubire „constantă“. O altă șansă? Mulţi o dau. Dar dacă 
vrei să mentii un comportament sănătos, urmează acest sfat: 
dacă acel „nici cu tine, nici fără tine“ începe să dea târcoale, 
Chiar si un pic, indepárteazá-te! 


Capcana provocării personale 


O femeie atractivă și inteligentă a intrat într-un joc per- 
vers, din cauza egoului său. Ploua cu petitori si ar fi putut 
alege pe oricine, cu toate acestea, a avut neșansa de a găsi un 

bărbat cu sindromul „nici cu tine, nici fără tine“, care a rezis- 
tat și nu a căzut răpus la picioarele ei: o zi o voia și a doua zi 
nu stia ce să facă. Femeia, obișnuită să câștige întotdeauna, 
și-a simțit lezat respectul de sine si a făcut ceea ce nimeni nu 
ar trebui să facă într-o situaţie similară: a transformat cuce- 
rirea într-o provocare personală. Provocările în dragoste nu 
sunt recomandabile; e ca si cum te-ai juca cu o grenadă de 
mână cu siguranţa scoasă. Când oamenii îmi spun că relația 
lor a devenit o „provocare“ sau o „sfidare“, ştiu că relaţia nu 
este bună. Pacienta mea a fost prinsă trei ani de zile între ură 
şi bucuria sporadică a unei iubiri total indecise. Este sindro- 
mul „vânătorului vânat“: de atâta insistență și după atâtea 
încercări de a rezolva niște probleme care nu aveau soluţie, a 
sfârșit prin a se îndrăgosti până peste urechi. Trei ani de zile 
a rămas complet blocată, cu niciun scop în viață în afară de 
a-și convinge partenerul s-o iubească tot timpul! Aristofan, 
marele actor grec de comedie, afirma: „Dacă nu te iubește 
cum vrei să fii iubit, ce mai contează că te iubește?” Altfel 
spus: dacă nu stie cá te iubește, la ce-ţi folosește o astfel de 
iubire? 


Unele cauze pentru sindromul 
„Nici cu tine, nici fără tine“ 


Eu nu pretind că deținând aceste informații vei deveni 
psiholog amator si poti încerca să-l salvezi pe partenerul tău 
dezorientat de răul de care suferă. Ceea ce propun este o mai 
bună înţelegere a problemei pentru a putea identifica mai 
clar încurcătura emoțională în care te afli. Deși există mul- 
te cauze posibile, voi semnala patru dintre cele mai comune 

motive pentru care oamenii ajung să aibă o dragoste ambi- 
guă și contradictorie. 


Dependenţa sexuală 


Dependenţa sexuală, atunci când e tot ceea ce există, ge- 
nerează o formă de atractie/respingere. Logica de bază este, 
mai mult sau mai puţin, după cum urmează: „Când nu ești 
cu mine, dorința mă inspiră să te caut cu orice preţ, dar, mai 
târziu, după ce mă satur, vreau să fug de lângă tine, pentru 
că simpla ta prezență mă plictiseste.” 

Cât de ușor este să confundăm iubirea cu sexul! În afa- 
ră de faptul că orgasmul pare să aibă calități mistice, unul 
dintre principalele motive pentru confuzie este că dorința 
sexuală leagă puternic oamenii. Nu există îndrăgostit ade- 
vărat care să nu dorească să „devoreze“ persoana iubită. Un 
bărbat mi-a spus: „De ce vreau să mă căsătoresc? O iubesc! 
Am nevoie de ea! O doresc!“ Semantica iubirii și cea a rela- 
tiilor carnale: sentimente, posesie/dependentá și sexualitate. 
Cum să cumpănești, dacă le ai pe toate? Dar dacă singurul 
lucru care vă unește este dorința carnală, atunci când erosul 
se termină, partenerul devine insuportabil. 

Dependenţa sexuală de cineva este ca orice dependență 
în ceea ce privește consecinţele și caracteristicile sale. Nu 
vorbesc despre dependenţa „sexului de dragul sexului“, ci 
despre dependenţa sexuală față de cineva anume, de un or- 
ganism, o anatomie specifică, de o apropiere care deschide 
o lume plină de farmec și care devine extrem de plăcută. 
Odată, am întrebat o femeie ce anume o atrăgea cel mai mult 
la iubitul ei. Răspunsul a durat câteva minute: „Mirosul lui... 
Dumnezeul meu, mirosul! Miroase a migdale prăjite... Și 
braţele, forma bicepșilor... are o curbă... Venele de la frunte 

atunci când râde. Umerii, în momentul în care ejaculează se 
înclină pe spate si îl văd ca pe un egiptean, ca pe un fara- 
on. Simt că penisul lui mă pătrunde și mă completează în 
fiecare orgasm... Pot avea o mulțime și oricât de multe aș 
avea, continui să am. Și încă ceva, căldura corpului său nu 
se schimba niciodată, este întotdeauna cald. Înainte nu am 
observat niciodată fesele unui bărbat, soțul meu aproape că 
nu are deloc, dar acum, dacă mă uit la ale lui, așa de tari și 
de rotunde, mă excită și când merg alături de el, vreau să 
le musc. Este atât de multă iubire!“ Oare aceasta chiar este 
iubire? Mă îndoiesc; mai degrabă este „îndrăgostită“ de un 
corp și de plăcerea pe care i-o dăruiește : dependenţa sexuală 
la puterea n. De ce anume îi era dor atunci când nu era lângă 
el? De detaliile fiziologice, de unduirile formelor, de pielea 
lui, temperatura corpului, venele, mușchii, și, în final, dorin- 
ta căreia nu-i putea face față. Mă întreb: ce ar face această 
femeie dacă iubitul ei ar cădea în dizgrație și ar suferi un 
accident care l-ar lăsa infirm ? L-ar iubi la fel de mult pe acest 
bărbat dacă ar avea cu zece kilograme în plus și un abdomen 
umflat ? După ce am ascultat descrierea ei „senzorială“, am 
întrebat-o ce alte însușiri admiră la acest bărbat și a semnalat 
două calități, care pentru ea erau foarte importante: „Merge 
la sală și ridică greutăţi.“ 


Intoleranta față de insingurare 


Asa cum dependenta sexualá poate fi o motivatie pentru 
a fi cu cineva, singurătatea administrată greșit îi împinge pe 
oameni să caute companie, aspect care nu are nimic de-a face 
cu iubirea. „Perechea“ este un paliativ pentru a face faţă unei 
vieți solitare si, cu timpul, usurarea generată de această în- 
sotire se transformă în dependenţă: am nevoie de prezența ta, 

nu suport să-mi văd lumea depopulată. Îmi amintesc declara- 
tia de dragoste pe care un bărbat i-a făcut-o unei femei în 
prezenţa mea: „Tu umpli un gol.” Dragostea care trece prin 
stomac? Dragostea compensatorie ? O dragoste care „umple 
un gol“ este o iubire suspectă, prea funcțională pentru gus- 
tul meu. De asemenea, am auzit oamenii spunând uneori: 
„Mă intregesti", ca si cum partenerul ar fi o proteză. În ca- 
zul la care mă refer, „golul“ despre care vorbea presupusul 
îndrăgostit nu era altceva decât singurătatea în care se afla. 
Mesajul de bază ar fi putut fi exprimat în alti termeni: „În 
viaţa mea există mult spațiu disponibil, prea mult loc pentru 
o singură persoană; te rog, ocupă-l tu." 

Conflictul generat de intoleranta la singurătate este com- 
plex. Dinamica ascunsă este, mai mult sau mai puţin, după cum 
urmează: „Când sunt fără tine, singurătatea má copleseste și 
.am nevoie de tine; dar când esti în habitatul meu, începe să-mi 
fie dor de singurătatea mea.“ Foarte dificil! Sensibilitatea ex- 
cesivă față de singurătate ne determină să facem orice numai 
să o evităm. Unii chiar se căsătoresc. 


Frica de angajamentul emoțional 


Cei care se tem de angajamentele emoționale trasează un 
marcaj emotional „nici aproape, nici departe”: „Îmi place de 
tine, mă bucur să fiu cu tine, dar dacă faci chiar și un mili- 
metru pe teritoriul meu personal de rezervă si încerci să-mi 
clatini celibatul/autonomia, mă îndepărtez imediat de tine.“ 
Problema este că, deoarece acest tip de om nu clarifică lu- 
crurile, acea persoană care îi este „aproape pereche“ trăiește 
într-o continuă anxietate. Dacă te afli într-o relație de genul 
acesta, nu prea ai altceva de făcut decât să te rogi sau să pleci. 
Cât timp subiectul ,anticompromis" face casă bună cu tine 

si relația rămâne superficială, totul va merge ca pe roate. 
Problema va fi evidentă atunci când „bunăstarea“ atinge o 
fibră emoţională a persoanei sale și începe să simtă că ar pu- 
tea să se îndrăgostească de tine si, prin urmare, să-şi piardă 
libertatea. Dacă se va întâmpla acest lucru, se va îndepărta 
sau va dispărea ca un suspin. Nu vreau să spun că celibatul 
este o greșeală; dimpotrivă, cred că este un proiect de via- 
tá valabil și respectabil ca oricare altul. Cu toate acestea, cei 
necăsătoriți „din convingere“ își iubesc singurătatea si, dacă 
permit cuiva să pătrundă în spaţiul lor vital, nu o fac cu tea- 
mă sau cu interdicții. 


Sentimentul de vinovăţie 


Există oameni care nu-și mai iubesc partenerul, dar senti- 
mentul de vinovăţie îi împiedică să se despartă. Un pacient îi 
explica următorul lucru soției sale: „Când eşti departe, știu 
că suferi și atunci mă apropii de tine din milă; dar atunci 
când suntem împreună, mă înfurie faptul că nu ești suficient 
de curajoasă ca să mă lași să plec.“ Soţia se limita să ceară 
încă o șansă, ca gi cum nu ar fi auzit ce îi spunea bărbatul. 
Mesajul era dureros de clar: nu o iubea, o compătimea. Cu 
toate acestea, pacientul meu se baza pe o judecată greşită: 
dădea vina pe soția lui pentru că nu-l lăsa să plece; dar de 
fapt, ceea ce îl tinea indecis era „durerea de a o vedea sufe- 
rind“. A fi cu cineva pentru a diminua vina este o absurditate 
care se finalizează prin acutizarea suferinței celuilalt. Este de 
preferat să te părăsească într-un mod onest decât să fie cu 
tine din milă. Tu nu esti o organizaţie de caritate. 

Cum să infrunti ambiguitatea 
emoțională și să eviti căderea 
în jocul unei așteptări inutile 


1. Nu accepta respingerea cu pasivitate 
„sau cu bunăvoință 


De ce ar trebui să acceptăm cu resemnare iritarea si res- 
pingerea partenerului ? O ,minisaturatie" sporadicá este nor- 
malá si apare practic în toate relaţiile, dar dezamăgirea repe- 
tată este inacceptabilă. Tu știi când tine la tine cu adevărat, 
când te iubește sau când se satură de tine. Tu o știi și nu ai 
nevoie de o armată de specialişti ca să sublinieze ceea ce este 
evident. Un bărbat, pe care soţia îl abuza psihologic și care 
era orbit de infatuare, mi-a spus odată: „Exageraţi, domnule 
doctor! Nu mă urăște tot timpul.“ Ar fi acceptabil dacă ne tor- 
turează doar un pic? Există chestiuni în care căile de mijloc 
sunt inadmisibile. Nu găsi scuze pentru indiferența partene- 
rului, nu spune: „Va trece; acum este în toane proaste, dar 

“mâine má va iubi iarăși...“ Recomandarea mea psihologică 
este simplă: atunci când partenerul tău nu vrea „nici cu tine, 
nici fără tine“ şi întră în etapa de antipatie și/sau dispreţ, dă-te la 
o parte; să nu rămâi acolo pentru a primi pedeapsa pentru respin- 
gere. Retrage-te, izolează-te, stabilește un precedent care să-i 
transmită că nu ești dispus sau dispusă să continui în aceste 
condiţii. Această retragere strategică se cheamă time out (pa- 
uzá): ieși din situaţia care iti scapă de sub control, pentru a o 
analiza de la distanță. Dacă faci acest lucru si te indepártezi, 
comportamentul tău va vorbi pentru tine, deși nu spui niciun 
cuvânt: nu accept fluctuațiile tale emoţionale, vrei sau nu vrei. 
Îndoielile tale nu sunt negociabile pentru mine. 

2. Nu-ţi schimba comportamentul în funcție 
de starea de spirit a partenerului tău 


Acest punct este o concluzie a celor spuse anterior, o rea- 
firmare a acestui „până aici“. Dacă vei decide cu seriozitate 
să ieși din joc, vei observa că emoţiile tale vor începe încetul 
cu încetul să depindă de tine. Acest proces este numit auto- 
reglementare. Atitudinea ezitantă a partenerului te va afecta 
mai puțin. Când cineva este puternic în interior, ceea ce în- 
seamná că are grijă de sine („Eu sunt propriul meu stápán."), 
lucrurile exterioare te mișcă, dar nu te doboară. 

Îmi amintesc de cazul unui pacient care igi schimba com- 
portamentul în funcție de starea de spirit a partenerei sale, 
care nu-l putea uita pe fostul ei iubit. În perioadele în care 
ea nu-și amintea de fostul, era iubitoare și drăgăstoasă, dar 
dacă memoria prietenului se activa, era distantă și urâcioa- 
să. Curios este că bărbatul dezvoltase o sincronizare perfec- 
tă cu aceste stări emoţionale, astfel încât trecea de la depre- 
sie la euforie în funcţie de felul cum se simţea: iubit sau nu 
de către femeie (persoanele apropiate puteau deduce dacă 
ea fusese „nostalgică“ doar privindu-l pe el). După câteva 
luni de efort terapeutic intens şi dificil, am reușit să creez 
un ritm emoțional mai independent. Gândurile lui pozitive 
erau: „Eu sunt propriul meu stăpân“, „Nu voi permite să mă 
afecteze emoțiile ei negative.“ „Mă voi gândi mai puţin la 
ea.“ „Viaţa mea nu poate să graviteze în jurul stării ei de spi- 
rit.” În cele din urmă, a început o luptă interioară, un plan de 
rezistență emoțională, pentru a nu se lăsa târât de incertitu- 
dinea și îndoiala pe care ea le manifesta. După mai multe în- 
cercări nereușite de a salva relaţia, femeia s-a întors la fostul 
ei prieten, iar pacientul meu, care era deja întărit psihologic 
și pregătit pentru ce e mai rău, nu a resimțit atât de puternic 
lovitura și a reușit să iasă din blocaj fără traume. 

3. Evită explicaţiile și discuţiile inutile 


Când ești cu cineva care are sindromul „nici cu tine, nici 
fără tine“, poţi ajunge să crezi că dacă vei recurge la argu- 
mente logice și bine întemeiate, el sau ea va realiza care este 
cauza îndoielilor sale și se va schimba în bine. Nu-ţi face ilu- 
zii, problema nu se datorează lipsei de informaţii. Mai mult 
decât atât, este foarte probabil ca încercările tale „explicative“ 
să sfârșească prin crearea unui climat de opoziție negativă de 
o si mai mare anvergură. Nu te complica într-un conflict inu- 
til și nici nu încerca să rezolvi problema cu demonstrații și ar- 
gumente pedagogice: cauza este adesea mult mai profundă. 
În plus, ce îi vei explica? Că o dragoste normală nu are atâtea 
oscilaţii și îndoieli? Oare nu știe toate astea? Unele lucruri 
nu poti să le pretinzi. Ce părere ai avea despre cineva care ar 
spune: „Partenerul meu m-a abuzat; deja m-a băgat în spital 
de două ori... Cred că între noi este o lipsă de comunicare.“ 
Vorbește mai puţin și acționează mai mult. Ori te iubește așa 
cum meriti, ori să nu te mai iubească deloc. 


4. Nu confunda rolurile: eşti perechea, 
nu terapeutul 


Unele victime ale sindomului „nici cu tine, nici fără tine“ 
îşi asumă rolul de terapeuti și încep să teasá tot felul de teorii 
(cele mai multe dintre ele fiind însă neîntemeiate și trase de 
păr) pentru a explica indecizia partenerului. De fapt, este mai 
puţin dureros să credem că o „boală“ cauzează această situa- 
tie decât să ne gândim cá pur și simplu nu ne iubește din ca- 
uza noastră. Acești „buni samariteni" citesc pe această temă, 
merg la cursuri și colectează tot felul de citate pentru a re- 
zolva enigma care îi macină: „Mă iubește cu adevărat?“ Am 
prefera să fim terapeuti decât victime. O femeie, care trăia de 

mai bine de doi ani în acest du-te-vino, mi-a spus: „Bietul de 
el, nu este bine. Refuză orice ajutor, dar mi-ar plăcea să știu 
cum să-l scot din groapa în care se află...“ Această pacientă 
avusese trei episoade de depresie și tulburări de panică din 
pricina relaţiei întortocheate pe care o avea cu partenerul său 
nehotărât, dar prefera să-l ajute pe el, mai degrabă decât să se 
ajute pe sine! Între timp, pe bărbat părea să-l doară în cot de 
ceea ce i se întâmpla şi refuza să fie tratat, deși știa foarte bine 
cât rău îi făcea. Nu era oare un motiv suficient să-l trimită în 
plata Domnului ? 

În primul rând, ai grijă să-ți rezolvi problemele tale. În- 
cearcă să te vindeci după atâta agitaţie şi apoi, dacă mai ai 
putere, hotărăște-te ce să faci: rămâi în gura lupului sau te 
eliberezi. Cel puţin vei acționa din convingere. Înfierează-l, 
deși nu-ți place: conflictul partenerului tău despre cum gi cât de 
mult te iubeşte trebuie să-l rezolve el, nu tu. 


5. Nu-l lăsa să-ţi sopteascá dulcegării la ureche 


Este atât de ușor să convingi o persoană îndrăgostită! 
Acest lucru nu înseamnă că nu ar trebui să ne credem parte- 
nerul, dar uneori este mai bine să păstrăm o doză sănătoasă 
de scepticism. Criteriul de încredere ar putea fi după cum 
urmează: în ce măsură acțiunile sale din trecut i-au susținut 
promisiunile şi angajamentele pe care și le-a luat? Trecutul 
te condamnă sau te sustine. Dacă ţi-a tot promis un lucru și 
nu s-a ținut de cuvânt, rezervá-ti dreptul de a te îndoi sau de 
a nu-l crede. Gândește-te: dacă a fost o persoană inconsec- 
ventă și mincinoasă înainte, de ce n-ar fi și acum? A suferit 
cumva vreo mutație necunoscută? Dragostea trebuie să se 
și vadă, nu doar să se declare. Știu că putem deveni depen- 
denti de cuvinte frumoase, dar cel mai bun antidot impotri- 
va melodiilor de sirenă este acela de a nu pierde din vedere 

contextul întregii relații. Cuvintele se spulberă în vânt și ceea 
ce rămâne, la urma urmelor, sunt faptele. Meditează asupra 
aceastei premise: la ce bun să-ţi gopteascá dulcegării la ureche 
dacă iti amărăște viața? 


Principiul 5 


PUTEREA AFECTIVĂ O DEŢINE 
CEL CARE ARE MAI PUŢINĂ 
NEVOIE DE CELĂLALT 


Dependenţa corupe. 
]. KRISHNAMURTI 


Necesitatea acesta de a-ți uita eul în trup străin 
este ceea ce omul numește cu nobleţe nevoia de a iubi. 


C.BAUDELAIRE 


În cele mai multe cupluri, pe ascuns sau fățiș, se instituie 
o luptă pentru putere, care poate fi înțeleasă ca o confruntare 
a punctelor slabe (care dintre cei doi este mai sensibil la dure- 
rea unei despártiri) sau a punctelor forte (care dintre cei doi 
ar rezista cel mai bine la pierderea partenerului). Ipoteze si 
anticipări catastrofale, asamblate și înglobate în cotidian care 
să definească persoana dominantă din punct de vedere afectiv. 
lerarhiile sunt neplăcute, însă tind să fie inevitabile; și, deşi 
aproape tot timpul visăm la o dragoste echitabilă și demo- 
cratică, dependența emoțională diluează lucrurile și creează 
ceea ce am putea numi o „putere afectivă“ care răspunde la 
o întrebare fundamentală: cine are mai puțin nevoie de celălalt? 

Krishnamurti afirma că dependenţa corupe, ceea ce în- 
seamnă că lucrul de care se teme cel mai mult persoana de- 
pendentă este ca nu cumva să piardă persoana care reprezin- 
tă o sursă de sigurantá/plácere. La cei dependenți, reținerea 
şi menținerea perechii prevalează în orice mod posibil și mai 
presus de orice principiu. A afirma că „fără el, nu sunt nimic“ 
sau „fără ea, viața mea nu are sens“, înseamnă a-ţi pune viaţa 
în mâini străine. Dacă eu cred că viața mea se termină atunci 
când nu ești tu, sunt capabil de orice pentru a te păstra, dinco- 
lo de orice limită. Vorbim astfel de viață si de moarte, pentru 
că, în cazul dependenţei, iubitul este aerul pe care îl respirăm. 

Dependenţa emoțională este o boală, indiferent de modul 
în care dorim să o prezentăm, indiferent de ambalaj: depen- 
denta este incapacitatea de a renunţa la perechea ta atunci când ar 

trebui să o faci. Si când ar trebui aceasta să aibă loc? Cel puţin 
în trei situații: atunci când partenerul tău nu te mai iubeşte, 
când propria ta evoluţie este blocată sau când principiile tale 
sunt afectate. În această carte veţi găsi mai multe motive vala- 
bile pentru renunţarea emoțională. 

Așadar, lupta pentru „puterea emoțională“ este efortul 
generat în funcție de dependenţa sau detașarea care guver- 
nează fiecare relație. Dacă partenerul tău depinde de tine mai 
puțin decât depinzi tu de el, cel puţin teoretic, atunci acesta 
ar putea să renunţe la tine mai ușor decât ai putea să renunti 
tu la el. Acest „dezavantaj“ este procesat în mod conștient 
sau inconștient de creierul tău, care imediat acţionează în de- 
fensivă, pentru cá te vei simţi într-o poziţie de inferioritate 
emoțională, chiar dacă partenerul tău nu vrea să profite de 
acest lucru. Poate că problema nu va fi evidentă în condiţii 
normale, dar este foarte probabil să iasă la suprafață atunci 
când au loc certuri sau discuţii, iar celui care este dependent 
i se confirmă cele mai grave temeri: „Mă va părăsi!” 

La rândul lor, deţinătorii puterii emoţionale nu au tendin- 
ta de a se plânge prea mult. În plus, am văzut cazuri de de- 
pendentá în care această diferenţă este considerată un privi- 
legiu sau o poliţă de asigurare împotriva unei posibile ráciri 
a iubirii partenerului. Unii oameni nesiguri din punct de ve- 
dere emotional preferă să fie cu cineva extrem de dependent. 
O femeie mi-a spus: „Ce-mi place cel mai mult la el este că 
nu poate trăi fără mine, pentru că eu dau sens vieţii sale. Din 
această cauză, nu-l las să citească din cărți despre dependen- 
tá..." Altfel spus: imi place condiţia ta patologică pentru că 
ştiu că, datorită ei, niciodată nu vei fi capabil să má párásesti, 
orice ag face. Nimic nu este mai plăcut pentru o persoană 
care suferă din cauza dependenţei decât să aibă o relaţie cu 
cineva și mai dependent. Este proclamația dependenţei emo- 
tionale care circulă în secret între indrágostitii care sunt inca- 
pabili să trăiască fără partenerul lor: ,Dependenti din toată 
lumea, uniti-vá!” 

Detasarea înseamnă a iubi mai mult 
si a suferi mai puțin 


Există relații în care unul practică autonomia extremă, iar 
celălalt iubește la cel mai înalt nivel de dependență. Ambii su- 
feră: unul pentru că se simte sufocat, iar celălalt, pentru că 
simte că este pe cale să fie părăsit. Dar, dincolo de aceste cazuri 
extreme, cuplurile încearcă să se adapteze, făcând în așa fel 
încât diferenţa dintre parteneri să fie cât mai suportabilă po- 
sibil. Care este metoda de echilibrare? Sá te detasezi puțin si 
să distribui mai bine puterea. Nu este o revoluție sau cine știe 
ce ispravă în căutarea libertăţii totale și definitive, ci un mod 
plăcut de a negocia și a împărtăși respectivele dependențe. 

Când vorbesc despre „detașare“, nu vreau să spun cá tre- 
buie să încetezi să mai iubesti sau să nu te mai preocupi de 
partener într-o manieră iresponsabilă; mă refer la o iubire 
mai relaxată și mai liberă. Adică să iubești în mod independent 
(să poti utiliza în mod corespunzător timpul personal), într-o 
manieră non-posesivă (nimeni nu aparține nimănui) și fără 
necesitatea imperativă a partenerului (să faci față singurătăţii 
şi să ai activități în afara prezenţei partenerului). Dacă ești 
capabil să decizi cu privire la timpul tău, să nu te simţi „al 
nimănui“, si să poti pási prin viață de unul singur, ai intrat 
pe tarâmul iubirii mature. 

Eu nu sunt idealist în această privință și cu siguranță nu 
am văzut niciodată un Buddha cu un partener; prin urma- 
re, fără a ajunge în extrema de a căuta „efemeritatea afecti- 
và" sau de a-i percepe într-un partener pe „toți oamenii din 
lume“ (iubire cosmică, dragoste fără motiv), propun ceva 
mai puțin universal si mai localizat: să fim „dependenţi în 
mod egal" și să lucrăm împreună un atașament personalizat. 
În funcţie de fiecare stil afectiv particular, să evităm puţin 
sau cât este posibil dorința de iubire care ne fură somnul, 
chiar dacă numai din când în când. 


8l 


Walter Riso 


Două consecinţe tipice ale subordonării 
afective: anxietatea anticipatorie 
(„Mă va părăsi“) si supunerea 
(„Mi-e teamă să-i spun nu“) 


Dacă partenerul tău te întrece în jocul puterii emoționale, 
este probabil să apară în tine două simptome clare de nesi- 
gurantá și teamă: 


a. Cauti certitudinea cá nu te va părăsi niciodată, ceea ce este 
imposibil. Si cum probabilitatea de a-ți pierde partenerul 
nu este niciodată nulă, frica de abandon se va activa în 
mod constant. Aceasta se numește anxietate anticipatorie: 
anticiparea „catastrofei“ unei iubiri pierdute sau a unei 
singurátáti impuse. Oamenii care sunt mai atașați decât 
partenerul lor de multe ori devin experti în citirea emotii- 
lor și a gesturilor celuilalt, asteptándu-se să găsească indi- 
catori ai lipsei de iubire. Un pacient mi-a spus cu durere: 
„Ea este foarte liniștită, nu e niciodată geloasă și nu mă 
întreabă unde merg sau cu cine. Are atât de multă încre- 
dere în mine, încât mă face să mă îndoiesc... Să fie oare 
o strategie, pentru ca nici eu să n-o întreb?” Paranoia se 
infiltrează întotdeauna atunci când incertitudinea își face 
prezența. Sotiei pacientului meu nu i se întâmpla nimic 
neobișnuit; pur și simplu, era o femeie care practica o rela- 
tie independentă: putea fi ea însăşi aflându-se într-un cuplu. 
Cultura noastră a asociat iubirea cu suferința într-o mă- 
sură atât de mare încât, dacă relația nu generează niciun 
fel de „durere din dragoste“, înseamnă că iubirea nu este 
suficientă sau nu este puternică. Ce prostie şi câți o cred! 

Angajamentul afectiv nu pornește pe fundamentul unei 
invazii reciproce, așa cum proclamă cei dependenți emoti- 
onal. Dragostea nu este nici o declarație de război, nici o 

apropriere necuvenită a celeilalte fiinţe : chiar dacă doare s-o 
recunosti, partenerul tău nu fti aparține, nu este „al tău“. Nu e 
bine să te gândești că persoana pe care o iubesti te va părăsi 
pentru că nu este atât de dependentă ca tine. Dacă pentru 
a te linişti pretinzi să-ți vezi partenerul abătut, cu cearcáne, 
deprimat și temându-se să nu-l părăsești, ai luat-o razna: 
nu el este cel care trebuie să devină dependent de tine, ci 
tu ești cel care trebuie să se detașeze de acesta în sensul pe 


care l-am descris mai sus. 


b. În cazul în care strategia pe care o foloseşti pentru a rámá- 
ne lângă partenerul tău este supunerea oarbă, așa cum am 
spus mai înainte, efectul este paradoxal: dacă vei ajunge să 

„spui „da“ la toate și vei ceda, vei sfârși prin a-l plictisi pe 
partener! Dacă partenerul tău este mai detașat decât tine, 
nu trebuie să-i acorzi o considerație deosebită. Mecanismul 
de supunere funcționează ca o spirală descendentă: de fie- 
care dată când cedezi, devii și mai dependent. Nu spun să 
începi un război de indiferenţă și detașare, ci să gândești 
si să actionezi într-o manieră mai liberă, fără a fi încătușat 
si legat de nimeni. Sclavia afectivă nu este o ficțiune sau un 
lucru demodat. Este în vigoare şi distruge nenumărați indivizi 
din întreaga lume: ea apare atunci când teama de a-ți pierde 
partenerul te face să uiti de propria persoană. 


Cei care profită de puterea afectivă 


Există oameni care încearcă să profite de „independen- 
fa afectivă“. Strategia este de a-i reaminti în mod constant 
partenerului (celui mai dependent), că poate renunţa în orice 

moment la relație. O sabie a lui Damocles îndreptată direct 
spre inimă: „Dacă nu-mi faci pe plac si te porti urât, mă vei 
pierde.“ Sau într-o altă versiune: „Sunt mai puternic decât 
tine din punct de vedere emoțional și, prin urmare, am mai 
multe drepturi.“ Nietzsche a spus că puterea este cel mai 
puternic afrodisiac și, dacă îl amestecám cu puțină dragoste, 
efectul devine exponențial. 

Există și abuzul puterii afective. De ce vorbesc despre abuz? 
Pentru că cel care exercită puterea profită de slăbiciunea emo- 
tionalá a partenerului, de incapacitatea lui de a se detașa 
emoțional, dacă ar trebui s-o facă. Odată, o femeie, care avea 
o relație cu un bărbat extrem de bogat, mi-a povestit cum îl 
manipula. „Dragostea pe care o simte pentru mine l-a prins 
în capcană și îmi permit să-l tin pe muchie de cuţit: «Dacă te 
porti urât, te părăsesc.» El stie cá mă poate pierde în orice mo- 
ment si, din această cauză, nu mă refuză, orice i-aș cere. El má 
iubește mai mult decât îl iubesc eu sau, la drept vorbind, nici 
nu știu dacă-l iubesc...” Bietul om! lar el putea să jure că relația 
lor merge excelent! 

Dacă ești victima unei relaţii în care partenerul abuzea- 
ză de puterea emoțională pe care i-o acorzi, nu numai că te 
iubeşte mult mai puțin decât îl iubeşti tu (ceea ce deja este deran- 
jant), ci pe deasupra profită de pe urma diferenţei. Are sens să ră- 
mâi acolo? Nu are. Pentru a salva acest cuplu, ar trebui să se 
restructureze dinamica de bază a iubirii si sá se stabilească o 
legătură fără exploatatori sau exploataţi și fără perdanti sau 
câştigători. Din experienţa mea, în momentul în care cel slab 
dă o „lovitură de stat”, indiferent de motiv (oboseală, indi- 
ferentá, prezența unei alte persoane, detaşare sănătoasă) si 
relaţiile de putere sunt inversate, cel care juca rolul de „ma- 
estru” adoptă poziţia de „sclav“ într-o clipitá. Tu alimentezi 
ceea ce s-ar putea să ti se întâmple în cele din urmă. la-i puterea: 
detaşează-te ! 

Câteva sugestii pentru a obţine detașarea 
și a echilibra puterea afectivă în cuplu 


1. Asumá-ti libertatea și exercit-o 


În experienţa mea, am văzut mulți oameni care se tem să fie 
liberi, deoarece autonomia presupune asumarea unei respon- 
sabilitáti esenţiale faţă de sine: să fii judecătorul unic și ultim 
al propriului comportament. Acest lucru poate fi înfricoșător 
dacă nu este procesat în mod corespunzător și nu se acceptă 
faptul că adevăratul control este intern. Pentru a ne exercita 
dreptul la libertate, trebuie să fim curajoși și indrázneti, trebu- 
ie să ne eliberăm, să decidem pentru noi înșine și să riscăm; 
dar, pentru a realiza toate acestea, e nevoie de o minte care 
nu este legată de nicio încărcătură psihologică sau emoțională. 
Nu vreau să spun prin asta că putem face ce vrem, uitând de 
ceilalţi, ci că trebuie să ne canalizăm dorinţele noastre ca să în- 
cercăm să o luăm de la capăt și să respingem orice fel de supu- 
nere, indiferent de sursă. Dacă a-ți iubi perechea implică pierderea 
libertăţii fundamentale de a simţi si a gândi pentru tine, înseamnă 
că eşti dominat sau captiv. Începe să iei acele decizii care se nasc 
din sufletul tău, să-ți sustii opiniile fără teamă și să-ți exprimi 
sentimentele, fără a aștepta vreun consens sau vreo aprobare. 
Important este să-ți păstrezi intact nucleul tău solid, să poti 
veni și pleca fără permisiune sau justificare, să fii tu însuţi în 
fiecare moment și la fiecare bătaie a inimii. 


2. Probează singurătatea 


Un pacient mi-a spus odată: „De ce să mă duc la film, dacă 
ea nu este cu mine?” lar el iubea cinematograful. Imi amin- 
tesc, de asemenea, de o femeie care, de fiecare datá cánd sotul 

ei era plecat într-o călătorie, își neglija la maxim îngrijirea per- 
sonală (de fapt, nici măcar nu făcea duș) și se închidea toată 
ziua în casă uitându-se la televizor. Nu era deprimată, era o 
victimă a gândirii dependente: „La ce bun, dacă el nu e aici?“ 
Absurd, ca orice patologie: de ce să mă îmbrac, de ce să am 
grijă de mine, de ce să relationez cu oamenii, pe scurt, de ce 
să trăiesc dacă bărbatul sau femeia (soțul meu sau soția mea) 
nu este lângă mine. Cei care sunt mai mult sau mai puțin in- 
dependenţi știu că a fi îngrijit, curat și bine îmbrăcat înseam- 
ná a te mulțumi pe tine însuţi. Este vorba de narcisism? Nu. 
Mai degrabă autoexhibitionism: a te simţi atrăgător fără vre- 
un acord sau consensuri externe, a fi propriul tău spectator. 
Când suntem într-un cuplu, suntem obișnuiți să facem cele 
mai multe lucruri în doi, și acest lucru intervine în repertoriul 
nostru comportamental până când devine un obicei și, atunci 
când perechea nu este prezentă, ne simțim ciudat și dezorien- 
tati, ca și cum lucrurile nu ar avea nicio semnificație de la un 
moment la altul. 

Singurătatea nu este definită prin scăderea materiei (a fi 
„fără“ ea sau „fără“ el), ci de o multiplicare a „eului“ care se 
recreează în autodescoperire. Și nu vorbesc despre retrageri 
spirituale sau de plecarea în vârful unui munte pustiu (deşi 
nu neg faptul că, uneori, poate fi util s-o faci); ceéa ce sugerez 
este să te apropii de singurătate, s-o atingi, s-o încerci, să te 
cufunzi în ea, să nu-ţi mai provoace teamă si să o transformi 
într-o experienţă fericită și rodnică. Singurătatea inteligentă 
nu înseamnă pustiire sau izolare; este o alegere în cunoștință 
de cauză, prin care ceilalți rămân disponibili pentru întâlni- 
re: partenerul tău nu este ghid pentru orbi (deși uneori latră). 

Invită-te să ieși din tine și conversează între „tine și tine“ 
sau între „mine și mine". Mintii tale îi e dor de tine. Si, cu toa- 
te că faci tot posibilul pentru a justifica prezența persoanei 
iubite în fiecare moment al vieţii tale, va trebui să recunoști, 
chiar dacă fără tragere de inimă, că partenerul tău uneori este 
în plus si te enervează, desi îl iubeşti. Există momente care 

sunt exclusiv ale tale și care nu sunt proiectate și nici desti- 
nate pentru nimeni altcineva. 


3. Nu trebuie să-i spui totul partenerului tău 


Neclaritatea amoroasă generează confuzie, pentru că, din 
cauza atâtor discuţii, la un moment dat, spunem ceva ce nu ar 
trebui și care este de neînțeles pentru celălalt. Comunicarea 
compulsivă nu este o virtute. O pacientă, într-un atac dispro- 
portionat de sinceritate, i-a mărturisit partenerului sáu cá în- 
totdeauna s-a simţit oarecum atrasă de soțul surorii lui, dar 
că „a fost doar atracţie și nimic mai mult“. Aceasta a venit ca 
o lovitură de cuţit. A transformat un păcat scuzabil (imagi- 
nativ, jucăuș, inofensiv) într-unul mortal, pentru că din acel 
moment soțul a rupt pe viață relaţiile cu bărbatul respectiv, 
cumnatul său, considerându-l extrem de amenintátor pentru 
stabilitatea familiei sale. Dar de ce i-a spus? Cu cáteva zile 
înainte, ea participase la o conferinţă în care un expert a decla- 
rat cá, pentru o viatá de cuplu sánátoasá, nu ar trebui sá existe 
secrete între parteneri, iar ea a interpretat aceasta într-un mod 
radical. Părerea mea este că da, secrete există cu siguranţă, și 
încă multe. Într-o relaţie afectivă inteligentă, amândoi știu că 
există anumite „fișiere rechizitorii", mici sau mari, care n-ar 
trebui să fie deschise fără autorizare din partea sindicatului. 

În ceea ce privește informațiile, cel mai bine ar fi să mani- 
festăm o anumită modestie și să nu-i divulgăm partenerului, 
fără ocolisuri, tot ce gândim și simțim. Nu vorbesc de infide- 
litate, ci de opinii, gusturi sau mici fantezii care n-ar trebui 
împărtășite, care sunt proprii si netransmisibile. Cu multi ani 
în urmă, o mátusá de-a mea i-a spus soțului ei cá era „îndră- 
gostitá" de un actor cunoscut în acele vremuri, numit Ugo 
Tognazzi. Unchiul meu a intrat in panicá si a inceput sá aibá 
cosmaruri despre acel bárbat. Cum sá concureze cu un astfel 

de adversar? Mătușa mea l-a liniștit cu următorul argument: 
„Îndrăgostită, dar nu în felul în care se înţelege dragostea... 
Este mai degrabă ca o preocupare...“ Dumnezeu știe cum a 
gestionat unchiul meu aceste informații, dar problema a fost 
rezolvată rapid și totul a revenit la normal. Cu toate acestea, 
atunci când subiectul se ivea din când în când în conversa- 
tie, eu percepeam în ea o anumită siretenie care mă făcea să 
cred că legătura sa amoroasă cinematografică continua încă 
în imaginar. 

Dragostea cere să expui fiecare element al personalității 
tale, sau ca mintea ta să funcţioneze în legătură directă cu 
partenerul. Repet: există lucruri care sunt numai ale tale, 
care îți aparţin în virtutea propriilor tale drepturi si care fac 
parte din ființa ta, ca si oasele și pielea. Nu te simți vinovat 
pentru cá nu îi spui totul; acest lucru iti păstrează vii credin- 
tele, identitatea, visele, obiectivele, îndoielile pe care le ai... 
care sunt ale tale... Notează această premisă și păstreaz-o la 
îndemână — te va menţine în alertă: să fii una cu persoana iubită 
înseamnă să incetezi să mai fii tu. 


4. Explorează situații noi 


Dacă vrei să te detașezi, trebuie să scoţi la iveală spiritul de 
aventură din tine. Chiar și cel mai lag sau cel mai prudent om 
îl posedă — nu trebuie decât să atingi tasta corespunzătoare. 
Din păcate, deși ne naștem cu instinctul de a explora lumea, 
învățământul social este organizat în așa fel încât să stopeze 
acest impuls: multe cercetări existenţiale înfricoșează, și nu 
este ceva de care ne vom elibera prea repede. Oamenii care 
nu suferă din cauza dependenţei sunt exploratori inimoși 
si activi, sunt observatori si curiosi: niște spectatori ai exis- 
tentei. Nu má refer la experimentele iresponsabile cum ar fi 
testarea drogurilor și alte prostii similare, ci la darul de a fi 

uimit sau dezamăgit în fata realității, la investigarea de dra- 
gul investigării, la a vedea ceea ce este, la a-ţi várí nasul peste 
tot, ca o pisică. Oamenii atașați de partenerul lor își pierd 
acest comportament, îl sacrifică „în numele iubirii“ si cred cá 
explorarea este potenţial periculoasă deoarece simt că parte- 
nerul lor s-ar putea îndepărta de ei. Din această cauză, adoră 
rutina și o protejează cu dinţii: frica de a-și pierde partenerul 
eclipsează pasiunea pentru descoperire, potolește impulsul 
călător, îl imblánzeste. 

Dacă dorești într-adevăr să te schimbi, începe cu lucrurile 
simple. Încearcă să te rupi de obiceiurile de zi cu zi: ia-o pe 
scurtături, învață să fii nomad. Dacă te invárti în mediul tău 
într-un mod diferit, cu detașare și prospeţime, o să descoperi 
multe lucruri din care nu ai gustat sau pe care nu le-ai obser- 
vat înainte. Vreau să spun că trebuie să ştergi de praf capa- 
citatea de mirare și să o pui în mișcare. Nu ai nevoie de par- 
tenerul tău pentru a face acest lucru! Oamenii dependenți 
sfârșesc într-un fel de toropeală existenţială în urma atâtor 
gânduri și acțiuni întreprinse în funcţie de „jumătatea“ lor. 
„Eul“ adoarme în automatisme. Nu ai impresia uneori cá 
s-au terminat temele de discuţie cu partenerul tău ? Și cum să 
nu se termine dacă niciodată nu se întâmplă nimic nou?! Un 
pacient mi-a spus: „Ceea ce îmi cereti, domnule doctor, este 
periculos. Dacă aș explora, ar trebui să-i dau si ei permisiu- 
nea să facă acest lucru.“ I-am ráspus: „Şi care e problema? 
Veţi avea mult mai multe lucruri despre care sá vorbiti, mult 
mai multe lucruri de împărțit, veţi fi oameni vii și treji.” Mai 
târziu, el mi-a mărturisit: „Nu mă simt cu adevărat împăcat 
decât atunci când ea doarme sau este acasă.“ Gelozia patro- 
nată de către dependenţă: un cocteil mortal. Independența nu 
înseamnă răcirea iubirii, ci este o reînnoire; înseamnă să fii întreg 
în ciuda dragostei, si chiar mai presus de ea. 


89 


Walter Riso 
5. Nu-ţi permite să fii inutil 


Această idee reiese din cele de mai sus. Dependentii asi- 
milează inutilitatea ca parte a vieții si, cu timpul, isi pierd 
putina autonomie care le-a mai rămas. Din nou frica, mereu 
frica. „Fă-mi asta!" sau „Ajută-mă cu cealaltă !“, când de fapt 
ar putea să rezolve lucrurile sau să le facă fără niciun fel de 
ajutor. Îmi aduc aminte de cazul unei paciente care a reușit 
să se elibereze datorită unui atac de cord suferit de soțul ei. 
Timp de o lună, cât a durat recuperarea bărbatului la clinică, 
ea a trebuit să aibă grijă de absolut tot. Coșmarul oricărui de- 
pendent emotional (să înfrunte viața fără bodyguardul sáu 
afectiv) a devenit realitate pentru ea. Inutilitatea sa a ieșit în 
evidenţă rapid. De exemplu: nu știa să conecteze televizorul 
la canale prin cablu; odată a petrecut o dimineaţă întreagă 
încercând să facă un depozit la bancă (nici măcar nu știa la 
ce bancă!); nu avea nici cea mai mică idee cât costa benzina, 
nici cum se umple rezervorul de la mașină; nu ştia niciun nu- 
măr de telefon important; habar n-avea cum să facă un apel 
telefonic în afara țării și asa mai departe. Desi nu i-a convenit 
deloc, a fost „văduvă“ timp de o lună si a fost nevoită să re- 
zolve tot felul de probleme, unele destul de complexe. Când 
soțul ei s-a întors de la spital, a găsit o femeie mai sigură și 
mai puţin inactivă, ca și cum ar fi trecut printr-o terapie de 
schimbare extremă, în timp record. Într-o ședință ulterioa- 
rá, ajungeam la concluzia că nu trebuia să aștepte alt infarct 
pentru a se perfecționa în continuare și că autoeficacitatea 
(„Eu sunt capabil.") trebuia să devină o motivaţie vitală. 


pe 


6. Identificá sursele de atasament 


Dependenţa emoțională se strecoară pe toate părțile si se 
manifestă în diferite moduri: repectul de sine scăzut, nece- 
sitatea de a avea succes, căutarea siguranţei sau senzaţia de 

slăbiciune, printre altele. Este important să cunosti originile 
dependenţei tale, cum s-a născut, cum a evoluat și ce anume 
o menţine. Încearcă să găsești sprijin, ajutor, grupuri terape- 
utice sau lectură. Cultura noastră a confundat dependenţa 
afectivă cu „marea iubire” si a permis să se transforme într-o 
pandemie. Referitor la aceste cazuri, aud la nesfârșit fraze 
care aproape că ridică dependenţa la rang de virtute: „Cât de 
mult o iubește !“, „Ea ar face orice pentru el!”, „Se iubesc atât 
de mult încât nu pot trăi unul fără celălalt!“. Dependenţa 
emoțională este un rău; luptă împotriva ei: delimiteaz-o, 
recunoaște-o și înfrunt-o. Poate că nu se poate face fără asis- 
tentá de specialitate, dar cel mai important lucru este cá se 
poate vindeca și vei putea iubi fără să suferi. 


Principiul 6 


NUÎNTOTDEAUNAUNCUISCOATE 
PE ALTUL:UNEORI, AMÂNDOUĂ 
RĂMÂN ÎNĂUNTRU 


Toate remediile violente 
sunt impregnate cu un nou rău. 


F.BACON 


Nimic nu este mai contrar vindecării decât 
schimbarea frecventă a remediului. 


SENECA 


Există iubiri care rămân înrădăcinate, deși celălalt a plecat 
pentru totdeauna și nici măcar nu se mai gîndește la noi. În 
primele luni de la pierdere, memoria emoţională este sures- 
citată și atunci se simte cel mai mult lipsa partenerului: sen- 
zatii, mirosuri, voci, imagini — toate acestea determină o anu- 
mită prezenţă să se manifeste cu o claritate izbitoare. Iubirile 
încrustate: amintiri persistente — defect sau virus? O femeie 
mi-a spus printre lacrimi: „Este întipărit în mine, face parte 
din ființa mea, nu știu cum să-l smulg de acolo.“ Nu dorea 
sau nu putea? Uneori subconștientul ne trădează și, pentru 
a păstra iluzia că încă suntem operativi din punct de vede- 
re afectiv, îl reînviem permanent pe celălalt în imaginaţia 
noastră. Bărbatul despre care vorbea femeia fusese un indi- 
vid foarte agresiv, pe care ea îl părăsise într-un act de curaj și 
demnitate, și totuși, în ciuda maltratărilor acestuia, amintirile 
emoționale n-o lăsau în pace: fostul său partener o durea ca 
un ghimpe înfipt si infectat. Unele sentimente, indiferent de 
cum fusese relația din trecut, se blochează undeva in minte și 
sunt foarte greu de îndepărtat. 

Dacă ai experimentat vreodată această „stagnare emotio- 
nalá", știi ce vreau să spun: nostalgia devine o povară care iti 
face viața amará și te împiedică să functionezi liber. Este un 
obstacol în calea existenţei. Nu mă refer la persoanele care au 
murit (acesta este un alt tip de durere), ci la fostul partener 
care încă se mișcă și respiră, chiar dacă departe de tine. Cum 
să îngropi de vie o persoană pe care încă o iubești? Cineva 

mi-a spus: „Dacă soţia mea ar fi murit, ea n-ar fi fost a nimă- 
nui, iar eu aș fi acceptat mai bine și mai ușor pierderea ei, 
pentru că nu ar mai exista nicio posibilitate de a o recupera. 
Dar să ştiu că trăiește si are o altă iubire, refuz să accept... Ea 
este a mea.“ Omul a spus răspicat: refuz. Ceea ce înseamnă: 
n-am chef sau nu vreau s-o uit. Pentru cei care suferă, nu este 
un lucru ușor să înţeleagă acest punct: în iubirile înrădăcina- 
te, mintea este cea care trebuie să-l „îngroape emoţional“ pe fostul 
partener, şi nu pompele funebre. 

Oscar Wilde spunea că pasiunea ne face să gândim în cer- 
curi. De aici, sentimentul de a fi prins într-un trecut care nu 
rămâne în urmă. Lupti împotriva amintirilor, încerci să le dis- 
tragi, te duci la psiholog, la ghicitoare, la vrăjitoare, dar ima- 
ginile cu fostul partener te împresoară ca o cascadă. Ai impre- 
sia că s-a rupt o parte din tine, îți lipsește ceva, dar, așa cum 
se întâmplă cu persoanele care au avut un membru amputat 
şi continuă să simtă încă extremitatea aceea deși n-o mai au, 
creierul tău procesează obiectul care lipsește ca și cum l-ai 
avea încă lângă tine. Acest fenomen furtunos este cunoscut 
în medicină ca „membrul fantomă“. Dragostea blocată are un 
efect similar: iubitul sau iubita nu mai este, dar tu îl simţi sau 
o simti ca si cum ar fi. Și ceea ce am pierdut nu este un brat 
sau un picior, ci o persoană întreagă! 

În disperarea unei dureri care pare nesfârșită, care depă- 
șeşte capacitatea noastră de autocontrol si care creşte pe zi ce 
trece, multi oameni nu sunt capabili să aştepte o „absorbţie 
interioară“ (doliu) și recurg la o procedură de eficacitate în- 
doielnică, a cărei premisă susține că „un cui scoate pe altul“. 
Cu această idee în minte, se avântă pe piaţa afectivă în cău- 
tarea unui „cui“ mai mare, mai puternic și mai viguros, care, 
atunci când va intra, îl va înlocui și-l va scoate pe cel dintâi 
și suferința asociată acestuia. Din păcate, problema nu este 
așa de simplă — doar să înfigi și să scoţi cuie —, pentru cá lu- 
mea emoțională se conduce după niște legi care se abat de la 


96 


Cum să nu mori din dragoste 


mecanica clasică. Informaţia afectivă care rămâne de la fostul 
partener nu va ieşi cu forţa: ea trebuie să fie asimilată și dilu- 
ată de organism într-o transformare care necesită timp. 

Dragostea pe care o simţi pentru cineva este un produs al 
istoriei, o naraţiune care este scrisă în viaţa de zi cu zi și, în 
sensul acesta, persoana pe care o iubești și care nu mai este 
lângă tine are o „istorie emoțională“ și o referinţă afectivă, 
pe care nu le poti elimina de parcă ai fi suferit o amnezie 
subită. În iubirile înfierate, nu întotdeauna un cui scoate pe 
altul. Procesul cel mai sănătos este invers: mai întâi trebuie să-l 
elimini pe cel vechi si apoi, dacă esti norocos, vei găsi o persoană 
care merită şi care poate intra în viaţa ta în linişte, fără obstacolele 
trecutului, 

Acest lucru nu înseamnă că, în anumite cazuri, perspec- 
tiva unei iubiri nu ajută să treci peste durere (dacă suntem 
deja într-un stadiu avansat) sau la vindecarea rănilor unei 
iubiri chinuitoare; unii oameni intră în viaţa noastră ca un 
balsam. Ceea ce susțin este că, până nu te descătușezi de re- 
latia ta anterioară, să începi o legătură nouă cu speranța că 
se va produce o înlocuire automată este o greșeală majoră. 
Următoarea recomandare al lui Monso De Cercilla y Zúñiga 
iti poate servi drept ghid: „Nu sunt bune leacul și încercarea, 
dacă sunt mai grave şi mai rele decât boala.“ 


De ce ne grăbim să începem 
o nouă relaţie? 


Bunul simţ ne spune: „Cel mai bun remediu pentru o 
dragoste veche este să deschizi ușa unei noi iubiri.“ Pro- 
blema, așa cum am spus, este că, dacă prima dragoste încă 
trăieşte și navighează prin memoria noastră conștientă sau 

inconștientă, achiziția recentă n-o va afecta în niciun fel, pen- 
tru că nu va avea unde sau cum să crească. Să te grăbești 
să găsești un înlocuitor pentru a încerca să-ţi linistesti inima 
rănită nu poate fi soluţia. De ce o facem atunci? Există trei 
motive: necesitatea de a fi iubit, toleranța scăzută la durerea 
emoțională și din răzbunare. Să ne uităm la fiecare motiv în 
detaliu. 


Necesitatea de a fi iubit 


Cei care au nevoie să fie iubiți pentru ca viaţa lor să aibă 
sens nu numai că nu sunt capabili să renunţe la dragoste 
atunci când ar trebui s-o facă, dar o și caută cu orice preţ. O 
tânără mi-a spus, plină de durere: „Ce să fac? Sunt șase luni 
de când nu am niciun partener.“ Ce să facă? Păi nimic, sá trä- 
iască oricum, să se bucure de viață. Cine a spus că dragostea 
este singura formă de autorealizare ? Nelinistea de a avea pe 
cineva împinge milioane de oameni să se lipească de primul 
care le apare în cale, fără a avea alt motiv decât să-şi calme- 
ze anxietatea. Tagore spunea că dragostea este ca un fluture: 
dacă o urmărești cu disperare, se îndepărtează, dar dacă stai 
nemișcat, se așază pe tine. Nu se poate să ieși în căutarea unui 

* partener ca și cum te-ai duce să cumperi un produs de la ma- 
gazin, și nici nu te poti îndrăgosti la comandă. Ce poti face 
însă este să creezi condiţiile pentru ca iubirea să se manifeste. 
Pregătirea pentru iubire: să te organizezi în interior, să te în- 
seninezi și să-ți lași inima întredeschisă. Dacă vei putea crea 
aceste condiţii, atunci când te aștepți mai puţin, vei da peste 
cineva care merită. 

Un punct suplimentar de care să tii seama: persoanele 
care au nevoie de dragoste nu trec neobservate. Nu știu dacă 
acestea emană feromoni, dacă privesc într-un anume fel sau 
au anumite gesturi, dar se comportă ca și cum ar avea un 

semn pe frunte pe care scrie: „Am nevoie urgentă de un par- 
tener.“ Acesta este paradoxul: dacă arăţi dorinţa de a-ţi găsi 
perechea sau pe cineva care să te iubească, majoritatea oa- 
menilor nu se vor apropia de tine pentru că nimeni nu vrea 
angajamente pripite (cu excepția cazului în care vei găsi pe 
cineva la fel de dornic ca și tine și veți decide să vă uniţi pa- 
tologiile). Tagore avea dreptate. 


+ 


Tolerantá scázutá la durerea emotionalá 


Unii nu pot suporta durerea pentru cá nu sunt capabili 
din punct de vedere chimic, iar alții pur și simplu sunt rás- 
fátati şi cad în deznădejde la primul indiciu de disconfort. 
Temerile, de asemenea, pot să nu fie generalizate și să se lo- 
calizeze în cazul unor evenimente sau situaţii la care se poate 
reacționa într-un anumit fel. De exemplu, unii oameni supor- 
tă cu stoicism atacurile vieţii, ca si cum ar fi niște războinici, 
dar când vine vorba de dragoste și de durerile sale, devin de- 
osebit de fragili si sclifositi. Susceptibilitatea aici nu se referă 
la necesitatea de a fi iubit, ci la intoleranta la durerea emoțională. 
În primul caz, ei caută o „nouă dragoste“, care să calmeze 
apetitul; în al doilea, o „iubire analgezicá". 

Hipersensibilitatea la o suferință afectivă (de exemplu ră- 
cirea iubirii, discuţii cu partenerul, gelozie, dependenţa sau 
frica de a-l pierde pe celălalt) poate merge în orice direcţie. 
În experiența mea, am văzut bărbați si femei remarcabili în 
diferite domenii, inteligenți și plini de succes, apăsaţi ca niște 
copii neajutorati de durerea unei iubiri imposibile. Oamenii 
care sunt foarte vulnerabili la suferinţa în dragoste încearcă 
să găsească rapid pe cineva care să le ușureze chinul unei iu- 
biri înrădăcinate. Un bărbat mi-a spus: „Am întâlnit o femeie 
minunată, atunci când sunt cu ea, încetez să mă mai gândesc 

la fosta mea parteneră.“ Ceea ce îl atrăgea cel mai mult la ea 
era puterea narcotică pe care o exercita asupra lui. 


Răzbunarea: atunci când un cui îl înfige și 
mai adânc pe celălalt 


Impulsul de a căuta un înlocuitor afectiv nu numai că este 
motivat de nevoia de a fi iubit și de potolirea aversiunii; aces- 
ta poate fi generat, de asemenea, de răzbunare și represalii. 
O ajustare emoțională a legii talionului, „ochi pentru ochi“: 
„Vreau să suferi cât am suferit (sau cât sufăr) eu." Purá ima- 
turitate. În dragoste, trebuie să știi să pierzi gi să nu te anga- 
jezi în lupte de răzbunare și de ispășire depășite moral. Aici 
noul cui face parte dintr-o falsă independenţă și depășire a 
situaţiei, pentru că, dacă eliberarea ar fi adevărată, fostul sau 
fosta nu ar conta atât de mult și nu ar fi nicio datorie de achi- 
tat și nici ceva de dovedit. 

Modus operandi este după cum urmează: te grábesti să te 
implici într-o relație nouă, astfel încât el sau ea, crezi tu, va 
muri de furie și gelozie. Doresti să-i dai o lecţie și să-i arăţi 
că nu este de neînlocuit. Analizează lucrurile cu calm: chiar 
crezi că această strategie îi va schimba sentimentele pentru 
tine și va alerga în braţele tale? Şi încă o întrebare: de ce crezi 
că încă mai are sentimente pentru tine? Cei care sunt depen- 
denti își închipuie şi cred că și fostului partener i se întâmplă 
același lucru ca și lor. Cu toate acestea, datele arată că, în cele 
mai multe cazuri, celălalt nu are nici cea mai mică idee. 

Tine minte această idee: dacă fostul tău consideră că faci par- 
te din trecut, el sau ea nu trebuie să facă parte din prezentul tău. 
De fiecare dată când încerci să atragi atenţia vechiului iubit 
pentru a te răzbuna, îl implici din nou în viața ta și îţi ránesti 
respectul de sine. Vechiul cui pătrunde astfel și mai adânc. 


100 


Cum să nu mori din dragoste 


„Le-am părăsit. Acum ce fac sá te uit?" 


Nu este posibil să vrei „să uiti" o iubire care te tine încă 
în suspans, chiar dacă poti lupta împotriva consecinţelor 
negative ale unor amintiri și să le rupi din aripi (la sfârșitul 
Principiului 1, am dat câteva sugestii pentru a contracara 
această memorie negativă). Dar ceea ce vreau eu să subliniez 
aici este faptul că nu există niciun fel de amnezie autoindusă 
care să te elibereze din suferinţă. Dacă te vei incápáfána „să 
vrei“ să uiti pe cineva, se va produce aproape întotdeauna 
efectul opus. Dacă ţi-ai spune cá nu dorești să te gândești 
la un urs alb, nu ai putea să-ți scoţi ursul din minte (fă în- 
cercarea pentru a te convinge). Acest rezultat paradoxal se 
observă, de asemenea, în materie de dragoste. Dacă îţi zici: 
„Nu vreau să mă gândesc la o anumită persoană! N-o voi 
face, n-o voi face!", ei bine, amintirea se va activa automat și 
se va impregna în memoria ta. Odată, un pacient mi-a făcut 
o demonstratie live a metodei pe care o utiliza pentru a o uita 
pe aceea care fusese „femeia vieții lui“. El închidea ochii, lua 
o postură similară practicilor yoga și începea să spună, ca 
o mantra: „Ea nu există, nu există, nu există...” Încet-încet, 
ridica tonul și termina lovind solul în timp ce continua să 
repete că ea nu există. Evident, după un astfel de exercițiu, 
omul era epuizat și se gândea la ea mai mult ca oricând. 

Scopul de „a-l uita pe partener“, ca si cum n-ar fi exis- 
tat niciodată nu este doar un lucru irațional, ci și naiv, dacă 
nu cumva hotărăști să-ți dai cu un ciocan în cap și să-ți cre- 
ezi leziuni cerebrale, ceea ce nu este recomandat. Realitatea 
este alta: a accepta pierderea într-un mod salutar nu implică să ai 
amnezie în ceea ce-l priveşte pe fostul tău partener, ci să-ți aduci 
aminte de el fără durere sau cu o durere suportabilă şi luminoasă. 
Procesul care permite rezolvarea pierderii într-o manieră să- 
nătoasă și inteligentă este cunoscut sub numele de elaborarea 
durerii. 

Cele patru etape ale doliului 


În situația unei pierderi emoţionale, cum ar fi decesul 
unui membru de familie iubit sau ruptura unei relații sem- 
nificative, natura ne imprimă o resemnare obligatorie pentru 
a evita risipirea energiei noastre vitale așteptând un lucru 
imposibil. Ca și cum ni s-ar spune: „Nu mai insista, nu mai 
e!“ Durerea este calea naturală prin care ne îndepărtăm de 
orice fel de speranţă pentru a accepta situația de fapt și a 
face în așa fel încât principiul realităţii să fie impus deasupra 
principiului plăcerii. Durerea neelaborată, prost procesată 
sau întreruptă apare atunci când subiecţii sunt reticenti să 
capete disperarea sănătoasă („Nu se mai poate face nimic.”), 
şi fac apel la un soi de mumificare psihologică a persoanei 
absente. Celebrul film de Alfred Hitchcock, Psycho, este o de- 
monstratie dramatică si terifiantă a unei pierderi nerezolvate 
de către un tânăr bolnav psihic (Norman Bates), în faţa mor- 
tii mamei sale. 

Durerea este un răspuns nedobândit, normal si util, care 
conţine, cel puţin, patru faze. Se estimează că poate dura de 
la șase luni până la un an, în funcţie de cultura și istoria an- 
terioară a subiectului. 

e În prima etapă, există o tocire a simțurilor, subiectul se 
simte ametit și în imposibilitatea de a înțelege ceea ce s-a 
întâmplat (poate dura ore sau săptămâni). Cu toate aces- 
tea, unele însușiri sunt îngheţate în acest moment; zápá- 
ceala se transformă în insensibilitate, iar subiectul începe 
să reacționeze ca și cum nimic nu s-ar fi întâmplat, când, de 
fapt, este distrus pe dinăuntru. În ochii oricărui observator 
întâmplător, totul pare normal și cineva chiar ar putea să 
laude puterea celui care a suferit pierderea; dar stagnarea 
acumulează sentimente și tot felul de gânduri, până când, 
într-o zi, această energie reprimată explodează sub forma 
unei crize întârziate. Luciditatea aparentă fusese doar un 

mecanism de apărare. Această suspendare a procesării 
emoţionale se numește absența durerii conştiente şi, atunci 
când are loc, este nevoie de asistenţă de specialitate. 

A doua etapă se caracterizează prin dor și căutare : persoa- 
na nu poate să accepte că pierderea este permanentă. Aici 
pot apărea manifestări precum plâns, angoasă, insomnie, 
gânduri obsesive, sentimentul prezenţei persoanei absente 
(si, desigur, vizite la psihologi și vrăjitoare), mânie și fu- 
rie; pe scurt, în acest stadiu există încercări nereușite de 
a restabili legătura care s-a rupt. Aceasta este o etapă de 
anxietate si disperare, în care subiectul nu vrea să se dea 
bătut (poate dura două-trei luni). 

Într-o a treia etapă, în ciuda durerii, subiectul acceptă pier- 
derea. Începe să vadă lucrurile așa cum sunt și bineînţeles 
îi sporește tristețea (poate dura două-trei luni). În cazul în 
care persoana se blochează în acest stadiu, se instalează 
depresia și, odată cu ea, o stare cunoscută sub numele de 
durere cronică sau tulburare de adaptare care necesită asisten- 
tá de specialitate. 

În etapa a patra, începe faza de reorganizare, în care su- 
biectul începe să renunţe definitiv la orice speranţă și își 
recapătă inițiativa și voința de a trăi. Acum încep să se 
structureze noile roluri. Acum sunt îndepărtate definitiv 
vechile cadouri, scrisorile de dragoste și cântecele. 


Terapeutii care însoțesc acest proces la pacienţii lor sunt 
foarte atenţi ca aceștia să nu se blocheze în niciuna dintre 
faze, nici să sară vreuna dintre ele. Dacă vei aplica pașii des- 
crisi mai sus în cazul pierderii afective care te tortureazá, te 
poti aştepta să: (a) fii șocat, (b) încerci să recuperezi persoana 
iubită, (c) ajungi în prag de depresie, și (d) în cele din urmă 
să-ţi reorganizezi viața. Iubirea înrădăcinată va fi absorbită 
de către organism în mod natural, nu forțat. 

Cea mai frecventă întrebare care mi se adresează cu pri- 
vire la această problemă este: „Ce se întâmplă dacă apare 

cineva când încă nu am depășit durerea?“ Răspunsul pe 
scurt: „Nu trebuie să te grăbești. Dacă întâlnești pe cineva 
care să merite, mișcă-te încet; nu trebuie să te implici emoti- 
onal de la o zi la alta. O companie bună, un sprijin emotional, 
te pot ajuta ca lucrurile să decurgă mai ușor și să suferi mai 
puţin, dar dacă vei grăbi lucrurile, fie pentru cá ai nevoie să fii 
iubit, pentru că nu poti suporta durerea pierderii sau pur gi sim- 
plu pentru că vrei să te răzbuni, vei avea parte de două cuie 
în loc de unul sau pe același dintotdeauna, însă înfipt si mai 
adânc. La un moment dat, iti vei aduce aminte de fostul tău 
partener făra atâta durere și atunci vei fi gata să iubești din 
nou, mult mai sănătos și în pace.“ 


Strategia lui Tarzan 


Nu renunti la vechea relație până când nu ai început una 
nouă. Este o versiune mai avantajoasă și anticipată a metodei 
„un cui scoate pe celălalt“: nu slobozești o liană până când 
nu ai prins-o bine pe următoarea. Înlocuiești cuiu] înainte să 
se înrădăcineze. Aici nu există nicio durere: se trece perma- 
nent de la o legătură la alta, ca să nu ajungi în picaj. Strategia 
lui Tarzan este crudă: într-o zi oarecare, fără niciun avertis- 
ment, iti dai seama că partenerul tău are pe altcineva si nu 
ai timp sá mai faci nimic. Îţi vine avizul „morţii“ și nu mai 
rămâne nici cenușa. Surpriza este de proporţii: „Lotul s-a pe- 
trecut atât de repede... Nu am avut niciodată niciun indiciu 
că relaţia noastră funcţiona prost, nu mi-a spus niciodată ni- 
mic...“ Întrebările sunt numeroase și izbitoare: „Când, unde 
si cum s-a întâmplat acest lucru? De ce mie?" Și nimeni nu 
poate să-ți răspundă: partenerul te părăsește. Dacă trecutul 
persoanei pe care o iubești te face să bănuiești că folosește 

această strategie, mergi mai departe. Cum? Pleacă tu primul 
si nu iti lăsa partenerul să te folosească! 

Să vedem o descriere despre cum funcționează acest lu- 
cru. Un bărbat de tip Tarzan, de patruzeci de ani, mi-a spus: 
„Când am o relaţie cu o femeie, sunt mereu atent să văd dacă 
apare una mai bună. Si dacă se întâmplă acest lucru, încet-în- 
cet, renunţ la cea cu care sunt și încep o relaţie cu cea de-a 
doua, până când, în final, mă despart definitiv de prima. Stra- 
tegia aceasta funcționează — nu rămân niciodată singur.“ L-am 
întrebat ce face mai exact pentru „a rupe" relația anterioară și 
mi-a zis: „Încep să fiu insuportabil, inventez certuri, discu- 
tii, devin irascibil... Încerc să-mi găsesc o scuză și apoi plec.“ 
Dispărea fără urmă, ceea ce genera o mare durere și suferință 
partenerelor sale. Trecând din victimă în victimă, ca si cum 
ar fi fost un „îndrăgostit în serie“, bărbatul rătăcea cauzând 
durere fără niciun fel de scrupule. El într-adevăr nu căuta să 
scoată un cui prin altul: el însuși era cuiul. 


Este posibil să iubesti doi oameni 
în același timp? 


Răspunsul este afirmativ. Nu mă refer la a avea două iubiri 
în același timp, deoarece creierul ar exploda (deși unii adoles- 
centi, energici și plini de viaţă, par să facă faţă acestei supra- 
solicitări), ci la o dragoste mai moderată și matură, o dragoste 
care nu este înrădăcinată numai în eros, ci este distribuită şi 
în prietenie (philia) si sensibilitate/compasiune (agape). În 
ciuda protestelor venite din partea apărătorilor monogamiei 
şi ai exclusivitátii emotionale, multi oameni deschid filiale si 
bifurcă sentimentul iubirii. 

O femeie explica în felul următor faptul că se dezvolta 
în ea o dragoste cu două capete: „Soţul meu este un bár- 
bat chipeș, un bun amant și un tată grozav. Problema este 
că nu știe cum să comunice... De fapt, nu prea vorbeşte. 
Conversatiile noastre se rezumă la câteva schimburi verba- 
le și nu am reușit niciodată să aprofundez cu el un subiect 
care să mă intereseze. Acest lucru a creat un gol în mine și 
atunci m-am apropiat de un coleg de serviciu. Ne-am înţeles 
de minune, nu avem niciun secret, ne distrám si ne simțim 
extraordinar. În plan fizic, nu am avansat mult, doar câteva 
săruturi și mângâieri superficiale. Nu e vorba că nu mă simt 
atrasă trupeste de el, dar nu știu, ceva lipsește. În schimb, îl 
văd pe soţul meu si mi se ridică părul.“ Între două fântâni 
și bând din amândouă. Cei doi bărbaţi erau tandri și plini 
de compasiune (în acest moment, s-a petrecut o remiză teh- 
nică); cu toate acestea, unuia îi prisosea erosul și celuilalt îi 
lipsea. Împreună cu soțul ei făcea dragoste nebunește, iar cu 
prietenul său putea comunica deschis și sincer. Fantezia sa 
era ca ei să fuzioneze și să creeze un singur și monumental 
iubit/amant. Psihologic vorbind, îi iubea pe amândoi, chiar 
dacă în mod diferit, deoarece fiecare dintre ei completa lipsu- 
rile celuilalt. Balanța a continuat într-o manieră insuportabil 
de echilibrată vreme de mai mulți ani, până cână prietenul 
de la locul de muncă a întâlnit o altă femeie și a părăsit-o. 
Viaţa a decis pentru ea. 

Să iubeşti doi oameni în același timp: două cuie simultane 
si în paralel. O bucurie dublă sau dublă durere? Pe termen 
scurt, euforie si fascinatie; pe termen mediu si lung, discon- 
fort și primejdie. Soluţii ? Cine știe, poate ar fi de preferat să 
joci o singură opțiune și să încerci să o faci să meargă, mai 
degrabă decât să ai două relaţii neconcludente. Cealaltă posi- 
bilitate, pe care n-ar trebui s-o excluzi niciodată, este să rămâi 
singur, să pui iubirea între paranteze pentru o vreme. 

Cum să scoţi singur cuiul si 
să alini durerea vechii iubiri ? 


1. Dacă ai o dragoste înrădăcinată, 
nu te grăbi, dá-ti timp 


Nu alerga după primul care iti iese în cale, nimeni nu va 
face treaba în locul tău. Mișcă-te încet, fii cu câte o singură 
persoană la un moment dat și fă în așa fel încât toate să fie 
la locul lor. Cel mai important lucru este să depășești vechea 
iubire, care este o povară și te imobilizează. Mai târziu, te vei 
putea deschide către o nouă relație în liniște. Este foarte greu 
ca cineva să poată fi bine cu tine, dacă nu ţi-ai rezolvat situa- 
tia anterioară: nu vei putea fi în formă, si, fără reciprocitate, 
dragostea în cuplu nu poate rezista. A oferi și a primi unul de 
la celălalt — acestea sunt începuturi optime, dar cum să faci 
acest lucru dacă trei sferturi sau mai mult din inima ta se află 
în altă parte? Eliberează-te de sentimentul sâcâitor de a dori 
să iubeşti pe cineva şi să nu poti. O tânără mi-a spus urmáto- 
rul lucru: „Faptul că l-am cunoscut pe Luis a complicat totul. 
Îmi dau seama că eu nu-l pot iubi pentru că încă sunt legată 
de relația anterioară. Şi acum mă simt de parcă aș avea o sar- 
cină dublă: iubesc pe cine nu merită și nu sunt capabilă să 
iubesc pe cine merită. Știu că pierd o mare ocazie, dar nu pot 
continua relaţia cu el.“ Fără Luis (ceea ce ar fi putut fi, dar nu 
a fost) si cu fostul partener în spinare (ceea ce n-ar trebui să 
mai fie și încă persistă). Repet: povară dublă. 


2. Treci prin toate etapele durerii 


Atunci când vei decide să nu începi o nouă relaţie decât 
în momentul în care vei fi pregătit pentru ea, vei elimina un 

obstacol major care împiedică durerea să-și urmeze cursul 
normal. Dacă ti se pare foarte dificil, poti apela la asistenţa de 
specialitate, dar reține că, dincolo de suferință, durerea este 
calea spre vindecare pe care ţi-o oferă natura. Este o curăţare 
temeinică, care-ţi va permite să iubeşti fără povara traumei; 
din acest motiv, este important s-o trăieşti si să-i permiti să-și 
urmeze cursul. Evident, acest lucru nu înseamnă că trebuie să 
te închizi în tine, să porti doliu și să-ți amărăști existenţa. Poţi 
să ieşi, să întâlneşti oameni, să fii cu prietenii si să te distrezi 
cum ai chef: a procesa pierderea și a trăi o viață normală nu 
sunt lucruri incompatibile. Repet: ceea ce sugerez este, dacă 
se poate, să nu te implici emotional cu cineva înainte de a-ţi 
soluţiona trecutul. Sprijinul emoţional din partea celor dragi 
și din partea familiei, așa cum am menţionat în Principiul 1, 
sunt foarte importante. Cuiul va fi respins și expulzat de că- 
tre organismul tău si nu de un agent extern. Și nu uita: dacă 
ai început procesul de acceptare, nu mai ești o victimă, poate 
că ai fost, dar astăzi, când energiile tale se reunesc pentru a 
te elibera, nu mai eşti. 


3. Pástreazá-ti curăţenia interioară 


Un pacient, după patru luni de la despărțire, îmi spunea: 
„Este uimitor! Cu câteva luni în urmă, aș fi făcut orice pentru 
a fi din nou cu ea, iar acum nu mă mai interesează nici cât 
negru sub unghie. Există momente în care nostalgia vine în 
valuri, dar trece repede; acum nu mai doare. Mă simt bine să 
fiu singur.“ Iniţial, pacientul meu, încercând să-și uite fosta 
parteneră, a început o relație cu o prietenă din tinereţe pe care 
o plăcuse dintotdeauna (nu știu din ce motiv, dar în primele 
luni de la despărţire, vechii prieteni și prietene care constitu- 
iseră la un moment dat o perspectivă afectivă revin ca niște 
zombi). Experienţa a fost un dezastru, deoarece nu a reușit 

să țină pasul cu femeia care pretindea atenţie, sex si giugiu- 
leală în cantități excesive. Cu cât ea cerea mai mult, cu atât 
mai mult se inhiba el. În cele din urmă, nu a mai suportat și 
a decis să rămână singur, să-și plângă durerile si să înfrunte 
pierderea cu ajutorul unui profesionist. A ieşi dintr-o iubire 
înrădăcinată este ca și cum ai scăpa de un blestem și te-ai re- 
găsi pe tine însuţi: „Bună ziua! Nu má recunosti? Eu sunt.“ 
Ce a mai rămas din tine, pentru a începe să te reconstruiești. 

Semnul de care tin cont cel mai mult pentru a vedea dacă 
merge bine „curăţarea internă“ este privirea. Sub greutatea 
unei iubiri sinuoase care refuză să dispară, lumina ochilor 
este opacá si tristă, ca și cum ai suferi de o boală virală. Dar 
atunci când antivirusul începe să lucreze si-ti recuperezi sta- 
rea de spirit, privirea devine mult mai plină de viață si vese- 
lá, ochii par mai mari, mai luminosi și liniștiți. Acum tráiesti. 


4. Încearcă să nu compari lucrurile noi 
cu cele vechi 


Obiceiul nesănatos de a compara opţiunile afective ac- 
tuale cu vechea relație este mereu prezent în cei care nu au 
reușit să depășească pierderea. Ce compară aceștia? Totul. 
Problema este că nu câștigă întotdeauna lucrurile noi. Deși 
majoritatea critică vechea lor relație, atunci când încep să 
iasă cu alte persoane, sunt șocați când descoperă o realitate 
teribilă și fără speranţă: nu există partide bune (cel puţin așa 
percep ei lucrurile). Acesta este paradoxul celor care compa- 
ră mai mult decât este necesar; încercând să caute și să se bu- 
cure de atributele noii achiziţii pentru a justifica schimbarea, 
ei sfârșesc prin a glorifica persoana pe care doresc s-o uite. 
Este adevărat că unele comparații sunt uneori productive si 
ajută să depásesti durerea, dar este mai bine să nu-ți asumi 
deloc acest risc. Fără să-ți dai seama, ai putea să denaturezi 

informaţiile privitoare la fostul partener și să ridici în slăvi 
pe cineva pe care ai dori să-l uiti. 


5. Revansa te va ancora în trecut 


Rázbunarea se va intoarce intotdeauna impotriva ta, iar 
ura genereazá urá, indiferent de modul in care vrei s-o mas- 
chezi. Ai orgoliul ránit? O durere bine gestionatá presupune 
sá-ti pástrezi mándria in buzunar. Dacá nu te mai iubeste, 
pentru ce ai de gând să te rázbuni? Pentru cá i s-a răcit iubi- 
rea? Rázbunarea te va tine legat de celálalt. Íntr-o relatie care 
s-a terminat, indiferent de motiv, nu ar trebui să spui „dacă 
s-a terminat, mai bine"? 

Sau ai prefera să rămâi o victimă a unei iubiri insufici- 
ente? Adevărata răzbunare este să încetezi să mai iubești 
pe cine nu te iubește sau care te-a rănit în mod intenționat. 
Cineva a spus odată: „Cea mai bună răzbunare este să fii feri- 
cit.“ ; indiferent de celălalt și dincolo de orice îndoială. A dori 
să-i fluturi fostului partener noua ta „iubire“ pe sub nas îi 

: demonstrează acestuia că noua ta relație nu este tocmai feri- 
cită, pentru că atunci când ești bine alături de cineva, nu mai 
cauti să scoţi niciun cui, ci să te bucuri în liniște de ceea ce ai. 
Încă o dată: încercarea de a genera furie sau gelozie în fostul 
partener va sfârși prin a face vechea iubire și mai puternică. 


6. Drumul către o iubire completă 


Sfatul este să nu fragmentezi dragostea și să încerci să men- 
tii componentele sale active și unite într-o singură persoană. O 
dovadă a faptului că un cui nu scoate pe altul sau cel puțin că 
acest lucru nu e atât de ușor de făcut este că ne putem îndră- 
gosti de doi oameni în același timp, deși intenţia noastră poate 

fi alta. Surpriza este de obicei majoră, pentru că, în încercarea 
de a scăpa de dragostea noastră înrădăcinată, descoperim că 
vechea iubire și cel sau cea care o înlocuiește nu sunt incom- 
patibili, și ajungem să fim de două ori dependenți. Nu accepta: 
lipsurile; refuză o dragoste fragmentată. Dá-ti posibilitatea de 
a construi o relaţie fără lipsuri importante și fără să recurgi la 
suporturi externe sau mici iubiri suplimentare și subsidiare. 
Dacă vei avea o iubire împărțită între mai multe persoane, vei 
trăi o nemulțumire permanentă: atunci când ești cu una din- 
tre ele, iti va lipsi ce are cealaltă; și vei continua așa, din lipsă 
în lipsă, din carentá în carentá, încercând să iubeşti un puzzle 
în care piesele nu se potrivesc. 


Principiul 7 


DACĂ DRAGOSTEA NICI NU 
SE VEDE, NICI NU SE SIMTE, 
ÎNSEAMNĂ CĂ NU EXISTĂ 
SAU NU ÎŢI FOLOSEȘTE 


Opusul iubirii nu este ura, ci indiferența. 
E. WIESEL 


Dragostea nu se declară, se dovedește. 
J. MERY 


Dragoste teoretică ? Un neajuns sau o tortură atunci când 
punem suflet într-o relaţie. Te iubesc conceptual? Ridicol. 
Sau și mai rău: „Te iubesc în secret, în spatele scenei, de la 
distanță, ca o telegramă.“ Despre ce dragoste este vorba dacă 
nu se observă, dacă nu sosește? A te îndrăgosti este o atitudi- 
ne: a simţi, a gândi și a acţiona într-o singură direcţie; toate 
împreună. Este dragostea coerentă, pe care o aşteptăm de la 
partener și singurul lucru care merită efortul. Dragostea ro- 
mantică este interpersonală şi nu poate fi separată de demon- 
stratia ei. Reprimatii care simulează o iubire insipidá, rece 
si distantă, se justifică aproape întotdeauna apelând la vreo 
traumă distantă sau la „stilul personal“: „Așa am fost cres- 
cut." sau „Nu ştiu să iubesc altfel.” În cazul in care persoa- 
na pe care o iubeşti invocă unul dintre aceste două motive, 
răspunsul tău ar trebui să fie tranșant: „Ei bine, reeducă-te, 
reinventează-te sau învaţă, dacă vrei să fii cu mine!“ Cum să 
te adaptezi (adică să te supui) la indiferență? În niciun fel: 
la un moment dat vei exploda si-ti va ieși fum prin nări. O 
iubire firavă nu servește nimănui. 

Un domn care suferea foarte mult fiindcă sofia lui era 
foarte zgârcită în exprimarea afecțiunii, mi-a spus care era 
„tactica lui de abordare emoțională“. Noaptea, fiind împreu- 
nă în pat și în timp ce ea dormea, el începea să-și lase mâna 
să-i alunece în tăcere și îi atingea părul, încercând să n-o tre- 
zească. Cu cea mai mare răbdare, centimetru cu centimetru, 
avansa până la capul nevestei, apoi o mângâia într-un mod 

aproape imperceptibil. La fiecare apropiere, chiar și atunci 
când dormea, ea îl respingea: se muta, mâraia, fornăia, dar 
el nu renunţa și continua. Efortul său dădea roade, deoarece 
aproape întotdeauna dimineaţa erau unul în braţele celui- 
lalt. Cu toate acestea, când se trezea și realiza că era lângă el, 
ea se îndepărta repede. Relaţiile conjugale erau bune, nu se 
înşelau unul pe celălalt și ocazional impártágeau chiar o fan- 
tezie, problema era însă lipsa de sensibilitate și exprimarea 
iubirii verbale și nonverbale. Odată am întrebat-o pe doam- 
nă dacă ea într-adevăr îl iubea și a răspuns: „Bineînţeles că-l 
iubesc, altfel nu aș fi cu el.“ I-am răspuns că problema nu era 
atât de mult „a fi^ sau „a nu fi“, ci felul cum stau lucrurile. 
I-am explicat cát de importante sunt cuvintele și mângâie- 
rile afectuoase și am invitat-o sá participe la câteva ședințe 
pentru a încerca să fie mai expresivă, dar a refuzat catego- 
ric. Deși nu a făcut-o în mod explicit, ceea ce ea pretindea 
era ca soțul sá se adapteze la frigiditatea ei, si nu invers. Așa 
cum am spus mai înainte, cel mai sănătos mod de a convie- 
tui este ca toată lumea să se adapteze la calitățile celuilalt, si 
nu la lipsurile lor: să se echilibreze prin lucrurile pozitive, 
nu prin cele negative. Femeia cerea foarte mult (nu se poate 
să te „congelezi“ sau sá te reprimi pentru ca celălalt „să se 
simtă bine”) și era imposibil ca el să-i facă pe plac. De aici și 
strategia nocturnă „cu incetinitorul" pe care pacientul meu 
a inventat-o în scopul de a supraviețui emoțional cerințelor 
trupului şi ale iubirii, care nu solicită numai sex. 

De ce se opun atât de mult cei inhibati și indiferenți (unii 
chiar se simt jigniti) atunci când li se sugerează să fie mai iu- 
bitori, dacă nu li se cere altceva decât mai multe imbrátisári, 
mai multe atingeri, săruturi pe obraz, să spună de câteva ori 
„te iubesc“ şi să ofere câteva mângâieri ? Nu costă nimic sá 
se clarifice dacă dragostea funcționează cum se cuvine. Un 
om își susținea indiferența în felul următor: „De ce să-i mai 
spun că o iubesc, dacă ea stie deja asta?” Biata femeie. „Te iu- 
besc“ sau „te iubesc la nebunie“ nu este un memento pentru 

oamenii amnezici, este o plăcere, o reafirmare care se mani- 
festă atunci când te simți iubit sau iubită oricând și oriunde. 
Si nu vorbesc de iubirea siropoasá și obositoare, ci de expresia 
normală, de gestul făcut la timp, de romantismul neașteptat 
care ne crește ritmul cardiac, de rásfátul care ne face să zâm- 
bim atunci când suntem într-o stare proastă sau ne relaxează 
atunci când stresul ne epuizează. Exprimarea dragostei este 
de două ori curativă: pentru cel care o dăruiește și pentru cel 
care o primeşte. Nu ati văzut niciodată două maimuțe puri- 
cându-se ? Eu îţi fac tie și tu îmi faci mie, eu te mángái pe tine, 
tu mă mângâi pe mine. Este semantica cea mai primitivă a 
iubirii: hedonism pur. Ajunge să-i vezi gesturile si expresiile. 

Dragostea zgârcită, controlată, care se presupune și nu 
devine evidentă, este o dragoste de origine îndoielnică. Dim- 
potrivă, dragostea completă integrează sentimentul, gândi- 
rea și acțiunea într-un întreg indivizibil. Dacă toate cele trei 
elemente nu se află de aceeași parte, afecțiunea va fi ca o 
armă și cineva ar putea fi rănit. Cum să supravietuiesti urmá- 
toarei afirmații ? „Nu simt că te iubesc, deși cred că trebuie sá 
te iubesc, dar nu tin mortis sá te imbrátisez și să fiu tandru”, 
a spus un adolescent, în timp ce prietena lui era ca un satelit 
scos de pe orbită, încercând să înțeleagă ce voia să spună. O 
iubire insipidă seamănă mai mult cu indiferența. 


Caracterul trecător al dragostei: „Bucuria 
ta mă bucură, durerea ta mă doare.“ 


Este înfruntarea prin care trece orice relație normală. Nu 
împărțiți numai relațiile carnale, copiii, datoriile sau priete- 
nii, ci, de asemenea, schimbaţi între voi stările de spirit. Acest 
flux du-te-vino garantează echilibrul emotional, si de aceea 

este important să-l păstraţi viu și în formă: tu nu comunici 
doar verbal, ci și corpul tău vorbește și transmite în tăcere 
ceea ce simți în fiecare gest si în orice postură. Problema se 
complică atunci când unul dintre soți prezintă cel puțin una 
dintre următoarele impedimente: (a) incapacitatea de a descifra 
ceea ce simte celălalt (analfabetism emotional) și/sau (b) indi- 
ferenta, apatia sau refuzul față de sentimentele partenerului 
(indolentá sentimentală). Iubirea sănătoasă are nevoie de o 
anumită răspândire, de o bună înţelegere reciprocă emoti- 
onală. Cum putem ignora fericirea sau tristeţea persoanei 
dragi? Nici măcar nu este un angajament; pur şi simplu se 
întâmplă dacă există suficientă dragoste, pentru că iubirea 
înseamnă a deschide porţile și a micșora pragurile: mă gân- 
desc la tine, te simt, și, de asemenea, fac contact. Dar această 
reciprocitate, fundamentală și imperativă, nu este întotdeau- 
na prezentă. Există indivizi egocentrici cărora le este greu să 
iasă din ei ingisi si sá se pună în locul altcuiva: „Nici bucuria 
ta nu mă bucură, nici durerea ta nu mă doare.” 

„Nu este treaba mea“, a declarat o femeie care vedea cum 
soțul ei se cufunda tot mai adânc în depresie. Am întrebat-o 
cum de nu o durea să-l vadă suferind și răspunsul ei a fost: 
„Nu are motive serioase să fie așa.“ Dacă partenerul tău are 
nevoie ca durerea ta să fie bine „fundamentată“ sau „logi- 
că“ şi „obiectivă“, ca să-și facă griji pentru tine și să te ajute, 
poate cá nu te iubeşte. Nu spun că trebuie neapărat să fie o 
cruzime din partea sa, dar este prea multă nevoie de un com- 
portament care să ofere ajutor/compasiune, care ar trebui să 
vină în mod natural. 

Ajungi acasă și vezi că partenerul tău plânge — oare nu-ți 
pasă de durerea lui? Ce mai contează dacă este o durere rati- 
onală sau iraţională ?! Cel mai important lucru este să-l ajuţi, 
să fii acolo, să-l sustii. Poate cá ti se va părea că exagerează 
si simți că în locul lui nu ai reacționa așa — ei, și ce-i cu asta? 
Oare din cauza asta suferinţa lui este mai mică? Îl doare la 
fel de mult, îl tulbură la fel de mult, oricât de absurd ti s-ar 

părea. Sustine-l și atunci când se va simți mai bine si mai re- . 
laxat dezbate cu el de ce, cum și când. Fă „analizele“ a pos- 
teriori. A spune că durerea persoanei iubite nu te interesează 
pentru că este ,stupidá" te face stupid. 

Compasiunea (împărtășirea durerii) și felicitările (celebra- 
rea bucuriei) sunt două emoții care trebuie să fie prezente 
pentru ca iubirea să poată fi simțită pe deplin. Nimeni nu se 
resemnează la indiferenţă: este preferabilă durerea despárti- 
rii, decât să ai parte de o iubire insensibilă. 


Perversitatea : „Bucuria ta mă doare 
și durerea ta mă bucură.“ 


Dragostea călăului ; cu adevărat patologică. Nesiguranta gi 
frica de a-ți pierde partenerul uneori ia o întorsătură ciuda- 
tă, care se învecinează cu perversitatea: „Când te simţi prost, 
simt că ai nevoie de mine, dar când ești fericit, mă gândesc că 
ai putea să mă părăsești pentru că nu ai nevoie de mine; prin 
urmare, fac tot ce-mi stă în putere pentru a te face să te simți 
prost.“ Alăturarea unui fel de a gândi plin de nesiguranţă per- 
sonală și a unui mod distorsionat de prelucrare a informaţiilor 
poate duce la o dragoste grotescă, de care nu ești întotdeauna 
conștient. Cel care gândește în felul acesta va sfârși prin a sabo- 
ta toate atitudinile pozitive ale partenerului şi a i le consolida 
pe cele negative. O altă modalitate de exprimare a scurtcircu- 
itului: „Mă simt mult mai calm și liniștit atunci când te simţi 
prost, pentru că știu că vei căuta un sprijin în mine. Bucuria 
sau fericirea ta îmi spun că nu ai foarte multă nevoie de mine 
si chiar cá ai putea sá má párásesti." Concluzia: „Urăsc bucu- 
ria ta și mă bucur de nenorocirea ta.“ Este trista manifestare a 
unei slăbiciuni care se fortifică în suferința altora. 

Nu contează cât iubeşte, 
ci cum o face 


Dragoste cantitativă si algebrică: „Cât de mult má iu- 
besti?" sau „Mă iubesti mult?" Dacă ne spune cá „până la 
cer“, suntem mulțumiți şi fericiți, cátárati pe un nor. Dar în- 
trebarea care contează mai mult, și tu ar trebui să răspunzi 
singur la ea, este cum te iubește. Multi psihopati înainte să-și 
căsăpească partenerii spun că-i iubesc enorm. Ai nevoie să te 
iubească mult sau să te iubească bine? Ambele? Ar fi ideal. 
Cu toate acestea, este preferabilă o dragoste stabilă, plină de 
tandrete și bucurie, chiar dacă nu ajunge la stratosferă, decât o 
iubire copleșitoare care să circule ca un glonţ rătăcit. 

Pentru amantii pe care îi interesează măsurătorile, există 
de asemenea iubirea în spațiu: „Până unde o sá mă iubeşti?“ 
Dacă am fi cinstiți și obiectivi, ar trebui să răspundem că nu 
avem idee. Cu ce etalon vom măsura iubirea noastră: centi- 
metri, metri, ani lumină ? Un răspuns plauzibil, cu o anumită 
valoare matematică, de consolare, ar putea fi: „Dacă te simt 
partener sau parteneră și știu că pot conta pe tine la bine și la 
rău, nu am nevoie nici de adunări, nici de scăderi.” De ce vrei 
să te iubească „peste măsură“? Ati obosi întreaga zi! Mai 
bine să te iubească în liniște, zi după zi, aici si acum, inven- 
tánd si infrumusetánd cotidianul. 

Am văzut multi pacienţi care se luptă la intersecția dintre 
cât de mult şi cum, prinşi într-o dilemă fără sens: „Nu sunt fe- 
ricit, dar mă iubește enorm...“ Dar cui îi pasă „cât“ te iubește, 
dacă ești nefericit? Sau poate crezi cá nu , meriti" să fii iu- 
bit şi, prin urmare, ai nevoie să adaugi puncte la propriul 
tău respect de sine afectat? Faptul că te iubește „nemăsurat“ 
sau de aici până în China nu dovedește nimic referitor la 
valoarea ta personală și nici nu-ți garantează calitatea vie- 
tii. Crede-mă, abundența iubirii, fără calitățile de bază care 

determină afecțiunea, nu valorează mare lucru. La fel, o iubi- 
re excesivă şi scăpată de sub control poate fi mult mai supă- 
rătoare și dăunătoare decât răcirea iubirii. 


Semantica iubirii 


b 


Limbajul iubirii merge dincolo de ceea ce înseamnă pur 
și simplu lingvistică și face apel la sunete și gesturi de tot fe- 
lul, care adesea ne amintesc de primate. lubirea pasională are 
ceva animalic și indiscret, care se observă chiar și la cei mai 
timizi si austeri. Ajunge să observi doi adolescenti în toiul 
dezmierdărilor pentru a fi surprins de varietatea și cantitatea 
codurilor afective existente: torc, adulmecă, se privesc, zâm- 
besc, se zgârie, se ating, se îmbrățișează — acestea sunt câteva 
forme de exprimare care fac parte dintr-un limbaj care, în 
mod paradoxal, nu necesită învăţare. Prin urmare, este foarte 
greu să concepi sau să accepti o iubire inexpresivá si apaticá 
când există atât de multe căi de comunicare. Tonul vocii, in- 
flexiunile și tăcerile, toate converg în partener și sfârșesc prin 
a fi un lector emoţional cu experiență. 

Nu este suficient „să simţi iubirea“; trebuie să o faci să 
strălucească, trebuie să o încerci. Foarte puţini oameni acceptă o 
dragoste mecanică, exactă și hipercontrolată. Avem nevoie de 
puţină nebunie, de un pic de dezordine, de o scânteie care să 
ne amintească faptul că pasiunea nu a murit și că jocul nu s-a 
terminat: între un stil afectiv timid și precis și unul locvace si 
mai explicit, cei mai multi l-am prefera pe acesta din urmă. Sá 
comparăm, de exemplu, o definiţie științifică cu o declarație 
afectivă, cu privire la o manifestare tipică de dragoste: 


* Un medic de la sfârșitul secolului trecut, Dr. Henry Gibbson, 
a definit sărutul ca: juxtapunere anatomică a doi muşchi într-o 


121 


Walter Riso 


stare de contracție. O explicaţie fiziologică exactă și operatio- 
nală. Oricum, nu-mi pot imagina un iubit spunându-i par- 
tenerului său: „Vreau să am o juxtapunere anatomică a 
mușchilor nostri contractati.” Sărutul este mult mai mult 
decât atât, așa cum Capela Sixtină este mult mai mult decât 
niște „ziduri pictate”. 

e Scriitorul Fernando Pessoa, aproape în aceeași epocă în care 
medicul precedent a disecat actul de a săruta, a încercat să 
traducă și să transmită un sentiment de iubire acolo unde 
cuvintele păreau a fi insuficiente: 


Iubesc așa cum iubește iubirea. Nu știu alt 
motiv să iubesc decât ca să te iubesc. Ce vrei 
să-ți spun mai mult decât că te iubesc, dacă ce 
vreau să-ți spun este cá te iubesc? 


Când îţi spune cuvinte de dragoste sau îți șoptește la ure- 
che, ce-ai prefera ? Explicaţia rece, mecanică a științei sau ex- 
presia pasională și uneori incoerentă a îndrăgostitului care 
încearcă să explice inexplicabilul ? Jocuri poetice sau definiții 
sumbre? Fără îndoială, Pessoa mai degrabă decât Gibbson! 
Dacă partenerului tău îi lipsește semantica afectivă pentru a 
îmbogăți iubirea sau dacă exprimarea sa este lapidară si abia 
perceptibilă, scutură-l și arată-i că dacă dragostea nu se vede, 
înseamnă cá nu există sau nu iti folosește. l 


Moartea lentă a iubirii 


Picătură cu picătură, ca o tortură chinezească, indiferența 
distruge încet-încet dragostea. Cu fiecare act de indiferenţă, se 
pierde puţină iubire și, dacă atitudinea continuă, declinul emo- 
tional va continua până când nu mai rămâne nimic. Îngrijorător 

este faptul că această dispariţie afectivă poate dura ani de zile. 
Cabinetele sunt pline de oameni care au întârziat jumătate de 
viață să reacționeze, pentru cá nu au avut curajul să spună 
„ajunge!“ înainte ca dragostea să dispară de la sine. 

Există, de asemenea, o moarte rapidă a iubirii, care provi- 
ne din dezamăgire. Când te dezamăgește partenerul tău, răci- 
rea iubirii intervine ca un fulger și totul sare în aer. Problema 
se rezolvă într-o clipită și, acolo unde exista iubire, rămân 
doar ruinele. Dezamăgirea apare atunci când sunt afectate 
principiile noastre și codurile morale pe care le considerăm 
ca nefiind negociabile. Dezamágirea provocată de persoana iubi- 
tă este fulgerătoare ca dragostea la prima vedere, dar cu efect ad- 
vers. Am putut observa această metamorfoză în practica mea 
la clinică, atunci când cineva descoperă că partenerul său nu 
este ceea ce s-ar fi așteptat, sau că acțiunile sale sunt discuta- 
bile din punct de vedere moral sau etic. Se produce atunci o 
ruptură, în mod inevitabil şi categoric. 

Revenind la moartea lentă a iubirii, nimeni nu accep- 
tă indiferența ca mod de viață, decât dacă este vorba de un 
pustnic emoţional sau schizofrenic. Nici măcar masochiștii 
nu acceptă insensibilitatea persoanei iubite: cer pedeapsă și 
durere, dar nu indiferenţă. Cei care se resemnează în fata dis- 
prețului se usucă în interior. Dacă n-ai avut șansa ca dezamă- 
girea să-ți bată la ușă si ai rămas blocat în apatia emoțională 
a unui partener care pare făcut din plastic, urmează acest slo- 
gan și gravează-l în inima ta: cine te face să suferi nu te merită. 


Dacă nu te admiră, nu te iubește 


Indiferenta este un monstru cu o mie de capete, iar unul 
dintre ele este lipsa de admiraţie. Poate exista admiraţie fără 
dragoste, dar invers este imposibil. Cum să iubesti pe cineva 

care nu te uimește în vreun fel? A iubi înseamnă și să fii fas- 
cinat și surprins în mod pozitiv de ceea ce persoana respec- 
tivă face sau gândește, chiar dacă numai din când în când. 
A-ti admira partenerul înseamnă să fii mândru de el, să fii 
fascinat de o caracteristică sau de un atribut care iese în evi- 
dentá si te captează. Este posibil ca tu să fii singurul care ob- 
servă toate acestea, dar e suficient pentru ca entuziasmul să 
te menţină în suspans. Ce admirám ? Orice, ceea ce ne place 
și ne atinge inima: frumuseţe, inteligență, muncă, tenacitate, 
onestitate, modul lor de a face dragoste sau toate cele de mai 
sus; ce vrei si cum vrei. Aceasta nu este supunere oarbă sau 
cult al personalității, ci entuziasm. 

Dacă nu simţi din când în când o anumită fascinatie, dacă 
nimic nu te uimește și nu te captivează la partenerul tău, în- 
seamnă că relația nu merge deloc bine. Odată, l-am întrebat 
pe un bărbat ce anume admira la soția lui și, după ce s-a gân- 
dit un timp, mi-a răspuns: „Ce admir? Nu știu, cred că tre- 
buie să existe ceva ce admir la ea, altfel nu aș fi îndrăgostit.“ 
Exact! Dacă nu te admiră, nu te iubeşte. 


Cum să faci față indiferentei partenerului 
şi să nu te lași copleșit de suferință 


1. Vorbeşte și comunică inclusiv prin coduri 


Comunicarea deschisă și spontană trebuie să fie regula care 
să-ți ghideze comportamentul interpersonal, nu numai cu par- 
tenerul tău, ci și cu lumea care te înconjoară. Cum să trăiești 
pentru tine însuți și pentru alții, dacă te ascunzi în spatele unei 
grămezi de prejudecăţi, tabuuri și temeri? Ai nevoie de afir- 
mare: să-ți exprimi sentimentele pozitive si negative într-un 


124 


Cum să nu mori din dragoste 


mod adecvat din punct de vedere social. Este întotdeauna po- 
sibil să spui lucrurile într-un mod benefic și să nu te îneci cu 
ele. Dacă accepti provocarea de a-ţi arăta ființa fără prea multe 
rezerve, de a nu te rușina de sentimentele tale, de a fi tu însuţi 
în fiecare sărut și în fiecare atingere, vei avea toată autoritatea 
morală pentru a refuza indiferența partenerului tău. 

Cei care susțin neputinta emoțională, argumentând cá 
„acesta este modul lor de a iubi“, nu ar trebui să se implice 
în relații cu oameni care cred și practică o dragoste fierbinte 
și entuziastă. Ar trebui să fie coerenti și să-și pună un semn 
pe care să scrie: „Nu mă adaptez foarte ușor la iubire, nu 
am nici cea mai mică intenție de a-mi expune intimitatea și 
de a avea un alt fel de relație decât superficială. Este cineva 
interesat să-mi fie partener ?“ Debandada ar fi fenomenală. 


2. Stabileşte care sunt nevoile tale 
si afirmá-le clar 


De multe ori tácem în loc să exprimăm disconfortul pe 
care îl resimtim pentru a rezolva problemele. Dependenţa, 
teama de autoritate sau de abandon ne fac să ne supunem și 
să spunem „da“ atunci când de fapt vrem să spunem „nu“. A 
te respecta pe tine însuţi înseamnă să recunosti cá meriti ceea 
ce este bun, sănătos, ceea ce duce la fericire, nu la umilinţă. 

Și asta nu e tot: unii oameni, încercând să evite suferința 
pe care o produce indiferența, îl imită pe partener și devin 
letargici din punct de vedere emotional cu scopul de a „echili- 
bra" relația. Raționamentul lor este după cum urmează: „Din 
moment ce nu pot ignora sau scăpa de călăul afectiv, voi deveni 
el.“ Oricine are un partener rece și distant poate intra în acest 
tip de sindrom Stockholm: o strategie disperată de supravie- 
tuire, în care personalitatea cuiva este diluată in personalita- 
tea partenerului pentru a evita suferința. Victima se unește 
cu prádátorul. O femeie își justifica atitudinea astfel: „Iubirea 

cere să ne adaptăm la partenerul nostru; acesta este un act de 
înțelegere.“ Declaraţia ar fi adevărată dacă „adaptarea“ nu ar 
implica autodistrugerea: iubirea sănătoasă nu pretinde să fii ne- 
fericit. Înainte să te arunci într-o convietuire rece si fără vlagă, 
adu-ti aminte de dorinţele tale cele mai intime, acele cerințe 
fără de care nu ai putea trăi si spune-i-le: „Asta este ceea ce 
vreau, de asta am nevoie.“ Foarte clar și foarte simplu. 

O tactică bună de a recunoaște care sunt aceste nevoi este 
să-ți scrii singur o scrisoare, așa cum i-ai scrie unui prieten care 
suferă în situaţia ta: ce i-ai recomanda ? Scrie o scrisoare reală, 
serioasă si rațională, distantándu-te de problema ta cât poti de 
mult. Pune-o în cutia poștală, las-o să se odihnească câteva zile 
și apoi citeste-o. Scrie în ea ce vrei cu adevărat, nu „eventual“, 
„poate“ sau „cine știe“. Nu umbla cu jumătăți de măsură. Se 
impune să fii categoric când este vorba despre fericirea ta. 


3. Partenerul tău te iubeşte așa cum 
ai vrea să te iubească? 


Odată ce ţi-ai definit clar și riguros nevoile, pe acelea pe 
care nu vrei și nici nu ar trebui să le negociezi, întreabă-te 
dacă sunt îndeplinite suficient de către persoana pe care o 
iubești. Această verificare este esenţială ca să dobândești un 
echilibru interior și să te simţi în pace cu tine însuţi. 

O adolescentă îi reproșa prietenului ei chiar în timpul con- 
sultatiei: „Nu este de ajuns! Íntelegi? Nu este suficientă pen- 
tru mine dragostea ta, nu îmi ajunge! Este puţină, plictisitoa- 
re, distantă! Mă simt nemulțumită și abandonată, chiar dacă 
esti lângă mine! Mai bine te duci si mă lași in pace. Dacă nu 
știi să iubesti, cautá-ti una care sá te învețe.“ Tânărul abia a 
reușit să clipească în timp ce asculta înmărmurit. A încercat 
să o consoleze, dar ea era prea supărată și agresivă. În cele 
din urmă, el a îndrăznit să întrebe: „Bine, atunci cum vrei să 
te iubesc?“ Ceea ce a pornit o nouă furtună, pentru că ea se 

aștepta (ca majoritatea dintre noi) ca persoana iubită să știe să 
o iubească sau să se ridice la nivelul așteptărilor sale în mod 
spontan și să nu să aibă nevoie să ia lecţii. 

A-ti asuma rolul de profesor pentru a-i arăta partenerului 
cum să te iubească este un lucru foarte frustrant. În plus, cum 
s-o faci? I-ai putea lua mâna, să o treci peste pielea ta și să-i 
spui: „Uite, așa vreau să má mángái.” De asemenea, i-ai pu- 
tea oferi o listă în care să apară în mod clar datele aniversare, 
zilele de naștere și celelalte, ca să nu uite amănuntele ? Sau ai 
putea să-i ilustrezi cu exemple în PowerPoint care sunt cele 
mai bune moduri de a spune te iubesc si de a-l imbrátisa pe 
cel de lângă tine fără să-l sugrumi și fără să pară o corvoadă? 
Dar ar fi ridicol, nu doar artificial. Într-o relaţie de dragoste 
normală, chestiunile principale, cum este exprimarea afecti- 
unii, trebuie să fie prezente, chiar dacă e nevoie să fie lustru- 
ite într-un fel. Prin urmare, dacă partenerul tău se comportă 
ca un zombie și se mândrește cu o „iubire mecanică și rece”, 
lucrul cel mai important nu s-a rezolvat. Nu spun că este 
imposibil să-ți umanizezi partenerul; ceea ce susțin este cá 
această sarcină este descurajatoare si neprofitabilă pentru un 
îndrăgostit. În ziua în care ești nevoit să-i spui partenerului 
că dragostea lui nu se vede, nici nu se simte, a început numă- 
rătoarea inversă. Este ca și cum i-ai explica cuiva că loviturile 
dor și, prin urmare, nu ar trebui te lovească. 


4. Nu este nevoie să-ţi justifici durerea sau 
bucuria în fata nimănui 


Îmi amintesc de cazul unui pacient care, atunci când ve- 
nea acasă îngrijorat din cauza vreunei probleme de serviciu, 
soția îl condamna: „Ce-ai făcut greșit?” Omul, călcându-și 
pe inimă și lăsând la o parte furia pe care o simţea din cauza 
lipsei de solidaritate, încerca să-i arate „cauzele obiective“ 
ale disconfortului său. Această formă curioasă de „acreditare 

sentimentală” avea un mandat subiacent în fața căruia el se 
supunea cu pasivitate: „Vino la tribunal să vezi câtă dreptate 
ai.“ Dar lucrurile nu rămâneau acolo. 

Când omul își expunea „cazul“, soția lui începea să-i com- 
bată argumentele, susținând că nu avea motive „reale“ sau toc- 
mai „valide“. De fapt, ea ajungea întotdeauna să-i dea drepta- 
te șefului sau tertei părți din litigiu. Premisa femeii era foarte 
greu de conceput: „Durerea ta nu numai că nu mă doare, dar 
mă deranjează foarte mult.“ O analiză mai riguroasă a arătat 
că ea nu avea admiraţie față de el si că şi-ar fi dorit un sot „mai 
curajos“. Răcirea iubirii era evidentă. Am întâlnit mulți oameni 
care demonstrează un fel de intolerantá față de slăbiciunea sau 
fragilitatea umană, în general, și a partenerului, în special: 
„Nu te smiorcăi.“ Este opusul compasiunii budiste sau a pietă- 
tii creştine: se numește duritate. 

Într-un exemplu similar, o femeie era criticată în mod con- 
stant de către soțul ei (un psihiatru care profesează) de fiecare 
dată când o vedea mulțumită și fericită, din cauza faptului că 
nu avea „motive întemeiate“ să fie „atât de fericită“. Dacă o 
vedea foarte fericită, îi spunea: „Eşti drogată sau maniacá ?^ 
Atunci pacienta mea cádea in capcaná si imediat incerca sá-si 
„menţină“ bucuria. Desigur, veselia dispărea instantaneu 
si, cu timpul, a început sá se îndoiască de propria-i sánatate 
mintală. Soţul ei nu a acceptat niciodată să vină ia şedinţele 
mele și, în cele din urmă, s-a mutat singur, ceea ce i-a cauzat 
pacientei mele o depresie profundă, dar pe care cu timpul a 
reușit s-o învingă. Ultimele dáti când am văzut-o râdea fără 
vinovăţie și fără teamă. Am- cunoscut oameni inversunati 
care sunt alergici la bucurie și la orice altă expresie a fericirii, 
suferind de un soi de transcendentalism depășit, incompati- 
bil cu dragostea și extrem de distructiv. 

În ambele cazuri discutate, pacienţii mei au făcut greșeala 
de a încerca să caute sprijin în partenerul lor, încercând să de- 
monstreze că sentimentele lor de tristeţe și de fericire erau le- 
gitime. Premisa salutară este următoarea: un partener bun te 
va sprijini în lucrurile esenţiale și nu va fi niciodată indiferent 

nici la durerile, nici la bucuriile pe care le simți. În plus, se va 
răscula împotriva oricui îndrăznește să te atace și va primi cu 
braţele deschise pe toti cei care te fac să te simţi bine. 


5. Nu te obisnui cu indiferența 


A presupune că indiferența afectivă este un fapt ireversi- 
bil în viaţa ta înseamnă a ucide umanitatea din tine, pentru 
că o viaţă nefericită alături de partener își pierde sensul. Par- 
tenerul tău nu se interesează de tine? Fi bine, nu te resemna! 
Fă precum florile: elibereazá-ti parfumul pentru ca lumea să 
afle de existența ta, pentru ca ceilalți să te poată percepe și 
respira și să ştie că încă ești o persoană vie și aptă din punct 
de vedere afectiv. Cine știe, poate că cineva vrea să respire 
mirosul tău... Lipsa apetitului sau neglijarea emoțională ma- 
nifestată de persoana iubită nu corespund cu o poziţie politi- 
că sau ideologică, ci este un simptom. 


6. Stil sau patologie? 


Una este o persoană introvertitá care încearcă să-și exprime 
starea emoțională și nu reușește și care, de asemenea, suferă 
din această cauză si ar dori să iasă din impasul inhibárii, si alta 
este o persoană permanent indiferentă, căreia nu-i pasă deloc de 
celălalt, care ignoră total ceea ce simte și gândește partenerul 
său și nu face nimic ca să remedieze aceasta. Subiectul intro- 
vertit poate fi vindecat cu ajutorul unui specialist. Structura 
sa mentală este blocată și trebuie să fie deblocată pentru ca 
abilitatea sa de a iubi să intre în normal. Indiferentul cronic 
(schizoid), egoistul narcisist sau psihopatul ticălos, pentru 
a-i numi doar pe câţiva, sunt într-o altă dimensiune; necesi- 
tă mulți ani de terapie, iar însănătoșirea este incertă, uneori 
imposibilă. Observi că nu este același lucru să ai de-a face cu 

unii sau cu alţii. Dacă îi intinzi o mână de ajutor unei persoa- 
ne timide sau introvertite, este posibil ca ea să se îndrepte și 
modul în care își exprimă afecțiunea încetează să mai fie in- 
suficient; dar dacă îi oferi mâna unui schizoid, unui narcisist 
sau unui psihopat, te vor tári in iadurile lor. 


7. Sexul nu este un substitut al afecțiunii 


Sexualitatea nu trebuie confundată cu tandretea, deși nu 
sunt incompatibile. Deși este adevărat că, în timpul relațiilor 
sexuale, mecanismele de apărare cedează și slăbesc (până și o 
schizoidă poate să geamă de plăcere), fiziologia sensibilităţii 
are altă traiectorie, mult mai sensibilă și mai tandră decât se- 
xul. Oamenii care devin victimele unor parteneri indiferenți 
din punct de vedere emotional ajung să vadă în dorința se- 
xualá a celuilalt o formă incipientă de afecțiune, căci, în tim- 
pul actului sexual, cel indiferent pierde o parte din răceală. 
Problema este că acesta se dăruiește plăcerii, și nu persoanei 
pe care se presupune că o iubește; nu sentimentul de iubire 
este cel care conduce conspirația, ci dorința carnalá. Chiar şi 
așa, cei care suferă se încăpățânează să vadă afecțiunea acolo 
unde nu pare a fi sau chiar nu există. 

O femeie de patruzeci și opt de ani, care trăia cu un schi- 
zoid tipic, explica strategia sa de supraviețuire emoțională în 
felul următor: „Momentul în care îl simt mai expresiv, mai 
mult al meu, sau mai normal, este în timpul actului sexual... 
- Atunci devin unicul său centru de atenţie și, uneori, atunci 
când este foarte excitat, mă mângâie şi mă îmbrățișează. 
Odată mi-a șoptit ceva si, când l-am întrebat entuziasmatá 
ce voia să spună, şi-a pierdut erecţia. Asa că, în cele din urmă 
am intensificat frecvenţa relaţiilor carnale pentru a compensa 
răceala din viaţa de zi cu zi. El crede cá sunt o nimfomaná 
scápatá de sub control, dar de fapt nu sunt decát o femeie 
care își dorește să se simtă iubită și importantă pentru el. Ar 

părea că, atunci când își scoate hainele, își scoate de aseme- 
nea și carapacea, devenind mai afectuos. Știu că nu este marea 
afecțiune pe care cineva și-ar putea-o dori, dar mai mult de 
atât nu pot obține.“ Un interviu cu bărbatul a fost suficient 
ca să-mi dau seama că în timpul actului sexual nu era „con- 
centrat asupra soției lui”, așa cum ar fi vrut ea să creadă, ci 
exclusiv asupra lui însuși, la informaţiile plăcerii resimtite in 
propriul său trup. 

Să reluăm: sexul nu este un substitut pentru afecţiune, 
dar, în unele cazuri, ajută ca autocontrolul emoţional să dis- 
pară, iar subiecţii manifestă vestigii de afecţiune sau ceva ase- 
mănător. Cu toate acestea, atunci când indiferența este croni- 
că și răspunde la un model fix de personalitate, sexul nu este 
mai mult decât sex pur și simplu, și, deși dorinţa relaxează 
mușchii și tendoanele, răceala emoţională nu cedează niciun 
centimetru. Totul se reduce la o fiziologie axată pe plăcere 
pentru plăcere. Dacă te-ar iubi cu adevărat, afecțiunea nu ar 
fi întotdeauna leagată de sex. 


8. Dacă nu esti fericit în relaţie, dar nici 
nu ieși din ea, caută asistenţă profesională 


Acesta este pragul iadului pentru cei care iubesc prea mult 
$i se tem să-și piardă partenerul. Să urmărim următoarea con- 
versatie: 


Terapeutul (T): Esti multumitá de felul sáu de a iubi? 

Pacienta (P): Nu. 

T: Ce lipseste? 

P: Mai multá dragoste, bunátate, curtoazie, grijá, angaja- 
ment, interes, preocupare, atingeri... 

T: Deci iti lipsesc multe lucruri. 

P: Corect. 

: Am putea pune un nume la toate acestea... de exemplu, 
„indiferenţă“. 

: Da, acesta este cuvântul. Cel mai greu cuvânt pentru 
cineva atât de îndrăgostit ca mine. 

: Suferi mult, nu-i aga? 

: Prea mult, am încercat deja să mă sinucid de două ori. 

: Este o relaţie periculoasă... Te-ai gândit să renunti? 

: Îl iubesc. 

: Am înţeles. Cu toate acestea, dragostea sănătoasă este 
reciprocă; dacă nu ţi-o întoarce, se pierde. 

: Eu sunt cea care este pierdută... 

: „„împăcată cu soarta ta. 

: Așa este; nici nu am vreo pretenţie, nici nu plec... 

: Atunci, ce astepti? 

: Nimic. Absolut nimic... 


-g 


- "don "dod 


Ia IRI 


Câteva luni mai târziu, bărbatul a părăsit-o pentru altă 
femeie, iar ea a avut o a treia tentativă de sinucidere; care 
din fericire a eşuat. După doi ani de terapie, a reușit sá ducă 
o viaţă nouă, mai liberă și mai lucidă. Metaforic vorbind, se 
spune: „L-am ucis cu indiferența.“ Totuși această afirmație 
din tradiția populară nu este chiar atât de „metaforică“; în 
experiența mea de terapeut, pot afirma că indiferența afecti- 
vă maltratează și ucide, nu numai într-un sens figurativ. 

Cel mai rău lucru pe care-l poti face, dacă esti cu cineva 
care pretinde că te iubește, dar nici nu se uită la tine, este să 
nu faci nimic. Notează: dacă simţi că zilele sunt din ce în 
ce mai lungi și mai grele, și ai gânduri negative despre tine, 
despre lume și despre viitor, nu ezita niciun moment, cere 
asistență de specialitate. Depresia dă târcoale. 


Principiul 8 


NU-TI IDEALIZA IUBITUL; 
OBSERVÁ-LASACUMESTE, DIRECT 
SI FÁRÁ MENAJAMENTE 


Ar fi putut să fie asta, ar fi putut fi cealaltă, 
dar ei iubesc şi urăsc ceea ce este. 


R. KIPLING 


Iubirea este o stare în care omul 
vede lucrurile exact aga cum nu sunt. 


F. NIETZSCHE 


Există numeroase și variate moduri prin care îţi poti ideali- 
za partenerul. Poţi plasa persoana iubită în cer sau în infern, o 
poti minți pe ea sau pe tine însuţi, iti poti imagina lucruri care 
nu sunt, poţi denatura, adăuga sau elimina, mări sau micșora, 
pune și scoate, în fine, poti inventa tot ce vrei despre persoana 
iubită, si te poti chiar îndrăgosti după ce o vei crea. În experi- 
enta mea, am ajuns la concluzia că, practic, toti indrágostitii, 
mai mult sau mai puţin, își inventează într-un fel partenerul. 
Partea rațională iubește adevăratul subiect, iar partea idealis- 
tă si romantică construiește practic obiectul viselor noastre. 
Din dorinţa de a ne „lustrui“ partenerul și de a-l perfecționa, 
creăm o crustă psihologică de izolare (imaginea proiectată), 
care ne împiedică să facem un contact real cu cealaltă persoa- 
nă. Nu striga victorie; este valabil și pentru tine. 

Ne-am interiorizat două maxime sociale care sunt adevă- 
rate: „Dacă iubeşti ceea ce iubesc eu, ne vom iubi mai mult." 
sau „Dacă pretuiesti ceea ce preţuiesc eu, ne vom iubi mai 
mult.“ Si facem orice pentru a le obține, chiar dacă modifi- 
căm datele. Cine nu a auzit vreodată expresia „Ne merităm 
unul pe celălalt“ ? Ca şi cum potrivirea absolută ne-ar permi- 
te accesul rapid către fericire. Ei bine, nu este așa. Dacă am 
investiga multe relaţii în care „se merită unii pe alții”, am fi 
surprinși de diferențele mascate pe care le ascund: cupluri 
potrivite sută la sută sfârșesc în rutină. Dacă poti anticipa 
cu destulă certitudine ceea ce partenerul tău gândește, simte 
sau face, stai rău; o relaţie fără șocuri, surprize si descoperiri 
este în același timp previzibilă și plictisitoare. 

Pentru a-ţi vedea partenerul așa cum este, în umanitatea 
sa dezgolită și crudă, avem nevoie de o anumită cantitate de 
curaj, pentru că, dacă ne vom curăța mintea de iluzii, s-ar pu- 
tea să nu ne placă ceea ce vedem. În legătură cu acest lucru, 
cineva mi-a spus: „Și dacă ceea ce găsesc în ea nu-mi place?” 
Ei bine, în cazul în care ti se întâmplă asta, ia un tranchilizant 
bun și meditează bine asupra aceastei întrebări, pentru că 
înseamnă că ești cu persoana greșită (cu excepţia cazului în 
care preferi să ai un „partener virtual"). Nu spun că trebuie 
să-ți placă totul la partenerul tău; nimeni nu este perfect. Ce 
vreau să spun este că trebuie să faci un contact deplin, com- 
plet, fără retușuri și camuflaje, iar apoi să te gândești dacă 
îți place, dacă ti se potrivește sau dacă dorești să risti. lubeşti 
ceea ce partenerul tău este sau nu iubeşti nimic. 


Idealizarea şi apărarea egoului 


Uneori, minţile indrágostitilor au nevoie să supradimen- 
sioneze obiectul iubirii lor ca să obţină o garanţie șuplimen- 
tară și să-și sporească egoul: „Dacă partenerul meu este ge- 
nial si e fericit cu mine, înseamnă cá am eu ceva special.“ fti 
idealizezi partenerul ca sá ai o párere mai buná despre tine. 
Premisa este în mod clar narcisistá: cine se aseamănă, se adună. 
Am cunoscut oameni care, în momentul în care își prezin- 
tă partenerul, încep să-i fluture CV-ul, ca și cum ar dori să-l 
scoată la vânzare. Să te lauzi cu persoana iubită înseamnă să 
o transformi într-un obiect al dorințelor tale, o realizare „per- 
sonalá” sau un triumf. Unii își poartă partenerii ca pe niște 
medalii, împreună cu alte obiecte de valoare. 

Nu spun că trebuie să fim insensibili la atributele persoa- 
nei pe care o iubim, dar admiraţia este un lucru, iar idolatria 

bazată pe profit este altul. Atunci când stima de sine depinde 
de valoarea partenerului tău, planează asupra ta o sabie cu 
două tăișuri. Nu vei putea să te ocupi tu însuţi de creșterea 
personală (vei trăi conectat la un ego străin) și, mai devreme 
sau mai târziu, vei sfârși prin a exagera câteva dintre virtuțile 
sale ca să se reflecte în propria ta acceptare. Repet: dacă ceea 
ce dorești este să lauzi calitățile partenerului tău pentru a le 
mări pe a tale, te vei osteni la nesfârșit să mentii „buna imagi- 
ne" a acestuia și iti vei pierde punctul tău intern de referință. 


Patru moduri de a-l idealiza 
pe cel iubit si de a denatura realitatea 
în favoarea „iubirii“ 


Nu idealizăm numai dragostea, ci si pe partenerul nostru, 
obiectul și subiectul dorințelor noastre de iubire. Multi oa- 
meni doresc să-l scoată pe cel iubit din realitate și să-i confere 
un caracter astral: omniprezenta (acum că umple ființa noas- 
trá), omnipotenta (de vreme ce le poate pe toate) si omniscienta 
(pentru cá este o sursá de intelepciune profundá). Urmeazá 
intrebarea logicá: de ce-ti doresti un partener cu superpu- 
teri? Nu esti prea mare ca să te joci cu super-eroi? Ştiu cá 
dragostea trage lucrurile in favoarea ei, dar dacá socotesti cá 
esti cu o fiintá aproape supranaturalá, partea sa umaná va 
deveni in cele din urmá insuportabilá. Aceasta este princi- 
pala problemá a idealizárii iubirii: te impiedici de realitate 
și descoperi că partenerul tău transpirá, miroase, devine de- 
primat, frustrat, egoist uneori, se înfurie, plânge si aga mai 
departe. Un pacient mi-a spus între şoc și dezamăgire: „Nu 
pot să cred că au dat-o afară de la serviciu. Urma să devină 
administrator al societăţii... Dar ceea ce m-a surprins cel mai 

mult a fost reacţia ei. Am văzut-o atât de fragilă și nesigu- 
ră! Nu știu ce să cred, mă simt puţin dezamăgit...“ Şi la ce 
se aștepta pacientul meu? Ca după ce și-a pierdut locul de 
muncă, femeia să sară într-un picior de bucurie? A fi deza- 
măgit de faptul că partenerul are o reacție normală și ușor de 
înţeles se apropie de cruzime. 

Indiferent de motivele pentru care avem tendinţa de a ide- 
aliza persoana iubită (de exemplu dragostea romantică, frica, 
pentru a ne mări egoul, nevoia de aprobare socială), există 
un mod idiosincratic de polarizare a datelor. În scop didactic, 
voi nota patru dintre cele mai comune forme de idealizare, 
ţinând cont de faptul că, în practică, toate tind să lucreze îm- 
preună și amestecat. 


Dragoste oarbă sau a ignora ce este rău 


Unele idealizări sunt conștiente si evident îndrăznețe. O 
femeie îmi explica: „Toţi bărbaţii cu care am avut o relaţie au 
fost o calamitate. Mă concentram pe defectele lor și muream 
de furie. Așa cá am decis să-mi fac un ochi orb si să mă uit în 
altă parte atunci când ceva îmi displăcea. Mă simt mai bine 
în felul acesta, sufer mai puţin și, la cei cincizeci de ani ai mei, 
știu că nu pot merge atât de departe cu exigenţele.“ Strategia 
de înfruntare aleasă de pacienta mea ar putea fi rezumată 
după cum urmează: „Nu mă interesează să știu sau să văd 
ceea ce nu-mi place la partenerul meu, și atunci îl ignor; nu 
există și punct.“ 

O mulţime de oamenii iubesc numai partea care le convine 
la partenerul lor sau cea care îi afectează mai puțin: „Soțul 
meu este infidel? Partea aceea nu mă interesează.“ „Ea con- 
sumă droguri? Nu știu ce vrei să spui.“ Sau: „Partenerul meu 
joacă banii în cazinou ? Nu cred că este adevărat.” Acestea sunt 
tactici de supravieţuire pentru a face față unei realități care ne 

depășește și nu știm ce să facem cu ea. Atunci când perico- 
lul dă târcoale, unii fac precum strutul: își bagă capul într-o 
gaură, crezând că în acest fel riscul va fi mai mic. Copiii mici 
recurg la o tactică similară atunci când se confruntă cu ceva 
care nu le place; își acoperă ochii cu mâinile și cred că: „Dacă 
nu văd, nu există.“ Evident, costul unei asemenea înșelări de 
sine este letal pentru orice relaţie, pentru că partea pe care nu 
vrem s-o vedem și nici să ne-o asumăm există și se manifestă 
la un moment dat, producând haos și confuzie. 

Există o anumită imaturitate și iresponsabilitate în decizia 
de a nu ţine cont de comportamentele negative ale partene- 
rului. De exemplu, dacă nu te deranjează faptul că partenerul 
tău este infidel sau că joacă economiile tale la orice casa de 
pariuri, vei ajunge încornorat și în sărăcie lucie. Există riscul 
de a ignora ceea ce n-ar trebui să fie ignorat, pentru că una 
este să fii obsedat de deficiențele persoanei pe care o iubeşti, 
si alta este sá nu le cunosti pentru că ţi-e teama sá le infrunti. 
Acest optimism distorsionat nu încurajează, ci este înșelător. 
În schimb, un pesimist bun este în primul rând un subiect 
bine informat gi, cu cât este mai bine informat, cu atât scad 
șansele de a se înșela. Prin umare, între optimismul euforic 
al indrágostirii gi scepticismul inteligent al iubirii mature, ţi-l 
recomand pe acesta din urmă, dacă nu există fluturași sau 
lilieci în stomac. 


Te concentrezi asupra celor bune și le exagerezi 


Acesta este un alt aspect al dragostei oarbe: subliniezi 
cele bune și, dacă este posibil, le maximizezi. Evientiezi per- 
formantele în defavoarea nereușitelor, deși acestea din urmă 
sunt numeroase și mult mai grave. Este constrângerea pentru 
încurajare care se concentrează exclusiv asupra aspectelor 
pozitive si le multiplică atât de mult, încât creează impresia 

că totul la partenerul tău este minunat. În felul acesta, în- 
drăgostita sau îndrăgostitul își laudă și își recompensează 
partenerul în mod obsesiv pentru orice, chiar și pentru cele 
mai normale lucruri din lume: „Eşti minunat“, , Esti genial”, 
„Nu e nimeni ca tine“, „Parcă nu ai fi de pe această planetă!“ 
Si așa mai departe. Și după atâta încurajare a comportamen- 
tului partenerului gi concentrare exclusiv asupra lucrurilor 
„bune“, amândoi sfârșesc prin a înghiţi gálusca. Nu sunt de 
părere că ar trebui să fim extrem de obiectivi cu persoana iu- 
bită (printre altele, pentru că iubirea nu ne permite), dar una 
este jocul inofensiv al infrumusetárii romantice, și cu totul 
altceva este să vezi măreție acolo unde nu există. 

Dacă în fiecare zi și în fiecare moment iti repetă că te ase- 
meni cu un zeu sau o zeiţă, în cele din urmă vei ajunge sá 
crezi cá cel care te laudă s-ar putea să aibă puțină dreptate. 
Într-o zi când te aștepți cel mai puţin, te vei uita în oglin- 
dă și vei spune: „De ce nu?“ Legătura care se dezvoltă între 
un măgulitor compulsiv și un măgulit care se complace este 
adesea extrem de simbiotică şi foarte rezistentă la schimbare. 
Odată am participat la o cină alături de un cuplu care în- 
deplinea aceste condiţii. Doar pentru a cita un exemplu din 
ceea ce a fost un şir de aplauze și felicitări, mă voi referi la 
salată. O simplă si insipidă salată! Bărbatul, care, după spu- 
sele femeii, era un bucătar expert, a plasat simetric pe o far- 
furie mare câteva salate din același soi, a adăugat apoi puţin 
creson, două roșii feliate si pe fiecare felie câte o ridiche. A 
marinat salata cu ulei de măsline și oțet. Soţia se lingea pe 
degete după fiecare frunză de salată din care gusta ca și cum 
ar fi fost un tip special de caviar. Rezultatul: salată verde, 
ulei, oțet și o jumătate de oră de comentarii referitoare la 
importanţa distribuţiei legumelor în vas și proporţia exactă 
a ingredientelor. Fără îndoială, aproape un delir culinar, în 
timp ce oaspeţii au depus eforturi susținute pentru a regăsi 
geniul acolo unde nu exista. Cred că după atâţia ani de în- 
curajare fără discernământ, omul trebuie să fi pierdut orice 
simt al proportiei. Și, dacă mă gândesc bine, mi-l amintesc 

cum, disimulând și îmbrăcându-se într-o falsă modestie, era 
mândru de lăptucile palide și decolorate. Este atât de ușor să 
creezi un monstru de orgoliu! 

Dacă partenerul tău iti spune că esti cel mai frumos, unic, 
special, strălucitor, sexy, original, creativ, transcendent şi aşa 
mai departe, bucurá-te de aceasta, dar nu,o lua ca literă de 
lege și nu crede tot ceea ce zice. Această declaraţie a lui Ortega 
y Gasset deschide o reflecţie interesantă: „Nu e vorba că dra- 
gostea se înșală uneori, ci că este o înșelare; ne îndrăgostim 
atunci când asupra unei anumite persoane imaginaţia noastră 
proiectează perfectiuni inexistente." Cât de mult proiectezi? 
Esti constient de aceasta? 


Minimalizarea problemelor sau 
„Nu e chiar așa de rău“ 


Există oameni care trăiesc ascunzând mizeria sub covor, 
până când într-o zi (întotdeauna se întâmplă așa) muntele de 
gunoi este atât de mare încât îi obligă să se uite dedesubt. Si 
atunci, când nu mai au nicio scăpare și realitatea îi izbeste 
in moalele capului, folosesc tertipul de a minimiza lucrurile: 
,Nu e mare lucru." sau , Nu mi se pare atát de grav." 

Aici problemele nu sunt ignorate; ele au fost reduse sau 
interpretate cu bunávointá, când de fapt nu este cazul. În 
timp ce în situația de mai devreme se exagerează cele bune 
pentru a construi un paradis emoțional fictiv, aici se pune 
lupa invers și totul devine imperceptibil. Să luăm în conside- 
rare două cazuri. 


A. „Nu sunt lovituri rău intenționate.“ 

Un pacient era victima unei femei extrem de agresive, care 
ajunsese chiar să-l lovească. El a venit la ședințele mele pen- 
tru că soția îi aruncase o farfurie în cap si a trebuit să fie dus 
de urgenţă la spital. Odată ajuns acolo, încurajat de familia 

sa, a încercat să depună o acuzaţie de abuz, dar comisarul de 
serviciu l-a scos afară de brat, spunându-i că departamentul 
sáu nu se ocupa de „bărbaţii efeminati și pricájiti”. Cu capul 
bandajat si orgoliul ránit, a inceput consultatiile cu speranta 
că soţia lui va participa la ședințe „pentru a-și tempera puţin 
caracterul“. Dialogul care urmează face parte dintr-o conver- 
satie pe care am avut-o cu el: 


Terapeutul (T): De câți ani vă confruntati cu acest abuz? 

Pacientul (P): De cincisprezece ani... 

T: E o perioadă lungă... V-aţi apărat vreodată? 

P: Exagerati. Soția mea nu este un criminal. 

T: Este adevărat. Cu toate acestea, nu credeți cá ar trebui 
să vă faceţi griji pentru cele treisprezece copci pe care 
le-aţi căpătat la cap, pentru hematom si examinárile 
neurologice? Deznodământul ar fi putut fi fatal. 

P: Aceste acte violente au avut loc numai de trei ori... De 
cele mai multe ori e vorba doar de insulte și îmbrân- 
ciri... 


T: Nu vá deranjează cá vá insultă si vá îmbrâncește ? 

P: Asta se întâmplă aproape în toate cuplurile. 

T: Îmi pare rău să vă contrazic, dar nu este așa. 

P: Atunci când există dragoste, totul se poate depăși, iar 
ea este un om bun... Singura problemă este că are un 
caracter foarte puternic... 

T: Vă este frică de ea? 

P: De ea? 

T: Da. 

P: Un pic, dar nu întotdeauna... Mă descurc... Nu înseam- 

ná cá eu tac si nu încerc sá mă apăr, dar cântăresc bine 
lucrurile înainte să le spun sau să le fac. 

T: Dar ati cerut ajutor? 

P: Familia mea a insistat, dar cred cá nu este necesar. 

T: V-ati simti bine dacá as vorbi eu cu ea? 

P: Sună bine. 

La fiecare întrebare de-a mea dădea din umeri, ca și cum 
ar fi spus: „Nu merită efortul.“ Putem desconsidera chiar 
viaţa dacă vrem. Pacientul meu avea o problemă cronică de 
evitare și o lipsă a judecății asertorice care îl făceau sá subes- 
timeze aspectele negative ale partenerei sale și să nu evalueze 
just consecinţele reale ale acestora. Doar printr-un tratament 
intensiv pe termen lung cei doi au izbutit să aibă o relație 
funcţională. Doamna a reușit să-și diminueze comportamen- 
tele agresive și să-și îmbunătățească autocontrolul, iar paci- 
entul meu a învăţat să nu minimizeze informaţii reale și să 
fie mai asertiv. 


B. „Dumnezeu nu bate cu parul, bate cu palma.“ 

Îmi amintesc de cazul unei femei foarte dependente, că- 
sătorită cu un bărbat alcoolic și extrem de violent. Tactica de- 
fensivă a pacientei mele, în momentul în care era atacată de 
soțul ei, era să-și acopere fata cu mâinile și să-și repete pentru 
sine, cu voce tare, de nenumărate ori: „Dumnezeu nu bate cu 
parul, bate cu palma.“ „Dumnezeu nu bate cu parul, bate cu 
palma.“ Credinţa ei era că Dumnezeu ne dă o mulţime de di- 
ficultáti ca să cregtem și să învăţăm, dar cá nu intenționează 
niciodată să ne facă rău. Dincolo de respectul pe care îl meri- 
ta modul său de gândire, am încercat să o fac să-și dea seama 
că, în cazul său, cel care o bătea cu parul si cu palma era soțul 
ei. I-am sugerat sá se gândească la o zicală populară, accep- 
tată de oamenii care îi împărtășeau convingerile religioase: 
„Pune mâna, si o să pună și Dumnezeu mila." 

Mă îndoiesc că o ființă superioară trebuie să ne „bată cu 
palma" ca să devenim conştienţi și să reactionám; și nu cred 
nici că un astfel de tratament justifică încălcarea drepturilor 
omului. Cu toate acestea, pacienta mea era prinsă într-un 
monumental mecanism de apărare, foarte greu de eliminat. 
Într-o întâlnire, m-a asigurat: „Ceva trebuie să învăţ din po- 
vestea asta; ceva trebuie să-mi comunice viaţa.” I-am rás- 
puns că probabil viaţa, natura, Dumnezeu sau cosmosul, îi 
sugerau să fugă cât mai departe posibil şi să-l denunțe pe 

infractor. Există moduri mai civilizate şi mai umane de a în- 
váta decât supunerea la tortură (desi unii încă mai cred că 
bătaia e ruptă din Rai). Ea considera că soțul ei era un instru- 
ment de factură cvasidivină, care îi permitea să se purifice. 
Nu doar îl idealiza, îl sanctifica. Un consilier religios a reușit 
s-o scoată din acest supliciu si să acceadă la Dumnezeu în- 
tr-un mod mai puţin autodistructiv, în care, desigur, soțul ei 
nu îndeplinea nicio funcție de intermediar. 


Te prefaci că ești prietenul celui care te-a rănit 


Aici strategia este să ștergi cu buretele și s-o iei de la ca- 
păt, pentru a modifica legătura în așa fel încât idealizarea să 
nu se piardă. Cheia este să-i oferi partenerului statutul de 
„prietenă“ sau „prieten“, pentru a-i salva maiestuozitatea: 
„Nu este un sot bun, dar este un prieten excelent.” Sau: „Ca - 
soție este un dezastru, dar ca prietenă este excepțională.“ 
Părăsești o idealizare și te conectezi la alta: schimbi piedesta- 
lul, fără a afecta starea subiectului. Partenerul, care cu câteva 
zile înainte putea fi considerat o pacoste, este acum evaluat 
pozitiv. Cum putem înţelege acest lucru? Putem trece de la 
dușmănie la o prietenie excepţională peste noapte? Poate o 
persoană care ani de zile ţi-a făcut viața amará sá se transfor- 
me brusc și fără resentimente într-unul dintre cei mai buni 
prieteni? Prietenii sunt respectaţi și admirati, sunt iubiți si li 
se acordă încredere, iar acest lucru are nevoie ca o întreagă 
istorie să existe în spate, în care apropierea să se fi construit 
în fiecare zi, alături de un număr considerabil de coincidente 
si experienţe de viaţă. Nu putem schimba statutul emotional 
al unei relaţii ca prin magie și nu putem ignora trecutul. Să 
ierti nu înseamnă să suferi de amnezie, ci să-ți amintesti fără 
durere, iar acest lucru se realizează printr-un efort interior 
serios și susținut, nu printr-un ordin. 

Un pacient mi-a spus: „Noi nu mai suntem un cuplu, dar 
am rămas prieteni. Cel puțin, menţin o legătură cu ea şi n-o 
pierd de tot. Voi păstra partea sa bună.“ Dar ce trebuia să 
facă bărbatul cu dragostea care îi ieșea din tot sufletul și îl 
copleșea ? Ce putea face cu suferinţa pe care i-o generase ea? 
Să o ascundă, să o sublimeze într-o prietenie nesigură care să 
devină un nou supliciu prin faptul că era aproape de ea, dar 
nu putea nici măcar să o atingă? A fi „prieten“ cu cineva pe 
care îl iubești și nu te iubește nu este altceva decât o „stupi- 
ditate sentimentală“, care fără îndoială te va răni. Nu-ţi su- 
praestima puterile. 


Cultul personalității 


Cultul personalităţii se caracterizează printr-o adorare ex- 
cesivă si linguşirea persoanei iubite. Cei care se încadrează 
în această variantă emoțională trec de la dragoste la omagiu 
si de la afecțiune la venerație. Odată, am auzit o tânără spu- 
nându-i prietenului ei: „Nu știi cât de mult apreciez că m-ai 
observat. O persoană ca tine, care este mai presus de ceilalți.“ 
Trebuie să fie complicat să te indrágostesti de liderul, ma- 
estrul sau gurul momentului, fiind un simplu muritor. Este 
adevărat că uneori dăm conotaţii erotice persoanelor pe care 
le admirăm, dar o relație sănătoasă nu este o „sectă a doi 
indivizi“ dintre care unul este uns. Partenerul trebuie iubit 
în mod relaxat, trebuie să-ți placă, să te bucuri de el, trebuie 
îmbrățișat, gádilat, sicanat, trebuie să râzi cu el, să-i invadezi 
teritoriul și să-i impártásesti secretele, fără prea multe coduri 
si cerințe formale, fără să-i cazi la picioare sau să-i aprinzi 
lumânări. Când oferi omagii persoanei pe care o iubeşti, esti 
vasal, nu partener. 

Ca să înţelegi mai bine: dacă manifesti vreunul dintre ur- 
mătoarele comportamente sau atitudini, te-ai blocat până pes- 
te cap într-o relaţie afectivă al cărei motor este cultul persona- 
litátii. 

e Simti cá persoana iubită este superdotatá, cá alta ca ea nu 
mai există si ajungi să te închini în fata ei. Dragostea ta se 
confundă cu reverenta, adorarea, cultul sau idolatria. Perso- 
nalitatea sa meritá inchinare, cáci, desi nu este un zeu sau o 
zeitá, e foarte ugor sá crezi cá ar fi. 

e Accepti fárá sá critici tot ceea ce spune sau sugereazá par- 
tenerul tău. Consideri că opiniile acestuia sunt expresia 
celei mai profunde intelepciuni, ceea ce exclude din partea 
ta orice respingere sau opoziție. Treptat, legătura afectivă/ 
sexuală va fi transformată într-o relaţie ca cea dintre un 
maestru și un elev. Cum să faci dragoste cu „ghidul tău 
spiritual" și să supravietuiesti încercării? Cum să fii tu în- 
suti cu cineva care este „mai evoluat“ si care este cu ani 
lumină înaintea ta? , 

e Ataci pe oricine nu vede că partenerul tău este infailibil. 
Premisa este: „Cine nu reușește să întrezărească esenţa lui 
minunată, nu merită să fie în preajma sa și va fi declarat 
dușmanul meu personal.“ 

e Crezi că trebuie să devii biograful partenerului 'tău și să 
documentezi aspecte ale vieţii sale de zi cu zi, cum ar fi 
să scrii un jurnal cu frazele sale celebre sau cu gândurile 
sale, să alcátuiesti un album cu fotografiile lui, să-i păstrezi 
hainele pe care nu le mai îmbracă, să-i inregistrezi sau să-i 
filmezi activităţile, pe scurt, să încerci să construieşti un 
document istoric bine organizat si sistematizat, care să ţină 
loc de sanctuar și fișier. 

e Îi atribui daruri sau abilități neobișnuite și stabilești core- 
latii iluzorii între aceste „puteri“ și realitate. De exemplu, 
crezi că este capabil să ghicească viitorul, să identifice bu- 
nătatea sau răutatea oamenilor doar uitându-se la ei, poate 
citi gândurile și așa mai departe. 

Nu mă refer la exaltarea naturală și ludică a persoanei 
iubite, atunci când îi îndulcim urechile pentru a-i da fiori şi 
exagerăm complimentele pentru a mări romantismul. Mă re- 
fer la credința iraţională și neîntemeiată că partenerul nostru 
este atât de special și unic, încât dragostea obișnuită nu este 
suficientă pentru a satisface condiţia sa extraordinară. Aici 
nu e vorba de iubire, ci de canonizare. Uneori, atunci când 
mă confrunt cu unele idealizări emotionale cu adevărat irati- 
onale, îi întreb adesea pe pacienţii mei:'„Scuză-mă, partene- 
rul tău zboară cumva?“ 


De la idealizare la dispreţ 


Nu există un adevăr mai mare ca acesta: poti trece rapid 
de la dragoste la ură dacă atingi tasta potrivită. Uneori, in- 
dignarea și furia sunt atât de puternice, încât iubirea iese pe 
ușa din spate și nu mai rămâne nimic. Am discutat despre 
faptul că dezamăgirea are această capacitate eliberatoare de 
a ne scăpa de dragostea nesănătoasă, dar nu doar ea. Unii oa- 
meni care au tendinţa de idealizare emoţională, atunci când 
descoperă că partenerii lor nu-i mai iubesc si nu-i mai do- 
resc, sunt profund , ofensati" și trec de la venerație la dispreţ 
într-o clipă. Nu-i zdruncină numai tristețea pierderii, ci, de 
asemenea, și mânia că nu mai fac parte din lumea cerească 
și admirabilă pe care partenerul lor le-o oferea; acesta este 
sindromul îngerului căzut și expulzarea sa ulterioară din pa- 
radisul iubirii, chiar dacă este un miraj. 

Unii îndrăgostiți cred că jumătatea lor are „obligaţia“ de 
a-i iubi sau de a-i dori, și, atunci când acest lucru nu se în- 
tâmplă, se simt „înșelaţi“. Desigur că este absurd să ceri iu- 
bire ca și cum ai cere respect, pentru că, dacă ai impresia că 

ai dreptul să fii iubit, celălalt ar trebui să aibă datoria să te 
iubească, ceea ce este greșit din punct de vedere etic. O feme- 
ie striga la soţul ei care n-o mai iubea: „Cine crezi că eşti?! 
Crezi că poti să nu mă mai iubesti de la un moment la altul?! 
Eu merit respect." Si apoi, bătând în masă, striga: „Irădător! 
Trădător!“ Cu câteva minute înainte de a afla cá el n-o mai 
iubeşte, femeia spunea că soțul ei era „cel mai bun om din 
lume“, plin de valori si virtuti. Si, într-o clipită, evaluarea po- 
zitivă s-a spulberat, iar femeia a trecut de la încântare la dez- 
amăgire. Motivul? N-o mai iubea. Este mai ușor să iertăm 
disprețul sau indiferența oamenilor de rând, decât lipsa de 
iubire din partea idolilor noștri. Chiar dacă nu ne place, par- 
tenerul nostru are dreptul să nu ne mai iubească. Si ce putem 
pretinde atunci? Dreptul de a primi în timp util acea informatie 
care ne-ar putea răni. Dacă persoana pe care ai idealizat-o nu 
te mai iubește, ceea ce vei avea de înfruntat nu va fi un sim- 
plu meci, ci exilarea existenţială a unei fericiri care iti umplea 
ființa, chiar dacă era imaginară. Tu ai creat-o. ` 


Mic ghid ca să nu-ţi idealizezi 
partenerul și ca iubirea să revină 
cu picioarele pe pământ 


1. Pe cine iubeşti: pe partenerul real 
sau pe cel imaginar? 


Este o întrebare inevitabilă, dacă vrei să-ți păstrezi rela- 
tia funcţională. Faptul cá te întrebi cât ai „adăugat“ sau cât 
ai „eliminat“ din persoana iubită ar putea genera unele te- 
meri. Primul pas pentru a afla cu cine ești cu adevărat este 

să presupui că s-ar putea să te fi înșelat în alegerea pe care ai 
făcut-o; însă, ca o consolare, mulți oameni care se hotărăsc să 
vadă persoana pe care o iubesc așa cum este, fără părtinire 
sau machiaj, descoperă că omul pe care „nu l-au idealizat” 
este mai bun si oferă mai multe satisfacţii decât personajul 
„inventat“. 

Să începem cu elementele de bază și chiar evidente: par- 
tenerul tău nu este perfect. Bine ai venit în lumea normală. Si, 
cum ființa pe care o iubesti nu este un-organism glorios, va 
trebui să-l vezi cu bune si cu rele. Acest lucru iti va permite să 
tragi concluzii suplimentare cu privire la ceea ce este supor- 
tabil si de nesuportat, să vezi dacă virtuțile depășesc defecte- 
le sau invers, și să-ţi dai seama cum să te descurci cu părțile 
rele. Asta e vestea proastă pentru cei care idealizează: dacă 
iubeşti doar o anumită latură a partenerului, nu vei putea construi 
o relație stabilă. Este posibil să nu te mulțumească anumite lu- 
cruri, dar trebuie să existe o acceptare a esenței sale, a valorii 
sale personale, dincolo de deficienţe. 

Așadar, ca să știi pe cine iubești, trebuie să-ți cunosti în 
profunzime partenerul. În experiența mea de terapeut, am 
fost surprins să văd ignoranta pe care unii oameni o au cu 
privire la partenerii lor și surpriza pe care o manifestă atunci 
când le spun câte ceva despre aceștia. Să vedem două exem- 
ple de surprize plăcute. 


e Îi spun soțului: ,Sotiei dumneavoastră îi plac fanteziile se- 
xuale. Una dintre favoritele sale este să aibă un trio cu dum- 
neavoastră și cu o altă femeie.“ Bărbatul rămâne cu gura 
căscată și spune: „Nu pot să cred, credeam că e o mirono- 
sitá... Dumnezeul meu, are propria mea fantezie.“ Cum să 
nu-ți imaginezi întâlnirea din acea zi, atunci când fiecare 
spune adevărul și își dă cărțile pe față? Asta nu înseamnă 
că trebuie să te apuci să cauţi cu lumânarea, în mod com- 
pulsiv și cu disperare, întâlniri de gradul al treilea, de orice 
culoare și formă. Fanteziile erotice trebuie savurate lent, de 

comun acord și fără presiune, indiferent dacă sunt reale sau 
imaginare. Înseamnă sá vă jucaţi împreună, să vă descope- 
riti și să vă distrati. Între cei doi s-a deschis o ușă care fusese 
închisă de ani de zile. 

e Îi spun unei femei: „Soţul dumneavoastră a citit multe cărți 
despre budism. Le are la birou, de teamă că dumneavoas- 
tră, fiind catolică, îl veţi critica." Femeia s-a uitat la mine 
nedumeritá: „Dar eu merge la ore de budism tibetan și me- 
ditatie!" Ea făcea yoga dimineaţa, după ce pleca el. Pare 
ciudat, dar acest lucru se petrece mai des decât credeți. 
Trăim cu cineva pe care spunem că-l iubim și, din lipsă de 
comunicare, sfârșim în două bule neconectate. În cazul de 
față, cei doi nu știau de înclinațiile lor spirituale! 


Exemplele de mai sus clarifică faptul că de multe ori nu 
comunicăm de ajuns și, deși trăim sub același acoperiș, nu ne 
regăsim în intimitate: dacă nu-ți cunoşti partenerul, probabil că 
nici el nu te cunoaşte. 


2. Identificá distorsiunile prin care idealizezi 


Dacă ai acceptat, chiar și fără tragere de inimă; că poate 
nu-ți cunosti atât de bine jumătatea, trebuie să-ți sustii drep- 
tul de a te îndoi prin acte inteligente și bine orientate psi- 
hologic. Dacă ești curajos, vei înlătura vălul „cosmetizării“ 
pentru a vedea persoana iubită în mod direct și în stare na- 
turală. Identificá distorsiunile despre care am discutat (orbi- 
rea emoțională, exagerarea binelui și minimizarea celor rele), 
si, atunci când afli care sunt acestea, elimină-le. Nu exclude 
lucrurile negative, ci integrează-le în celelalte. Și nici nu am- 
plifica punctele sale forte și minimiza greșelile, ci observă-le 
în dimensiunea lor reală. Evaluează totul la justa sa valoare. 
Pentru a putea privi lucrurile fără părtinire, trebuie să re- 
nunți la ideea că persoana iubită este vecină cu perfecțiunea. 

Pentru a avea o imagine clară asupra partenerului tău, 
trebuie să-l privesti într-o manieră holisticá: investigheazá-i 
viaţa de zi cu zi, istoria, felul cum vede lumea, fiecare dintre 
rolurile sale si alte cotloane ale existenţei. Partenerul, în afară 
de a fi perechea ta, are părinți, fraţi, un serviciu, prieteni, co- 
pii, persoane din afară cu care are relații, stabilește legături 
și creează sentimente. Și odată ce începi călătoria inopinată 
(fără distorsiuni) către persoana iubită, invită-l să întreprin- 
dă aceeași călătorie în sens invers. Oricare ar fi decizia ta, ac- 
tioneazá în deplină cunoștință de cauză; ceea ce crezi despre 
persoana pe care o iubesti nu va fi o minciună autoimpusă, 
ci vei avea certitudinea cuiva care acționează din convingere. 


3. De ce iti doreşti un superpartener? 


Eşti unul dintre acei oameni care visează să aibă ca par- 
tener un supermodel sau vreun Adonis? Gándeste-te pentru 
o clipă si ráspunde-ti cu sinceritate: de ce să vrei o astfel de 
persoană? Va trebui să tii la distanță o mulțime de admira- 
tori sau admiratoare! În plus, după câteva luni împreună, as- 
pectul fizic, dacă asta e tot ce există, tinde să-și piardă efectul 
initial (deja nu mai e nou). Poate că ţi-a trecut. Esti cu cineva 
foarte atractiv și, după un timp, nu pare să mai fie ceea ce 
a fost. Totul intră în normal, devine urât. Şi, când te aștepți 
mai puțin, începe să-ţi placă cineva care este foarte depar- 
te de standardul tău de frumuseţe. De ce? Pentru că nu te 
indrágostesti de faimă, de statut, de un trup sau de portofel 
(deşi aceste lucruri ajută foarte mult în faza inițială de cuce- 
rire): te indrágostesti de persoana respectivă, de ceea ce este 
ea, de personalitatea sa, de umorul, privirea și zâmbetul ei, 
de felul cum își iubește familia, de sensibilitatea si ideile sale. 
Nu spun că latura fizică nu contează; ceea ce susțin este fap- 

tul că nu este suficient pentru a te îndrăgosti: mai important 
decât un trup este cum se poartă şi ce anume se face cu el. 

Superpartenerii nu există, așa că nici nu-i inventa, nici 
nu-i cere. Capcana este după cum urmează: dacă visezi să 
ai o relaţie cu o femeie sau cu un bărbat de nota zece (adică 
celebri, bogaţi, frumoși), dar nu te bagă în seamă niciuna din- 
tre aceste ființe speciale, atunci iti cauti o pereche „normală“ 
(care ar trebui să fie de ajuns pentru tine) și începi (conștient 
sau inconștient) să o , recompui" și să o dichisesti pentru ca să 
evolueze. Această „schimbare extremă“ nu trebuie nici măcar 
să fie reală; este de ajuns ca mintea ta să perceapă lucrurile 
astfel si să te poti afișa în lume cu ea. Poate exista o prostie, 
un abuz, o lipsă de respect mai mare pentru partener? 


4. Nu aduce omagii nimănui 


A încuraja persoana iubită, a-i sărbători succesele sau a 
exprima afecțiunea nestingherit sunt lucruri plăcute care îți 
păstreaza activă condiția umană. A le dărui dragoste alto- 
ra pare a fi ceva plăcut în sine; cu toate acestea, totul suge- 
rează că, atunci când suntem într-o relaţie, acest „altruism 
emoțional” are nevoie de un feedback ca să funcționeze 
bine. Mintea noastră caută reciprocitate în persoana iubită. 
Această corespondenţă nu trebuie să fie milimetrică și minu- 
tioasá, dar trebuie să existe, căci atât inima, cât și organismul 
o cere. Nu este vorba de egoism, ci de necesitate și așteptări. 
Dacă oferim sex, așteptăm sex; dacă suntem fideli, așteptăm 
fidelitate. Iubeste-má ca sá te iubesc şi eu, spune proverbul, 
şi nu există nimic care să țină de interes în asta; pur si simplu 
nu vrei să fii cu cineva narcisist sau indiferent, care să te pri- 
vească de sus sau care să „uite“ să te iubească. 

În procesul de idealizare a partenerului, acest schimb — ia 
si dă-mi —, care este bilanțul esenţial al democraţiei sentimen- 
tale, se întrerupe sau slábeste, pentru că-l vedem pe celălalt 

ca pe o ființă superioară. Dacă îi aduci omagii persoanei 
pe care o iubești vei ajunge la supunere și ascultare oarbă: 
atunci când viaţa ta devine semnificativă gratie partenerului 
tău, iti merge prost. 


5. Să te iubească pentru ceea ce ești 


Acesta este celălalt punct de vedere: al celor idolatrizati 
care deja s-au cam săturat să joace rolul de oameni speciali. 
Nu te-ai gândit niciodată că poate partenerului tău nu-i place 
să i se atribuie atâtea dichisuri personalității sale ? Chiar este 
o încărcătură incomodá să mentii nivelul pe care îl pretinde 
cineva. 

Dacă atunci când te idealizeză partenerul accepti exalta- 
rea și rămâi acolo, fascinat de lingușiri, ceva este în neregu- 
lă cu respectul tău de sine. N-ar fi mai bine să te iubească 
pentru cine ești? Odată, am întrebat o femeie dacă îl iubea 
cu adevărat pe soțul ei, iar ea a răspuns: „Nu știu, nu sunt 
sigură... Dar el cu siguranță mă admiră și mă iubește, mă face 
să mă simt ca o regină.“ Vrei un partener sau un lingușitor 
profesionist? E adevărat că este tentant să fii ridicat la sta- 
tutul de semizeu, există ceva mitic si magic în asta, pe lângă 
faptul că de multe ori este chiar incitant. Fanteziile că ai fi 
Zeus sau Afrodita au farmecul lor (știu cazuri în care unii 
au transformat asta într-o practică sexuală) ; cu toate acestea, 
unii se atașează de personaj și, așa cum se întâmplă cu cei 
care încearcă anumite droguri, începe să le placă. A te simți 
idealizat sau idealizată creează dependenţă și obisnuintá în 
oamenii nesiguri. Un bărbat, ridicat la cele mai înalte sfere 
cosmice de către sofia sa, îmi spunea: „Ştiu cá nu e adevá- 
rat ceea ce îmi spune ea, dar e ca și cum ar fi. Eu prefer să 
cred că e adevărat.“ Un Matrix sentimental: trăiesc în iluzia 
autoamágirii emotionale ca si cum aceasta ar fi realitatea. Îţi 

spune că nu mai există amanți ca tine, și tu o crezi; că ești cea 
mai frumoasă persoană de pe planetă, si tu o crezi; că nimeni 
nu are inteligenţa ta, și te simţi Einstein. După câțiva ani, în 
afară de faptul că ţi-ai pierdut identitatea, vei fi un amalgam 
de minciuni. 


6. Dragostea pământească y 
este mult mai distractivá 


Aceasta este o problemă eminamente practică și comună. 
Harul iubirii omenești nu rezidă în sfintenia sa, ci in uma- 
nitatea imperfectă care ne definește. Și din această cauză, 
iubirea îți poate aduce mai multă suferință sau majoritatea 
problemelor. Dragostea glorificată este plictisitoare și gra- 
vă, pentru că de dragul „respectului reverential”, se pierde 
umorul, caracterul ludic, spontaneitatea, capacitatea de a fi 
surprins și orice lucru care încalcă formalitatea de factură 
ireverentioasá. Nimeni nu poate juca o festă liderului cultu- 
lui și să continue ca și cum nimic nu s-ar fi întâmplat: urmea- 
ză bătaia cu pumnii în piept, mortificările și toate celelalte 
care abordau lipsa de respect. Mai bine o iubire pământească 
cu cineva făcut din carne și sânge, fără prea multe momente 
celeste; mai bine o iubire frumos viciată și cât mai realistă și 
umană posibil. Dacă nu te mulțumește o dragoste normală, 
ai o problemă, pentru că aceasta este singura care există. 


Principiul 9 


b 


DRAGOSTEA NU ARE VÂRSTĂ, 
DAR ÍNDRÁGOSTITII AU 


Fericit este cel care a fost tânăr în tinerețea sa; 
fericit cel care a ştiut să se maturizeze la timp. 


A. PUȘKIN 


În ochii tinerilor, arde flacăra; 
în ai bătrânilor, străluceşte lumina. 


VICTOR HUGO 


Oare dragostea nu are vârstă? Cine stie, poate cá e adevă- 
rat: ne putem îndrăgosti de un adolescent la o sută de ani sau 
de profesoara de la școală deși suntem doar niște tánci. S-ar 
părea că dragostea nu respectă cronologia: își întinde tenta- 
culele și rămânem blocaţi acolo. Oricine se poate îndrăgosti 
de oricine, netinánd cont de epocă. Cu toate acestea, desi este 
adevărat că dragostea pare a nu avea vârstă, indrágostitii au. 
„Eu de patruzeci de ani și tu de douăzeci“, spune un cântec 
romantic, încercând să demonstreze că nu este atât de ușor 
să echilibrezi diferențele cronologice. Sau invers: „Am do- 
uázeci de ani si tu ai patruzeci“, sau cincizeci, şaizeci... Desi 
săgeata lui Cupidon nu respectă nici vârsta, nici statutul so- 
cial, convietuirea în schimb tine cont de acestea. Trebuie să 
punem sentimentul de iubire la locul lui; să nu-i atribuim 
responsabilitatea deplină și să acceptăm faptul că, atunci 
când longevitatea și afecțiunea se intersectează, problema 
este mult mai complexă decât pare. 

O pacientă de cincizeci și doi de ani, divorțată și cu doi 
copii mari, s-a îndrăgostit de un tânăr care avea jumăta- 
te din vârsta ei. Nu judec intenţiile bărbatului îndrăgostit, 
dar faptul că ea era o persoană foarte bogată a creat câteva 
suspiciuni printre oamenii din jurul sáu, si mai ales printre 
membrii familiei ei, care s-au opus relaţiei. În special tatăl 
pacientei mele, care nu-și putea imagina cum ar fi să aibă un 
ginere care să arate ca nepotul. În ciuda protestelor catego- 
rice ale celorlati, ea a dat frâu liber „curţii“ lui și a făcut-o în 

mod deschis și public, fără să ascundă nimic. Spre deosebire 
de felul în care acționează unele femei celebre și bogate, care 
încep o relaţie cu bărbaţi tineri și frumoși ca să se bucure de 
ei pentru o vreme (știind că cel mai probabil nu va dura toată 
viaţa), pacienta mea, care era o romantică incurabilá, a luat o 
direcţie diferită: s-a îndrăgostit şi a vrut să înceapă o relaţie 
stabilă. Ea nu căuta o aventură, ci un sot în toată regula. La 
o ședință, mi-a spus: „Vreau să mă căsătoresc si nu sunt prea 
în vârstă pentru a avea copii.“ Așteptările sale erau serioa- 
se și hotărâte. Cele ale bărbatului erau puțin mai prudente: 
„Pentru moment nu doresc copii și căsătoria mă sperie pu- 
tin." Ea a început să-l ajute financiar, i-a finanţat un master la 
Universitate și i-a închiriat un apartament, fără să-și facă pro- 
bleme din această cauză. Odată, am întrebat-o ce însemnătate 
credea că au banii în relaţia sa, iar ea a răspuns, categoric, că 
în dragostea pe care o aveau unul pentru celălalt nu existau 
interese. Cu toate acestea, câteva zile mai târziu, viitorul sot 
i-a făcut o propunere indiscretă și inconfortabilă: „Dacă mă 
iubesti într-adevăr, cumpárá-mi o casă și pune-o pe numele 
meu.“ Si, pentru că dragostea este uneori susceptibilă, aceas- 
tă solicitare a produs în pacienta mea o dezamăgire radicală. 
Consternată și abătută, la început a ezitat, iar apoi a decis să 
nu se mai vadă cu el, în ciuda sentimentelor sale.’ Evident, 
nu ar trebui să generalizăm și să credem că toate persoanele 
care se angajează într-o relaţie cu cineva mai în vârstă și bo- 
gat sunt rău intenționate sau profitoare, dar nu încape nicio 
îndoială: „vânătorii de zestre“ abundă si dau târcoale. 

Dacă esti în căutare de aventuri, e irelevant ce-ţi spun, dar 
dacă vrei o relație „serioasă“, ar fi mai bine să începi să-ți 
stăvilești puţin impulsurile și să faci în așa fel încât deciziile 
tale să fie mai chibzuite și rezonabile. Aminteste-ti că decala- 
jul inițial de vârstă devine tot mai marcant pe măsură ce trece 
timpul, iar diferenţa, care la început este suportabilă, devine 
din ce în ce mai pregnantă pe măsură ce trec anii. Nu spun 
că este imposibil, ci că este important să fiti pregătiți pentru 

această relație. De exemplu, nu este același lucru o diferență 
de douăzeci si doi de ani atunci când sunteţi relativ tineri 
(adică la optsprezece și patruzeci de ani) cum este la o vârstă 
mai înaintată (adică la cincizeci, respectiv şaptezeci și doi de 
ani). Desi numeric este aceeași diferență de douăzeci si doi 
de ani, necesitățile se schimbă, obiectivele sunt revizuite, im- 
pulsurile se domolesc, iar viziunea asupra lumii se schimbă. 
Repet: nu cred că este imposibil, dar nu este ușor atunci când 
cineva își face planuri pe termen mediu și lung, 


Raportul psihologic 


Am cunoscut relaţii în care diferența de vârstă este redusă 
din punct de vedere psihologic, din cauza atitudinii îndră- 
gostitilor. Persoana mai tânără are o judecată matură, iar cea 
mai în vârstă are un spirit juvenil si energic. În dragoste, nu 
se unesc numai trupurile, ci și mintea, credinţele, cheful de 
viață si ideologiile. Îmi aduc aminte de un cuplu în care ea 
avea treizeci și cinci de ani, iar el șaizeci și patru. Erau per- 
soane foarte speciale pentru care această diferență nu însem- 
na mare lucru. Printre altele, îi unea o mare pasiune: arta. 
Locuiau împreună într-o casă la câmp, el era un sculptor fără 
bani, iar ea, care fusese eleva lui, încerca să se lanseze în lu- 
mea picturii. Trăiau printre metale contorsionate, pânze și 
pensule, înconjurați de copaci și câteva animale. În locul ace- 
la, se simţea peste tot dragostea; era un amestec de afecțiune, 
dorinţă, inspiraţie, frumuseţe și vocaţie. Era vorba de mult 
mai mult decât de feromoni. Ai fi putut să-i prezinti femeii 
cel mai atrăgător tânăr de pe Pământ, și nu s-ar fi întâmplat 
nimic; inima ei era deja sigilată și păstrată în siguranță. 

Dorinţa de a fi protejat 


` Este clar că gustul pentru persoane mai în vârstă este va- 
labil şi respectabil, fie pentru că se caută ceva legat de în- 
telepciune, cumpátare, maturitate sau experiență. Cu toate 
acestea, există cazuri în care această înclinaţie răspunde unei 
nevoi profunde de a fi protejat. Persoanele care au fost aban- 
donate, care au suferit de privare emoțională în copilărie sau 
au fost supuse în mod exagerat unor autorităţi sunt predis- 
puse să stabilească relaţii cu parteneri care joacă un rol de 
îngrijitor. Ceea ce mulți îndrăgostiți caută în persoanele mai 
în vârstă este o gardă de corp emoțională, cineva mai sigur si 
mai puternic în care ar putea avea încredere pentru a face faţă 
vieţii. Acest lucru nu înseamnă că dragostea nu-și face apari- 
tia la un moment dat, iar convietuirea devine un amestec de 
afecţiune și necesități; dar dacă există sechele ale unor relații 
emoţionale din copilărie, ar trebui să fie tratate. Întreabă-te ce 
cauti: ajutor, dragoste sau amândouă ? În final, toti căutăm o 
bază emoțională de încredere și sigură; cu toate acestea, ceea 
ce trebuie să observi este locul pe care îl ocupă „siguranța“ în 
meniul tău afectiv. Dacă face parte din aperitiv, e greșit. 


„Am nevoie să mă molipsesc 
cu energia tinerilor“ 


Mulţi oameni mai în vârstă visează să repete anii tinereții. 
Dintr-o dată, li se reactivează hormonii și încep să caute „car- 
ne proaspătă“ pentru a se contagia cu entuziasmul și frenezia 
acestora. Au trecut prin cabinetul meu cele două extreme ale 
continuumului: cei care renasc datorită prezenței unei com- 
panii tinere si cei care ajung epuizați după a doua sau a treia 

întâlnire cu tânărul lor partener, pentru că durerile lombare 
sau sciatica nu-i lasă. Nu se poate întineri dincolo de ceea ce 
permite corpul, deşi mintea încearcă să facă regrese. Imaginea 
unui bătrân sau a unei bătrâne fericite care clatină din cap 
în ritm cu fátáiala unui tânăr este o fabulă de la Hollywood. 
Atunci când eu și soția mea dansăm sau cântăm cantece din 
vremurile noastre, fetele mele pun o mină de condescendentá 
şi ne bat ușurel pe spate. Mesajul pe care l-aș putea descifra 
este: „Stai liniștit, tată, dacă sunteţi fericiţi așa, faceti-o." 

Să te lași dus de prospetimea trupurilor tinere este ten- 
tant pentru majoritatea oamenilor. Și nu vorbesc numai de 
bărbaţi; să ne gândim, de asemenea, la acele femei nu tocmai 
adolescente care, frecventând cluburile de striptease mas- 
culin, înnebunesc de bucurie și pun bani în lenjeria bărba- 
tilor care se mișcă ritmic. Cu toate acestea, este o frenezie de 
o noapte, un moment, o clipă de relaxare pentru a scoate la 
plimbare hormonii feminini, și atât. Altceva ar fi să trăiască 
cu unul dintre aceste personaje, să țină departe admiratorii 
de serviciu și sá le dea ocazional calmante, pentru a le linişti 
impulsurile. 

La un moment dat în viața mea, am ieșit cu o femeie care 
era cu optsprezece ani mai tânără. Eu aveam patruzeci și unu 
de ani, iar ea douăzeci și trei. Relaţia a început bine, până 
când mi-am dat seama că nu am vrut sau nu am știut să mă 
descurc cu o anumită problemă, probabil din cauza sensi- 
bilitátii mele în ceea ce privea diferența de vârstă. De fieca- 
re dată când auzea muzică, în mașină, într-un magazin sau 
pe stradă, ea începea să se miște în ritmul pe care-l auzea. 
Clătina din cap în stilul celor din Rio de Janeiro și își mișca 
umerii ca și cum ar fi dansat mambo. Eu nu eram chiar atât 
de bătrân, dar în timp ce gusturile mele muzicale se axau mai 
mult pe trova cubaneză, Beatles sau balade, ea intra în extaz 
pe muzica trance şi electronică. Trebuie să mărturisesc, deși 
nu a fost prea profund din partea mea, că acele „convulsii“, 
gesturi si spasme simfonice pe care le avea m-au îndepărtat 
de ea. Emotiile „puternice“ care má motivau pe mine erau de 

altă natură şi nu aveau nimic de-a face cu plimbările de la un 
club de noapte la altul. 

Fiecare vârstă are „nebunia“ ei specifică, deși uneori este 
interschimbabilá. Nu e nevoie să-ţi întinzi pielea ca o tobă si 
să te imbraci în haine tineresti ca să simți fiorii. Fără a înceta 
să fii tu însuţi, poti găsi oameni care să te placă. Aceasta e 
frumusețea unei lumi atât de variate și multiculturale. Am 
cunoscut bătrâni şi bătrâne care surclasau orice persoană ex- 
trem de activă și care aveau o veselie și o dispoziție plăcută, 
într-adevăr de invidiat. Fiecare pereche creează propriul său 
microcosmos, propria sa intimitate și are modul său personal 
de a simţi și de a se bucura de viață. Aceasta este legătura 
secretă și de neînlocuit a fiecărui îndrăgostit. Cine a spus că 
trebuie să fii tânăr pentru a genera emoții puternice? 


„Vreau să ştiu dacă încă 
mai valorez ceva“ 


Această motivaţie rezultă dintr-o problemă mai com- 
plicată. Am putea numi aceasta sindromul actorului sau al 
actriței în declin. De exemplu, multe persoane care au fost 
celebre transformă epoca de aur într-o tragedie, pentru că se 
leagă de ceea ce au fost și nu mai sunt. Am cunoscut actori 
și actriţe mature care, fără să fie bătrâni, le era rușine de ri- 
durile lor si se închideau în casă vizionând secvenţe video si 
fotografii din trecut (să ne amintim de Greta Garbo). Dacă 
vom considera că fericirea vine din afară, le oferim celorlalți 
puterea personală și permitem ca aprobarea societății, aplau- 
zele, faima și complimentele sá dea sens vieții noastre. 

În alte cazuri, refuzând să îmbătrânească și să devină de- 
modati, unii oameni ajung să-și piardă simţul proportiei si 
al esteticii si dezvoltă atitudini nepotrivite pentru vârsta lor, 

încercând să recupereze tinerețea pierdută. Îi vei găsi oriun- 
de și este ca și cum ar purta un afiș luminos: „Eu mă păstrez 
tânăr, tu?" La care eu aș răspunde: „Eu nu, din fericire.“ Si 
care este indicatorul pe care și-l arogă pentru a-i elimina ani 
de zile din vârstă sau din procesul natural de îmbătrânire ? 
Cucerirea, actul de a genera dorinţa în ceilalți. Este adevărat 
că, vorbind din punct de vedere social și medical, astăzi vâr- 
sta de cincizeci de ani seamănă cu vârsta de treizeci de ani din 
trecut; cu toate acestea, este adevărat și faptul că fiecare vâr- 
stă are farmecul său, atâta timp cât o acceptăm cu naturalete. 

Un pacient de șaizeci şi patru de ani, care fusese toată 
viața un afemeiat, nu și-a acceptat niciodată vârsta reală si 
încerca să-și înlocuiască aventurile din trecut cu prostitua- 
te. Practic, plătea în fiecare zi serviciile unei femei, și chiar 
ajunsese să se îndrăgostească „nebunește“ de una dintre ele, 
ceea ce îi complica foarte mult viaţa: cheltuia mai multi bani 
decât își permitea, era deprimat, se umilea; pe scurt, făcea 
exact ceea ce n-ar fi trebuit să facă pentru a avea pace. Lucrul 
care îl motiva nu era sexul sau dependenţa de prostituate, ci 
încercarea de a-și revigora vechiul rol de cuceritor: parodia 
comportamentul de seducător și se pierdea în joc, crezând că 
e real. În ziua în care a ajuns la limită și a devenit conştient de 
ceea ce făcea, mi-a spus: „Sunt un visător; tot ce am realizat 
a fost să mă transform într-o caricatură a ceea ce am fost.“ 


Relaţiile fără experiență 


Ce putem spune despre acele cupluri în care îndrăgostiţi, 
deși sunt aproape niște copii, s-au mutat împreună ? Mă refer 
la căsătoriile imature, susținute sau nu de către părinți. Am 
spus deja că iubirea nu are vârstă, dar uneori trebuie să-i pui 
scutece. Dacă abia pot să-mi văd de viaţa mea, cum voi putea 

să mă descurc cu altcineva alături? Am văzut multi tineri, 
aproape adolescenti, care încercau să ducă o viaţă de cuplu 
adult imposibilă pentru ei. Concluzia mea nu este optimis- 
tă: cele mai multe dintre aceste relaţii nu funcționează sau au 
nevoie de foarte mult ajutor specializat pentru a merge mai 
departe. Există un timp cronologic și mental pentru a te așeza 
la casa ta, și altul pentru a zburda fără frână; de aceea este im- 
posibil să creezi „maturitate“ sau „tinereţe“ Ia cabinet. Există 
perioade influențate de anumite mandate sociale, cicluri vita- 
le și schimbări hormonale care ne împing să actionám în anu- 
mite moduri pe care nu le putem ignora. Nu vreau să spun 
prin aceasta că nu există căsătorii între oameni foarte tineri 
care să meargă bine, dar şansele de succes pentru o astfel de 
relație sunt destul de scăzute. Unii părinţi se grăbesc să-și că- 
sătorească tânăra fiică pentru că a rămas însarcinată, fără să-și 
dea seama că este de preferat o mama singură pe picioarele ei, 
decât o mamá cu o căsătorie nefericită și neliniștită ; în plus, 
a fi căsătorit nu este o virtute la care trebuie să accezi cu ori- 
ce pret. Căsătoria necesită o decizie chibzuită si analizată cu 
inima palpitând și cu capul limpede: nu este joacă de copii. 


Toate la timpul lor. 
Argumente pentru a tine cont de vârstă 


1. Gândeşte-te bine ce vrei 


Dacă ești o persoană care s-a îndrăgosit de cineva care, 
după vârstă, ar putea fi copilul tău, gândește-te bine ce vrei: 
aventură sau stabilitate emoţională ? Stii că, de-a lungul ani- 
lor, diferenţa de vârstă devine din ce în ce mai marcantă și 
vei avea nevoie de un partener hotărât, care să te iubească cu 

adevărat. Gándeste-te: esti în stare să nu simţi gelozie, frică 
de abandon sau de respingere pe măsură ce anii trec? Repet: 
dacă obiectivul tău este să te distrezi, atunci fă-o! Dar dacă 
ceea ce dorești este să stabilesti o relaţie în viitor, revizuieste 
bine situația. Primul factor pe care trebuie să-l iei în conside- 
rare este dacă poti avea încredere în partenerul tău; dacă nu 
cumva confundă admiraţia sau dorinţa cu dragostea, dacă va 
rămâne întotdeauna atașat. Al doilea factor se referă la senti- 
mentul tău de încredere în propria persoană, la respectul tău 
de sine, dacă esti capabil să treci peste ridurile si infirmitátile 
tale, și să iubeşti în pace. 

Toate acestea sunt valabile, de asemenea, pentru persoa- 
na mai tânără care s-a îndrăgosit de cineva care i-ar putea fi 
mamă sau tată (în unele cazuri, bunic sau bunică). Vei putea 
să te descurci cu deosebirile de interese, gusturi și așa mai 
departe ? Nu te gândi la ceea ce simţi acum, pentru că dragos- 
tea te va face să ti se pară totul roz. Dă puţin timpul înainte și 
imaginează-te peste vreo douăzeci de ani. Fă acest exercițiu 
de mai multe ori înainte de a lua o decizie. De ce cu „capul 
limpede“? Pentru cá inima te poate duce oriunde și cu orici- 
ne. Totul depinde de scopurile tale și de felul în care vezi tu 
lucrurile. Dacă nu inventezi un basm, vei avea opțiuni. 


2. Cobor eu sau urci tu? 


Atunci când există o diferenţă de vârstă semnificativă în- 
tre îndrăgostiți, apropierea ar trebui să fie de ambele părți: 
să ne apropiem din punct de vedere psihologic si emotio- 
nal unul de altul, fără a afecta esenţa noastră. Cuplarea nu 
trebuie să fie numai orizontală, ci si verticală, pentru a ne 
întâlni la jumătatea drumului: gusturile tale, gusturile mele 
și gusturile noastre. Această „mobilitate“ în sus sau în jos ga- 

rantează că nimeni nu va deveni un pol fix și permanent în 
jurul căruia celălalt trebuie să graviteze. 

Îmi amintesc cazul unei paciente care se căsătorise cu un 
bărbat mult mai în vârstă pentru că-l iubea sincer. Când am 
văzut-o, după aproape doi ani de la căsătorie, am fost impre- 
sionat. Avea o privire tristă si figura ei se schimbase, era mai 
aplecată și literalmente îmbătrânise cu zece ani. Era îmbrăca- 
tă ca o femeie mult mai bătrână decât era ea, aproape că nu 
folosea deloc machiaj și în părul ei se întrezăreau câteva fire 
albe premature. Femeia plină de viaţă și de bucurie pe care 
o știam înainte suferise o transformare dramatică. Am între- 
bat-o dacă era conștientă de schimbările pe care le suferise, 
iar ea mi-a răspuns: „De aceea am venit la ședință. Nu mă 
simt bine în relația mea. La câteva luni de la căsătorie, am 
început să mă gândesc că, dacă eu nu mă voi schimba şi voi 
deveni mai doamnă, el se va simţi bătrân alături de mine... 
Nu știu ce s-a întâmplat, dar a devenit o obsesie.“ A îmbă- 
trâni din dragoste: o nouă formă de sacrificiu, temă care nu 
apare în literatura de specialitate. A îmbătrâni la exterior și 
la interior — a scurta drumul pe o cărare greşită. Ea accelera- 
se trecerea pe treptele vârstei, iar el nu coborâse nici măcar 
un pas. Într-un alt punct, mi-a spus: „M-am întâlnit recent 
cu niște prietene, și le-am văzut atât de tinere!” Problema ei 
demonstra o dinamică opusă faţă de cea care apare de obicei 
în astfel de cazuri: partenerul vătămat nu era cel mai în vâr- 
stă, ci cel mai tânăr. În câteva şedinţe, bărbatul a înțeles ce se 
întâmpla și, de comun acord cu ea, a început să facă eforturi 
pentru a se întâlni la jumătatea drumului. 

Frumosul cântec El extranjero, de Georges Moustaki, su- 
gerează ideea de coborâre a unor scări și chiar propune opri- 
rea timpului, dacă este necesar. 


Cu figura mea de străin, 
de evreu rătăcitor şi păstor grec, 
cu părul meu răvășit, 

vin la tine, prietena mea dulce, 
fântână rece în oboseala mea, 

să beau cei douăzeci de ani ai tăi. 
Si voi fi, dacă dorești, 
Făt-Frumos din ideile tale, 

la fel ca tine pot visa. 

Si voi retine fiecare clipă, 

voi opri soarele, voi opri vântul, 
voi trăi aici pentru totdeauna. : 
Așa cu tine trebuie să reușesc, 

să trăiesc aici pentru totdeauna. 
La fel ca tine pot visa. 


3. Presiunea socială și ce va spune lumea 


Dintr-un motiv de neînțeles, oamenilor nu le plac „cuplu- 
rile nepotrivite“. De exemplu, în Statele Unite, 65% dintre fe- 
mei nu sunt de acord ca doamnele în vârstă să aibă o relaţie 
cu bărbaţi foarte tineri. În mod similar, dacă un bărbat mai 
în vârstă iese cu o fetișcană, este foarte posibil ca apelativul 
„bătrân pervers“ să nu întârzie să apară (evident, mă refer 
la tineri care sunt mai mari de vârstă). La aceasta trebuie să 
li se adauge si alte semnalmente, cum ar fi ,nefericiti" sau 
,naivi", deoarece se presupune cá se lasă pácáliti de cineva 
care dorește să obțină unele câștiguri suplimentare din relația 
respectivă, fie că este vorba de bani, faimă, prestigiu sau po- 
zitie socială. Este adevărat cá acest lucru se întâmplă în multe 
cazuri, dar nu se poate generaliza. 

Cel mai important lucru este să nu te lași afectat de ceea 
ce spun oamenii. Îmi amintesc de un prieten care ieșea cu o 
fată mult mai tânără. Diferenţa de vârstă era evidentă și se 
confrunta destul de des cu momente „incomode“. Cel mai 
frecvent avea de-a face cu presupunerile oamenilor că era 

tatăl fetei când cineva îi spunea: „Vă felicit, aveţi o fiică foar- 
te frumoasă.“ Prietenul meu, pe care nu-l impresionau prea 
mult opiniile altora, răspundea cu un zâmbet răutăcios: „Nu 
e fiica mea, ci soția mea; nu-i aga că sunt foarte norocos?“ Pe 
de altă parte, un pacient care se afla într-o situație similară, 
pentru că se simţea „ofensat“, pretindea respect și începea o 
ceartă. Femeia începea să plângă, el considera că este un bă- 
trân morocános și totul își pierdea farmecul. Irationalitatea 
comportamentului său era evident: de ce trebuia să știe lu- 
mea că ea nu era fiica lui, desi în realitate părea să fie? Era 
foarte indignat și izbucnea scandalul. Bărbatul nu reușea alt- 
ceva cu această atitudine decât să demonstreze faptul că nu 
era încrezător alături de tânăra și frumoasa lui soție. Umorul, 
fără îndoială, te ajută să nu iei opiniile altora prea în serios. 
Îmi amintesc atitudinea unui băiat de aproximativ douăzeci 
de ani care ieșea cu o femeie de cincizeci și doi. De câte ori 
era cu ea și cineva îi sugera că „mama lui e foarte frumoasă“, 
el își sugea degetul mare, adopta poziţia fetală si o apuca de 
sânii. Oamenii erau ingroziti, nu știu dacă din pricina scenei 
grotesti sau din pricina imprudentei sexuale. Amândoi mu- 
reau de râs, dar aveau un avantaj: nu era mai mult decât o 
aventură. 

Problema se schimbă atunci când relația este mai serioasă 
si trebuie să te confrunti cu familia, fie din motive economice 
sau pur și simplu pentru că relația voastră nu se încadrea- 
ză în sistemele lor. Argumentele sunt de obicei aceleași din- 
totdeauna și se leagă de o posibilă înrudire inexistentă: „Ai 
putea fi tatăl ei!", “Ai putea fi mama lui!”, „Ai putea fi fiica 
lui!^, sau „Ai putea fi fiul ei!" Cum să răspunzi la toate as- 
tea ? Spunând adevărul: „Ei bine, nu sunt!“ În general, fami- 
lia scoate în evidenţă o serie de dezavantaje și dă tot felul de 
sfaturi, care, dacă provin de la cineva dezinteresat, ar trebui 
luate în considerare. În cele din urmă, judecătorul suprem al 
propriului comportament vei fi tu. 

4. Eu mai am puțin și ajung, 
iar tu ești pe punctul de plecare 


Am văzut acest lucru în experiența mea de nenumărate 
ori. Două energii disparate și contradictorii. El obosește re- 
pede, iar ea nu se poate sătura: la cincizeci de ani, lucrurile 
nu stau la fel ca la treizeci și ceva. Sau invers: el este fericit să 
cumpere haine și să-și pună în valoare corpul sculptat şi ea îl 
însoțește la cumpărături, până unde poate și vrea; la patru- 
zeci de ani, lucrurile stau altfel ca la șaizeci și ceva. Ca să nu 
mai vorbim de scopurile existenţiale. Unul dintre cei doi vrea 
să studieze pentru a începe o carieră nouă, iar celălalt mai are 
puțin și iese la pensie. Ea se plimbă cu bicicleta, face gimnas- 
tică aerobicá și ridică greutati; el de-abia dacă e în stare să 
joace golf. Tânărul sot vrea să facă investiţii riscante, în timp 
ce ea vrea să strângă totul la saltea. Discrepanta între cicluri 
este evidentă în nevoile existente și în intensitatea cu care 
se urmăresc obiectivele de viață. Nu există o lege generală; 
poate cá sunt şi excepții și multi depășesc neînțelegerile, dar 
ele există. Repet: una este dragostea și alta este convietuirea; 
iubire pentru suflet și dragoste pentru convietuire. Dacă ai 
visuri tineresti de realizat, iar partenerul tău nu vrea altceva 
decât să tragă un pui de somn, revizuieste-ti întreaga relație. 
Scutură-l bine și stai ferm, nu te lăsa infectat de căscaturi. 


5. Esti gata pentru ce urmează? 


După cum am văzut, o diferenţă de vârstă marcantă între 
parteneri creează unele particularități despre care ar fi indicat 
să fii conștient și pregătit, pentru ca nu cumva aspectele imper- 
ceptibile să te ia prin surprindere. Pentru a numi doar câteva: 


e Există riscul să rămâi văduv la o vârstă nu foarte avan- 
sată. Dacă partenerul tău este mai în vârstă decât tine cu 

douăzeci de ani sau mai mult, și mai ales dacă ești femeie 
(ele trăiesc, în medie, mai mult decât bărbaţii), posibilita- 
tea de fi a văduvit este mult mai mare decât în cazul par- 
tenerului tău. 

* Vei avea mai multă grijă de partener decât de tine. Nu este 
vorba de indiferență sau de egoism, dar este probabil ca 
suportul emoţional și fizic să rămână în mâinile celei mai 
tinere persoane din cuplu, ceea ce implică o capacitate de 
dăruire specială şi o mare responsabilitate. Nu mă refer 
atât de mult la a avea grijă de un bătrân sau de o bătrână 
bolnavă, lucru de care nu trebuie să te dispensezi, ci la a 
rămâne acolo, cu aceeași dragoste, deși nu există reciproci- 
tate în unele chestiuni. 

e Vor exista sancțiuni sociale și/sau morale din partea oame- 
nilor, prietenilor și rudelor. Stejarul se doboară cu multe 
lovituri, spune proverbul, și unii cedează in fata impunerii 
reglementărilor în vigoare, în detrimentul iubirii. 

e Vor fi dezechilibre în activități, scopuri sau hobby-uri. Poate 
ea, care este mai în vârstă, ar vrea să se odihnească, iar el, 
mai tânăr, simte că abia a început distracţia. Ar vrea să 
meargă la plajă dimineața sau după-amiaza, să ia prânzul 
în oraş, mai mult decât să mănânce. Conflictul dintre gene- 
ratii poate pune capăt iubirii. 

* Vei avea parte de gelozie și nesiguranță pe măsură ce trec 
anii. Acest lucru este observat atât la bărbații, cât și la fe- 
meile mai în vârstă. Ambii pot ajunge să creadă că le crește 
„concurența“ și că trebuie să rămână tineri cu orice pret. 
Aici intră în peisaj chirurgi plasticieni si psihiatrii. Reţine 
că, dacă în orice relaţie trebuie să te pregátesti din punct de 
vedere economic, psihologic și emoțional pentru a deveni 
funcţională, cu atât mai mult trebuie să o faci în acelea în 
care diferenţa de vârstă este semnificativă. 

Li 


UNELE DESPÁRTIRI SUNT 
INSTRUCTIVE; ELE TE ÎNVAŢĂ 
CEEA CE NU VREI SĂ ŞTII 
DESPRE DRAGOSTE 


Exact când doi oameni se află sub influența 

celei mai violente, nebuneşti, false şi tranzitorii 
pasiuni, atunci se simt obligati să promită că vor 
rămâne în acea stare de excitare neobişnuită gi 
obositoare până când moartea îi va despărți. 


B. SHAW 


Este un mare păcat să juri cu păcat; dar este 
unul şi mai mare să tii un jurământ rău. 
W.SHAKESPEARE 


Paradoxul cu care mă confrunt în meseria mea este că ju- 
mătate dintre pacienţii mei abia așteaptă să se despartă, iar 
cealaltă jumătate abia așteaptă să se căsătorească. S-ar pă- 
rea că viaţa de cuplu sau căsătoria, în ciuda noilor valori ale 
postmodernismului, rămân aspirații ale multora: nu suntem 
făcuţi pentru singurătate emoțională. Biologii evolutioniști 
spun că instinctul de procreere ne împinge să ne găsim un 
partener, dar nimeni nu poate nega faptul că a construi o 
familie este una dintre experienţele cele mai pline de satis- 
factie din punct de vedere psihologic si spiritual: problema 
este să știm cu cine ne angajăm în acestă sarcină, cum să ne 
alegem partenerul sau partenera. Dacă presupunem că viaţa 
este mult mai suportabilă în doi, celălalt nu poate fi o po- 
vară. Dragostea sănătoasă de cuplu este lumină; nu trebuie 
să te îngreuneze, nu este o cruce sau o tortură acceptată de 
societate; o căsătorie bună nu se realizează pe fond de sânge, 
sudoare şi lacrimi, cum încă mai cred unii oameni. Într-o re- 
latie suferindă și extenuantă, care nu are nicio perspectivă de 
îmbunătăţire, a te „adapta“ este nu numai periculos, dar și 
irațional. Nu trebuie să suferi pentru cel iubit, ci să te bucuri de el. 


Intelepciunea de a spune „nu“ 


Unii oameni care au trecut printr-o despărţire, dincolo 
de disconfortul pe care îl presupune acest lucru, dobândesc 
ceea ce ar putea fi numită înțelepciunea de a spune „nu“: 

este posibil să nu fie absolut lámuriti în legătură cu ceea ce 
așteaptă și doresc de la dragoste, dar le este clar ceea ce nu 
doresc si nu sunt dispuși să tolereze a doua oară. După un timp, 
atunci când experienţa acelui „ajunge“ s-a instalat și este 
conștientizată, funcționează ca un antivirus. 

Ce anume nu dorești să se repete în relația următoare ? De 
exemplu: nu vreau să trăiesc in abstinentá sexuală; nu vreau 
pe cineva foarte zgârcit; nu vreau un partener gelos care să-mi 
ia libertatea; nu vreau pe cineva care să nu mă respecte; nu 
vreau pe cineva care să nu fie tandru; nu vreau pe cineva care 
să uite ziua mea de naştere; nu vreau ca partenerul meu să fie 
plictisitor; nu vreau să-mi fie infidel; pe scurt, acei „nu vreau” 
ai tăi, organizați și sistematizati de la cel mai important la cel 
mai puţin important — ceea ce nu este negociabil, ce nu ai fi 
în stare să suporţi din nou. O căsătorie nereușită sau o relație 
nesatisfăcătoare scot la iveală sensibilitátile noastre cele mai 
profunde despre care nu știam că există, înainte de a suferi. 
Învață din experienţele anterioare. Pentru ca următoarea ta 
„alegere emoţională“ să fie susținută și gândită, tine cont de 
următorul lucru: iubirea nu trebuie să devină ridicolă (deși, 
în etapa de îndrăgostire, coeficientul de inteligenţă ne scade 
pentru câteva luni). Cei care aleg greșit pentru a doua sau a 
treia oară o fac deoarece n-au lămurit, nici încorporat acei 
„nu vreau“ corespunzători din primele încercări. — 


De ce ne înșelăm 
atât de mult în dragoste? 


Este o realitate faptul că cei mai multi oameni își aleg par- 
tenerul numai cu inima si nu iau în considerare in mod rati- 
onal alte aspecte care ar putea fi esenţiale pentru viața de zi 
cu zi. Există îndrăgostiți care cunosc sau intuiesc partea întu- 
necată a partenerului și se încurajează pe ei înșiși spunând că 

dragostea îi va ajuta să iasă victorioși. M-am întrebat, prin- 
tr-un joc de cuvinte, dacă într-adevăr iubirea „le vindecă pe 
toate“ sau „te lecuieste de toate”. 

Spunem și facem multe lucruri stupide în numele dragos- 
tei: ne lăsăm înșelaţi, persistám în relaţii în care partenerul 
nu ne iubește, îndurăm abuzuri, renuntám la vocatiile noas- 
tre, ucidem și ne sinucidem, ne sacrificăm libertatea, negăm 
propriile noastre valori, pe scurt, dragostea atât de lăudată ne 
scapă din mână de multe ori și ne duce într-un punct mort. 
În mod evident, într-o relaţie, sentimentul nu este totul. „A 
iubi nu este suficient“, spun experţii, și pe bună dreptate. Ar 
trebui să ne alegem partenerul într-un mod mai „rațional“ și 
mai puţin visceral: „Ie vreau, îmi plac o mulţime de lucruri 
la tine, dar încă nu știu dacă te potriveşti în viața mea, desi 
trupul meu și ființa mea mă conduc în mod impulsiv spre 
tine.” Îmi pare rău pentru fanaticii sentimentului de iubire, 
dar dragostea, pentru noi, cei care ne mișcăm într-un plan 
terestru și nu am depășit cele pământești, nu este tocmai ne- 
condiționată (numărul dezertorilor la acest capitol devine 
din ce în ce mai mare), și nici nu mută munții: mai mult te 
striveşte, dacă nu ai grijă și nu ştii s-o conduci. 

Înainte de a risca orbește, pune entuziasmul între paran- 
teze pentru o perioadă (se poate scădea hipomania sau în- 
drăgostirea câteva clipe, dacă dorești cu adevărat s-o faci), 
si conectează-te la un sistem de procesare mai controlat (nu 
vreau să spun să încetezi să iubești, ci să încerci o relaxare 
voluntară). După ce ai coborât din stratosferă, începe să iei în 
considerare avantajele și dezavantajele, argumentele pro și 
contra, precum și așteptările tale cele mai intime; încearcă să 
gândeşti de la brâu în sus, și nu de la talie în jos. Fă-o ca un 
exerciţiu, o disciplină : rămâi în realitatea concretă, încercând 
să vezi lucrurile asa cum sunt. Dacă repeti această practică de 
a te conecta și deconecta de la sentiment, vei construi o nouă 
abilitate care iti va servi în viitor: vei fi capabil să integrezi 
rațiunea și sentimentul și să discerni atunci când prisosește 
una sau lipsește cealaltă. 

Cei trei stâlpi 
ai bunelor relații emotionale 


În conformitate cu cele mai multe tratate despre iubirea 
conjugală, pentru a avea o relaţie bună, este nevoie de un 
cumul de „virtuţi“ de care nu dispune toată lumea. Unele 
dintre aceste calități, considerate esenţiale, sunt: angajament, 
sensibilitate, generozitate, respect, loialitate, responsabilita- 
te, încredere, cooperare, adaptare, abilitatea de a recunoaște 
greșelile, iertare, solidaritate, altruism, iar lista poate conti- 
nua. Cât de multe lucruri! Dacă cineva ar adăuga fiinţei sale 
toate aceste valori, ar fi aproape de sfințenie si nu ar avea 
nevoie de partener. Realitatea ne arată că majoritatea dintre 
noi suntem foarte departe de acel nivel de excelenţă și, atunci 
când începem o relaţie afectivă, o facem sub povara întregii 
noastre umanitáti. Nu te indrágostesti de un „fragment“ din- 
tr-o persoană, n-o poti fragmenta după cum dorești si nici 
nu îi poti ignora „viciile“ și lipsurile, pentru cá, mai devre- 
me sau mai tarziu, își vor face apariția: vei interactiona cu 
tot ceea ce este în partenerul tău, cu ceea ce este bun, rău și 
urât. Evident, cunoașterea reală a partenerului trebuie să se 
realizeze înainte de căsătorie, nu după. De asemenea, este 
important să se cunoască cazul domnului Hyde!. 

Dintr-o perspectivă mai puţin angelică și terestră, am pu- 
tea spune că o relaţie bună (din carne și oase), necesită cel pu- 
tin trei factori care să funcționeze împreună. Dacă iti lipseşte 
unul dintre ei, relația voastră merge prost. Analizează-le și 
trage propriile tale concluzii. 


1 Domnul Hyde (Mr. Hyde) este un personaj fictiv, un răufăcător al 
benzilor desenate. (N. red.) 

Dorinţă /atractie 


Eros și atât. Într-o relaţie, trebuie să existe chimie, dorință 
pentru partener (dacă trebuie să-ţi faci curaj de fiecare dată 
când faceţi dragoste, înseamnă că eşti cu persoana greșită). 
Partenerul tău este ca desertul preferat: când îl mănânci, 
îți satisfaci pofta, dar a doua zi apetitul reapare cu același 
avânt; organismul cere mai mult și plăcerea se reînnoiește. 

Cuplurile care funcționează bine împreună se devorează 
din dragoste și fac din erotism un joc agreabil și simpatic. 
Fanteziile comune și bine gestionate presupun imaginație în 
echipă: eros reciproc. Atunci când erosul este prezent, lumâ- 
narea va fi întotdeauna aprinsă: este suficientă o scânteie pen- 
tru a declanșa explozia. Ce se întâmplă dacă erosul se stinge 
fără nicio cauză aparentă ? Trebuie să intervii rapid, pentru cá, 
odată stins, este practic imposibil să-l recuperezi. Cuplurile 
care ajung victime ale rutinii își schimbă impulsul initial, vioi 
și energic, cu o sexualitate mecanică și aproape întotdeauna 
plictisitoare, care lezează grav erosul: fără nicio surpriză sau 
mică nebunie, sexul devine previzibil, plictisitor și uneori gro- 
tesc. 

Dacă dinamica este după cum urmează sau e ceva ase- 
mănător, cere urgent ajutor: El: „Ai chef?“ Ea: „Păi, nu prea 
am... În plus, sunt rácitá... Dar dacă nu mai poti, o facem..." 
Se dezbracá, el se descarcá, ea suportá: misiune indeplinitá 
si merg mai departe. Acesta nu este eros! Lipsa de coche- 
tárie, exhibitionismul, lácomia, cáteva tipete, asumarea unor 
roluri, echipamentele, în fine: partea carnalá nu înlocuiește 
senzualitatea. A cersi sex este nedemn; a o face cu reticentá, 
este deprimant. 


Prietenie 


De ce ne simţim atât de bine cu prietenii ? Ce menţine acestă 
bucurie împărtășită ? Când suntem cu ei, dorim să le spunem 

povești și să ascultăm. Despre ce este vorba? Complicitate şi 
un amestec încântător de umor/infelegere. Există o anumită ones- 
titate implicită, o anumită loialitate care facilitează comuni- 
carea și o face mai fluidă. Am putea spune, urmărindu-l pe 
Montaigne, că adevărații prieteni sunt ca o prelungire a ta: 
„Propriul suflet într-un trup străin.“ 

Întrebarea care apare și generează controverse este urmă- 
toarea: putem fi prieteni cu partenerii nostri? Contrar a ceea 
ce susțin unii gânditori, sunt de părere că da; și nu numai 
că eu cred în asta, dar consider că este un lucru indispen- 
sabil. Cu „partenerul prieten“ nu e nevoie să explici gluma, 
râsul vine înainte să termini povestea, umorul este tacit și 
împărtășit: nu aveţi doar o relație amoroasă, ci și de prietenie. 
Există un mit care spune că persoanele opuse se atrag, dar nu 
este adevărat. Atunci când dezacordurile sunt mai dese decât 
acordurile si te vezi obligat să-ți sustii și să-ți aperi punctul 
de vedere ca si cum ai fi în fata instanţei judecătorești, te afli 
în locul greșit și cu persoana nepotrivită. Există incompatibi- 
litáti peste care cu greu se poate trece și, foarte probabil, pre- 
zenta lor va afecta prietenia celor doi. De exemplu: ideologia, 
proiectele personale, religia, poziţiile etice, atitudinea față de 
viață, precum și alte probleme vitale care reflectă viziunile 
asupra lumii. . 

Ín cazul in care existá un acord despre lucrurile funda- 
mentale, te vor indigna aceleasi lucruri. Va exista o anumitá 
pace in mediu. Când ai relaţii fizice cu cel mai bun prieten 
inseamná cá esti foarte aproape de iubire. Dar mai lipseste 
ceva: agape. 


Sensibilitate /dáruire (agápe) 


Tandretea este opusul violentei si implicá grija pliná de 
iubire față de persoana care are nevoie de tine: blándetea 
acționează ca un sistem de apărare împotriva agresiunii și 

a lipsei de respect. Există momente în care, pentru anumite 
lipsuri sau din întâmplare, partenerul tău trece într-un prim 
plan, iar „eul“ tău face un pas înapoi. În asemenea momente, 
democraţia se rupe, nu prin forța unei iubiri impuse, ci prin 
dezechilibrul care generează compasiune pentru suferința 
persoanei iubite; dau mai mult decât primesc. Atunci când 
iubim cu adevărat, am prefera să suferim noi decât să vedem 
că persoana iubită suferă; am îndura cu plăcere în locul său, 
dacă am putea. Trebuie să exiști pentru tine și pentru celălalt, 
să ai ambele opțiuni disponibile pentru a acționa în funcție 
de necesităţi. 


„Le iubesc, dar trăiesc 
mai bine fără tine“ 


Un tânăr care suferă de depresie a venit în biroul meu și 
și-a exprimat neliniștea în felul următor: „Sunt căsătorit cu o 
femeie foarte dificilă... Mă înșală de multă vreme și nu vrea 
să facă sex cu mine. Ori de câte ori are posibilitatea, îmi spu- 
ne că sunt un ratat, mă consideră inutil și râde de aspectul 
meu fizic. Avem un fiu și, practic, îl cresc singur, pentru că 
ea nu este acasă. Îmi urăște familia și prietenii. Trăiesc trist și 
plin de amărăciune (plânge)... Uneori vreau să mă sinucid...“ 
Trăia de cinci ani în acest amestec de tragedie și mârșăvie și, 
desi supravietuia cu ajutorul medicamentelor si al sprijinu- 
lui psihologic, nu era în măsură să ia decizia de a o părăsi. 
Când l-am întrebat de ce continua relația cu ea, răspunsul lui 
m-a uimit: „O iubesc.“ Este greu de înţeles de ce nu intervine 
răcirea iubirii în astfel de situaţii: dacă pacientul meu ar fi în- 
cetat s-o mai iubească, tortura n-ar fi durat atât de mult. Cu toate 
acestea, se simțea legat printr-un sentiment care continua să 

trăiască în el ca în prima zi. Dincolo de motivațiile sale psi- 
hologice și explicaţiile clinice, vreau să arăt faptul că însuși 
„argumentul emotional" al insistentei ( „O iubesc.“ sau „Îl 
iubesc.") tine milioane de oameni captivi în relaţii nesáná- 
toase. Atât de mult s-a vehiculat ideea că principalul motiv 
pentru unirea conjugală este iubirea, că simplă sa prezență 
justifică totul. 

Am întrebat odată o femeie mai în vârstă, care avea o căs- 
nicie nefericită și era plină de îndoieli, ce mai aștepta ca să se 
despartă și mi-a răspuns: „Să mă ajutați dumneavoastră să 
nu-l mai iubesc.“ l-am explicat că nimeni nu va putea înceta 
să mai iubească doar pentru că își dorește acest lucru: nu 
poti să oprești iubirea doar ,dorindu-ti sá nu mai iubesti". 
Mecanismul nu funcționează în acest fel, deși este posibil să 
rationezi sentimentul, să îl rácesti puţin și să încerci să-l tii 
sub control. Cu exerciţiu și stoicism, putem reuși să facem în 
așa fel încât emoția sá nu copleșească rațiunea. Oricum, să 
spui că dragostea justifică tortura unei convietuiri nesănă- 
toase este un lucru de neînțeles. 

Pentru a reuși să te desparti de persoana care te face să 
suferi, deși o iubești, trebuie să schimbi o suferință continuă 
și inutilă pentru o durere mai inteligentă, care este absorbită 
prin elaborarea durerii: „Te iubesc, dar te las. Si nu o fac pen- 
tru că nu-mi pasă de tine, ci pentru că nu-mi faci bine, nu te 
potrivesti în viaţa mea..." Schimbă banda, schimbă o durere 
fără sfârșit și susținută pentru alta cu un final fericit, deși iu- 
birea insistă, te împinge și te înnebunește. Am putea spune 
că unele despártiri funcționează ca o cură de dezintoxicare; 
ceea ce doare cel mai mult este sindromul de abstinentá: cea 
mai înaltă culme în care necesitatea maximă se confruntă cu 
lipsa maximă. Dar de acolo, odată ce se depășește punctul 
culminant al suferinței, organismul începe să se recupereze 
lent. Aforismul este următorul: dacă nu trăieşti în pace, dragos- 
tea nu este de ajuns. Şi acesta este motivul pentru care unele 
despártiri ar trebui anunțate public și sărbătorite. 

E alegerea ta 


y 


Ín cele mai multe culturi, existá o contradicţie curioasă în 
ceea ce privește relațiile care se stabilesc între dragoste și că- 
sătorie: pe de o parte, se împrăștie în cele patru vânturi (este 
aproape o cerință) că legătura este din dragoste si, pe de altă 
parte, răcirea iubirii nu este acceptată ca o cauză validă de 
divorţ. Nu se înțelege de ce, dacă dragostea ne unește, lipsa 
de iubire nu poate să ne despartă. Spun că există alte lucruri 
pentru care să lupte (de exemplu, angajamente, copii, valori 
religioase) și, cine știe, poate că e adevărat în anumite con- 
texte, dar mă întreb ce sens au aceste „angajamente“ dacă 
lipsește energia principală care le menţine în viață. Sunt căsă- 
torii de convenientá? Nu sunt din iubire și totul este clar de 
la început. 

Ce părere ai de această afirmaţie extrem de sentimentală 
și ezotericá? „Promit să te iubesc de acum pe vecie, în toate 
planurile astrale, în toate dimensiunile existente și în fiecare 
viață în care má voi reincarna." Aceasta a spus-o un bărbat 
îndrăgostit de o femeie mai tânără, care tremura de plăcere 
când auzea o astfel de izbucnire. Ce anume jura bărbatul? De 
unde era atât de sigur că nimeni altcineva nu îi va mai atinge 
inima? În plus, cum ar putea să fie sigur că ceea ce astăzi îi 
place la ea în douăzeci de ani nu îi va deveni de nesuportat? 
Ar putea încerca, ca un erou, dar nu să o asigure. Oamenii se 
schimbă, la fel gusturile și motivațiile lor. A garanta cá nici- 
odată nu te vei îndrăgosti de altcineva este un lucru prea în- 
dráznet ca să fii luat în serios. Repet: putem activa un sistem 
de rezistență psihologică pentru a ne apăra de alte iubiri, dar 
să juri iubire veșnică este prea mult. Angajamentele trebuie 
să fie făcute în legătură cu unele chestiuni care depind de 
tine: „Voi încerca să fiu fidel, voi fi respectuos, nu voi profita 
de tine și nici nu te voi exploata, voi fi onest şi sincer.“ ; în 

fine, atitudini pe care ni le putem asuma. Dacă motivul des- 
pártirii nu este lipsa de iubire și angajamentul luat trebuie să 
susțină o relaţie dincolo de orice îndoială și fără circumstanţe 
atenuante, aga cum sugerează anumite subculturi și grupuri 
sociale, atunci căsătoria este o cale fără întoarcere. Este in- 
terzisă răcirea iubirii, este interzisă retragerea! Nu mai ai ce 
face. Nu cunosc pe nimeni a cărui căsătorie să fi fost „anula- 
tá" din cauză cá a intervenit indiferența, plictiseala sau bla- 
zarea cronică. 

Decizia de a continua sau nu alături de partenerul tău este 
exclusiv a ta: nu da altcuiva puterea de a decide pentru tine. 
Tu ești singurul care știe cum este într-adevăr relația voastră 
si în ce fel te afectează. 


Presiunea familiei 


Când te hotárásti sá te desparti, vei simți greutatea valori- 
lor tradiționale, premisele religioase și, eventual, vei primi o 
avertizare dură din partea familiei tale. Această critică exteri- 
oară a libertăţii afective face ca mulți oameni să rămână blo- 
cati în relații imposibil de suportat, pur și simplu pentru că ei 
consideră că fac un lucru bun. Eu nu fac apologia despărțirii, 
dar nimeni nu are „datoria“ de a fi nefericit: este filosofia 
martiriului ca virtute, care încă mai există și lasă sechele. 

Cu o anumită ocazie, am fost martor la ceea ce ar putea 
fi numită o „lipsă de solidaritate tipică“ între o pacientă care 
voia să divorţeze și mama sa, care făcea tot ce îi stătea în pu- 
teri să o descurajeze. Să urmărim o parte din dialogul dintre 
ele: 


Pacienta (cu lacrimi în ochi, imploránd): Dar, mamă, ţi-am 
spus că nu-l mai iubesc, nu-l mai iubesc! 

Mama (pe un ton amabil, dar ferm): Dragostea vine și 
pleacă... 

Pacienta: Și dacă nu se întoarce? Medicul mi-a spus că nu 
mai vede nicio opțiune... În plus, mă înșală cu verişoara 
lui! Are o amantă! 

Mama: Și ce contează? Dacă-i vei oferi siguranţă, îi va 
trece... Stii povestea tatălui tău, așa sunt bărbaţii... Dar 
tu esti soția legală, mama copiilor lui... Trebuie să-ţi 
păstrezi locul... ; 

Pacienta: Nu mă iubește! Ai înțeles? Mi-a spus acest lu- 
cru în față, spune că nu mă suportă, vrea să plece! 

Mama: Nu va pleca... 

Pacienta: Nu am mai făcut sex de șase luni! Nici asta nu 
contează? 

Mama: Nu te-ai căsătorit pentru asta... 


Pacienta mea, din cauza unei experienţe de privare emotio- 
nală, căuta aprobarea mamei sale; aceasta era imposibil de ob- 
ținut, deoarece doamna păstra o poziţie dominantă și închis- 
tată si nu părea să-i pese prea mult de bunăstarea fiicei sale. 
După multe fluctuații, pacienta mea a reușit să-și depășească 
vechile tipare de dependenţă și a înțeles că nu trebuie să ceară 
permisiunea sau să convingă pe cineva pentru a lua decizii în 
viaţă. În cele din urmă, a divorțat, iar mama a „iertat-o“ după 
un an. 


„Fobia faţă de iubire“ 
si despártirile dureroase 


Următoarea frază a lui Stendhal m-a impresionat întot- 
deauna prin frumuseţea și realismul său: „Dragostea este 
o floare frumoasă, dar trebuie să ai curajul s-o culegi de 

pe marginea unei prăpăstii.“ Iubirea celor curajoși. Iubirea 
te face să transpiri și să lupti, se fabrică si se construiește 
în fiecare zi. Prin urmare, dacă te numeri printre oamenii 
pretentioși și extrem de romantici, vei avea o rezistență mi- 
nimă la ravagiile iubirii. Între calvarul celor care cred că iu- 
birea este făcută pentru a suferi și ingeniozitatea credulilor 
sentimentali se află dragostea realistă. Dragostea dintre par- 
teneri nu este roz, deși așa ar vrea unii să o picteze: există 
suișuri și coborâșuri pe care indrágostitii trebuie să înveţe 
să le depășească. Atunci când comportamentele și atitudini- 
le negative trec dincolo de linia roșie, trebuie să pleci; dacă 
acestea rămân în cadrul unor limite acceptabile și sunt susti- 
nute de o dragoste solidă, mergi mai departe. lubirea crește 
si se dezvoltă. 

Există oameni care se călesc prin experienţa iubirii și în- 
vatá să reglementeze unele aspecte ale iubirii fără a fi trau- 
matizati, și există alţii cărora durerea din trecut le produce o 
stare de aversiune care îi imobilizează și îi împiedică să aibă 
relaţii satisfăcătoare, de teamă să nu sufere. Ideea din spa- 
tele acestei evitări generalizate este: „Dacă am eșuat o dată, 
o voi face din nou.“ sau „Am suferit de prea multe ori din 
dragoste, aşa că nu mai vreau să existe posibilitatea de a mă 
îndrăgosti.“ Oboseala, sensibilitatea excesivă şi mecanismele 
de apărare, toate acestea acționează în același timp. 

Uneori, acești oameni tind să-și asume o falsă autonomie. 
Aparent, se află dincolo de bine si de rău și se bucură de o 
independență minunată; când, de fapt, singurătatea pe care 
o simt este ca o carapace protectoare. Amorofobia: fobia față 
de dragoste. Există persoane care mor de dorinţa de a iubi și 
a fi iubite, dar care totodată intră în panică numai la gândul 
de a începe iarăși o relație sentimentală, pentru că se tem să 
nu greseascá. Relaţiile proaste și/sau despártirile dureroase: 
este foarte important să știi să alegi, dar și să fii în stare sá 
închei în mod corespunzător o relație. 

„Nu m-am despărțit pentru că 
nu vreau să le fac rău copiilor mei“ 


Se justifică sacrificiul ? Mă îndoiesc. Esti blocat într-un ura- 
gan de certuri și discuții sau în simplitatea unei relaţii în care 
nu există nici cea mai mică demonstraţie de afecţiune; nu este 
un lucru bun pentru dezvoltarea psiho-emotionalá a copiilor, 
ca să nu mai vorbim de violenta fizică. Trebuie să ne amintim 
că majoritatea copiilor fac mai degrabă ceea ce văd, decât ceea ce li 
se spune să facă. Ei sunt magneti pentru informații și, in plus, 
ne imită. Este evident că acești copii suferă din pricina des- 
pártirii părinţilor, dar ceea ce îi afectează cel mai mult este 
atitudinea pe care o asumă părinţii lor înainte, în timpul și 
după finalizarea relației. 

O despărțire consensuală, fără ură și în termeni pașnici, 
diminuează impactul negativ. Pentru copii și pentru cei care 
nu mai sunt foarte mici, este mai bună durerea unui divorţ 
inteligent decât tortura de zi cu zi a unei convietuiri nesănă- 
toase. Fiecare privire de ură pe care o arunci partenerului tău 
orice atitudine rece sau de respingere este încorporată în baza 
de date a minţii lor, care este în formare. Nu poti ascunde lip- 
sa de iubire și discordia și să actionezi ca și cum nu ar fi nicio 
problemă. Se observă, îţi iese prin pori. Răcirea iubirii creează 
o atmosferă tensionată, care se resimte în adâncul sufletului. 

Trebuie să ai un echilibru, să-ţi dai seama dacă relaţia ta 
are șanse sau dacă cei avizaţi (psihologi, terapeuti pentru cu- 
pluri, consilieri maritali) consideră că nu mai este nimic de 
făcut. Crezi că fiii tăi nu îți percep tristețea? Vesti proaste: 
depresia este contagioasă. Ambientul emoțional al căsătorii- 
lor nereușite se poate tăia cu un cuţit. După ce-i vizitez acasă 
pe prietenii mei care au relații nepotrivite, ies epuizat de în- 
cordare, din pricina unei suferinţe indirecte. Când îi întreb 

de ce sunt încă împreună, răspunsul este de obicei invariabil: 
„Pentru copii.“ Evident că orice copil și-ar dori ca părinții 
lui să fie capabili să se iubească și să trăiască împreună în- 
tr-un mod armonios; citește bine: într-un mod armonios. Am 
avut pacienţi de zece și unsprezece ani care îmi cer în timpul 
şedinţelor să-i ajut pe părinții lor sá se despartă, deoarece fe- 
lul în care se tratează unul pe celălalt a devenit insuportabil. 
O fetiță de doisprezece ani mi-a spus: „Eu aș prefera să am 
două case liniștite, decât una de război.” 

„Sacrificiul“ de a continua într-o căsătorie nereușită „de 
dragul copiilor noștri” este uneori criticat chiar de copii. Îmi 
amintesc cazul unei femei care a preferat să rămână alături de 
un om infidel și violent decât să se despartă, pentru ca fiii săi 
„Să nu-și piardă tatăl.“ Într-o sesiune de terapie, fiica sa cea 
mare, o adolescentă care avea probleme cu relațiile interper- 
sonale, i-a spus: „Lucrul pentru care nu te iert, mamă, este că 
ai fost atât de lașă și nu te-ai despărţit de tata. Aș fi vrut să 
am o mamă curajoasă, energică, care nu se lasă maltratată sau 
inselatá în felul acesta de un bărbat. Te iubesc foarte mult, dar 
nu te respect.“ O lovitură mortală pentru orice tată sau mamă 
și, în special, pentru această femeie care se simţea mândră că 
și-a suportat soţul de dragul copiilor. Răspunsul ei a fost o 
conștientizare dureroasă: „Am așteptat să cresteti... Poate cá 
a fost o greșeală.” În alte cazuri, copiii sunt folosiți drept scu- 
ză sau paravan pentru a face față unei dependențe afective, 
care este extrem de nocivă pentru întreaga familie. 

Copiii noștri nu-și doresc altceva decât să ne vadă fericiți 
și impliniti sau cel puţin sá ne îndreptăm către acest drum. Ei 
se încarcă cu durerile noastre sau sunt contagiati de temerile 
noastre. Nu neg faptul că despártirile proaste sunt dezastru- 
oase — toată lumea stie acest lucru —, dar, cum am spus deja 
mai înainte, este de preferat o despărţire bună decât o căsă- 
torie proastă. Atunci când există copii implicați, asistenţa de 
specialitate este esenţială, ori pentru a mai da o șansă relaţiei, 
ori pentru a pune capăt problemei în mod adecvat. 

Cum să foloseşti despărțirea 
pentru a trage invátáminte 


Am spus că, desi o rupere emoțională este dureroasă, poti 
profita de ea din punct de vedere psihologic. Ia aspectele po- 
zitive ale experienţei, revizuiește greșelile comise şi încearcă 
să înţelegi ce s-a întâmplat — toate acestea sunt câteva dintre 
multiplele moduri prin care poti să-ţi faci inventarul perso- 
nal. Această reflecţie te va ajuta sá te dezvolti și să nu te afunzi 
în vinovăție, remușcări sau depresie. Următorul ghid de șase 
pași te va ajuta să pui lucrurile în ordine. 


1. Clarificá-ti motivele pentru care te-ai despărțit 


Este foarte important să cunoști motivele pentru care re- 
latia voastră a decăzut. Desi pare ciudat, multi oameni nu 
sunt capabili să explice de ce s-au despărțit, iar acestă igno- 
rantá cu privire la dizolvarea relaţiei generează incertitudine 
si disconfort. Cum să rezolv ceva ce eu nu ştiu? În ránduri- 
le pacienţilor mei recent despărțiți, aud foarte des expresia: 
„Nu ştiu ce s-a întâmplat... Dintr-odată, totul s-a prăbușit...“ 
Îi întreb unde au fost în tot acest timp, pentru că nicio rela- 
tie nu se termină „brusc“. Cum poate fi posibilă o astfel de 
ignoranță, dacă noi suntem principalele persoane implicate ? 
Relaţiile de cuplu se vor deteriora mult mai ușor dacă stai cu 
braţele încrucișate, căci ceea ce astăzi pare a fi o nemulțumire 
minoră, mâine ar putea fi o problemă uriașă. 

De ce se despart oamenii? Motivele sunt numeroase și va- 
riate; însă, pentru exemplificare, să urmărim următoarea listă: 


* Critici, evaluări negative si discreditare. 
e Plictiseală, blazare sau rutină. 
* Insulte, agresiune fizică. 

* Infidelitate și/sau gelozie. 

* Proiecte de viaţă discordante. 

* Dificultăţi sexuale. 

* Discrepante în educaţia copiilor. 

* Dependenţa unuia dintre parteneri. 

* Relaţii nesănătoase de familie. 

* Presiune și/sau dificultăți economice. 
* Relaţii inechitabile. 

* Vieti sociale incompatibile. 


Te regásesti intr-una dintre aceste posibilitáti sau in mai 
multe? Motivele nu trebuie sá fie catastrofice sau dramatice; 
dacă esti sau nu fericit este un motiv suficient pentru a în- 
trerupe o relatie, desi oamenilor nu le va plácea acest lucru. 
Încearcă, si dacă te întreabă cineva de ce te-ai despărțit, spu- 
ne doar: „Pentru că n-am fost fericit.“ Vei observa imediat că 
nu vor sti ce să spună și îți vor răspunde, probabil, lapidar: 
„Sigur, sigur...“ Cultura așteaptă ceva mai tragic, mai drama- 
tic si ireconciliabil (adică infidelitate necontrolată, homose- 
xualitate latentă, lovituri), pentru ca decizia să fie justifica- 
tă. Cauza despărțirii tale nu are de ce să rezide în adâncul 
subconstientului tău sau în vreo traumă întunecată și întor- 
tocheatá din copilărie: uneori, pur si simplu nu funcționează, 
iar simptomul, ceea ce se observă și are impact, este faptul că 
devii tot mai nefericit. 

Dacă identifici erori din partea ta, asumá-ti-le, fără vină 
sau autopedepsire: ocupă-te de ele și, dacă este posibil, mo- 
difică-le sau nu le repeta în viitor. Trebuie să devii un expert 
în propria ta viaţă, în fiecare deznodământ, în fiecare rátáci- 
re și în fiecare succes. Fără a ajunge la obsesie, examinează 
momentele relevante pe care le-ai trăit alături de partener, 
ceea ce ai făcut și nu ai făcut, ce ai suferit, nemulțumirile și 
bucuriile. Examinează totul, nu lăsa nimic la voia întâmplă- 
rii. Așa cum ţi-am mai spus: cei care acționează mecanic si în 
necunostintá de cauză repetă mereu aceleași greșeli. Viaţa le 
trece prin fata ochilor și nu-și dau seama. 

2. Trebuie să devii conștient de tot ceea ce ai 
negociat si ai suportat în relaţie 


Acest punct este probabil cel mai dureros. Multi oameni, 
analizând ceea ce au negociat şi au îndurat, se înfurie pe ei 
înșiși. Întrebarea care îi chinuie este: „De ce nu am reacționat 
la timp ?“. Fiecare are ritmul sáu de asimilare și are nevoie de 
o anumită perioadă de timp pentru a prinde curaj. În dragoste, 
curajul începe aproape întotdeauna acolo unde se termină speranța. 

Fără a plânge pentru laptele vărsat, începe să-ţi clarifici 
ceea ce n-ar fi trebuit să negociezi si să accepti. Gándeste-te 
la principiile și la valorile tale ca să-ți fie mai ușor să înţelegi 
ce s-a întâmplat. Gândește-te la situaţiile în care ai spus „da“, 
când voiai să spui „nu“ si vei înțelege că anumite lucruri nu 
se vând, nici nu se oferă; cum ar fi, de exemplu, demnita- 
tea, libertatea sau drepturile. A le preda înseamnă a-ți pierde 
propria esenţă. 

Odată ce vei întocmi lista cu ceea ce „nu ar fi trebuit fă- 
cut“, pur și simplu păstreaz-o în minte, fără a te tortura din 
cauza ei și fără a cădea în constrângeri inutile. Pune faptele 
cap la cap si include-le în istoricul tău personal. Va fi prima 
lecţie vitală care decurge din despărţirea ta: vei descoperi ceea 
ce nu doreşti gi nici n-ar trebui să accepti pentru a te reafirma ca fi- 
intá umană. Vei avea o apărare, un nucleu dur foarte rezistent 
la o iubire docilă. 


3. Ce te-a împiedicat să-ți setezi limitele ? 


În acest moment, ar trebui să încerci să afli de ce ai nego- 
ciat ceea ce nu era negociabil și ai suportat insuportabilul. De 
ce ai încetat să mai fii tu. Ce te-a împiedicat? Vina, presiunea 
socială, teama de singurătate, dependenţa, docilitatea, lipsa 
unui ton ferm, speranța? În relaţiile sănătoase, limitele sunt 

marcate permanent (este un lucru normal), iar atunci când 
cineva întrece măsura, partenerul îl ajută să-și dea seama cá 
a mers prea departe. Dar „tăcerea își dă acordul“, astfel încât 
de fiecare dată când accepti în mod altruist să faci ceea ce nu 
dorești, devii un complice la propriul tău disconfort. Eu nu 
aprob o atitudine intolerantă și egocentrică cu privire la ceea 
ce gândeşte și simte partenerul, ci fac apologia unui mod de 
viață în care nefericirea nu este normă. Ai vorbit când trebuia 
să vorbeşti? Ai lăsat la o parte protestele sau nonconformis- 
mul tău? Si aceasta este o a doua lecţie importantă: când eşti 
asertiv, când comunici şi spui ceea ce te deranjează la momentul 
potrivit, iubirea curge mai uşor și nu apar resentimente. 


4. Dacă ai putea merge înapoi în timp, știind 
ceea ce ştii despre partenerul tău, ai alege din 
nou aceeași persoană ? 


Este un test imaginar excelent pentru ca dragostea să vină 
cu picioarele pe pământ. În practica mea, văd oameni pe care, 
atunci când ies dintr-o căsătorie nepotrivită și denigratoare, 
îi coplesesc îndoielile. „Relaţia era groaznică, dar...". Ceea ce 
se ascunde în spatele acestei fraze incomplete sunt întrebări 
referitoare la propriile acțiuni, cum ar fi: „Am făcut tot ce era 
posibil?” sau „Şi dacă as fi așteptat puţin mai mult?" Aceste 
îndoieli generează sentimente puternice de vinovăţie și de 
incertitudine, deoarece împiedică încheierea problemei în- 
tr-un mod adecvat. 

Dacă ai avea o mașină a timpului, știind ceea ce știi acum 
despre fostul tău, ai repeta ? Te-ai lăsa purtat din nou de iubi- 
rea către acea persoană sau ai respinge-o? În cazul în care răs- 
punsul este: „Da, aș repeta”, apelează urgent la asistență de 
specialitate (poate că despărțirea ta a fost prematură, sau lu- 
crurile nu-ți sunt clare). Dacă răspunsul este: „Nu aș repeta“, 

atunci de ce te plângi? De ce eziti, dacă mintea si inima îți 
spun că n-ar trebui să te întorci ? Rămâi în acel aici și acum, în 
ceea ce este și nu în ceea ce nu a fost. Așteptările tale nu sunt 
îndeplinite, și gata. Reexaminarea istorică menționată anteri- 
or are drept scop recuperarea cunoștințelor și a experiențelor 
care iti vor folosi pentru a te dezvolta, si nu pentru a tânji după 
ceea ce nu există. Ti-e dor de ceea ce nu s-a întâmplat? Este un 
lucru cel puţin irațional. Dacă răspunsul a fost „Nu aș repeta” 
si deja esti despărțit, bucurá-te: ai scăpat, esti liber. 


5. Despărțirea si trauma nu sunt sinonime 


În mod inconștient, ai putea juca rolul de victimă, deși nu 
ar trebui să fie așa. Logica indică faptul că atunci când ieși 
dintr-o relaţie proastă există mai multe motive de a sărbători 
decât de a te intrista, ca în cazul celor care sunt eliberați din 
închisoare sau care au supraviețuit unei intervenţii chirur- 
gicale cu risc ridicat. Dacă ai avut o căsătorie excelentă, de 
ce s-a petrecut despărțirea ? Poate că nu era „excelentă“. Un 
bărbat avea remușcări profunde pentru că soția îl părăsise 
pentru altul. La fiecare ședință, îmi vorbea despre virtuțile 
fostei sale soții si de cât de norocos era noul său partener 
pentru cá o avea alături. Într-o zi, i-am întrerupt meditati- 
ile lui pasionale și i-am spus: „Fosta dumneavoastră soție 
v-a fost necredincioasă timp de aproape trei ani de zile, v-a 
aruncat în stradă fără să stea pe gânduri, pretinde să-i dati 
jumátate din salariu si, de asemenea, refuzá sá vorbeascá 
cu dumneavoastrá... Despre ce persoaná extraordinará imi 
vorbiti ?" Bărbatul nu și-a putut ascunde mirarea la cuvintele 
mele și m-a întrebat: „Ea nu vă place ?“ Răspunsul meu a fost 
sincer: „Dacă aș avea un fiu, n-aş vrea ca ea să fie nora mea." 
Cu timpul, pacientul meu și-a evaluat pierderea într-un mod 
mai realist și fără traume „fabricate“. A-i amplifica fostului 

partener calităţile în stadiile incipiente ale unei despártiri 
este un răspuns paradoxal care apare în multe cazuri. După 
șase luni, cu capul rece, același om mi-a spus: „Nu știu cum 
am putut fi cu ea.“ 

Dacă relaţia din care ai ieșit a fost normală, proastă sau 
foarte proastă, nu plânge, nu merită. Ciupeste-te: esti liber! 
Nu vei mai fi nevoit să salvezi ceea ce nu poate fi salvat, nu 
va trebui să justifici ceea ce gândești, simţi sau faci. Desi cul- 
tura de regulă consideră toate despártirile traumatice, nu în- 
totdeauna este așa. Atitudinea noastră este cea care le face 
problematice. Te-ai despărţit pentru că nu te mai iubea? Mai 
bine! De ce să continui cu cineva care nu te iubește? Te-a 
maltratat? Te înșela ? Erati incompatibili? Toate sunt motive 
întemeiate. Când cineva se uită la tine cu milă din cauza des- 
pártirii si încearcă să-ți ofere „condoleanţe“, nu intra în joc, 
nu-i lăsa sá te eticheteze sau să-ți atribuie rolul de victimă. 
Rănile pe care le porti se vor vindeca atunci când vei începe 
să te conectezi cu partea pozitivă a vieții și vei cunoaște oa- 
meni care merită efortul. 


6. Un nou început : 


Despártirea: esec sau eliberare? Tristete sau sárbátoare? 
Un lucru este sigur, indiferent de cum te simti: va trebui sá 
incepi din nou. Vei locui singur, cu sau fárá copii, iti vei re- 
aranja casa, vei organiza programul — pe scurt, a te despărți 
inseamná sá-ti restructurezi toate rolurile tale si sá incepi o 
nouá viatá, cu alte cerinte. Vei intra intr-un proces de schim- 
bare radicală, o „criză“ în care va trebui să te reinventezi din 
cap páná in picioare. Cu toate acestea, aceastá crizá poate fi 
luatá cu beneficiu de inventar. Multi dintre pacientii mei di- 
vortati descoperá o serie de aspecte pozitive ale noii etape 
pe care trebuie sá o intreprindá. Nu totul este intunecat. Este 

adevărat cá a o lua de la capăt necesită efort si dăruire, dar 
nu vei fi un începător, deja știi ce nu vrei si aceasta iti va per- 
mite să-ți optimizezi eforturile. Consideră cá acest început 
este ca atunci când iti formatezi hard diskul: vei crea o nouă 
bază de date și vei instala programe actualizate, un software 
nou. Ai posibilitatea de a porni de la zero, fără o mulțime de 
credinţe iraționale și cu o atitudine mult mai realistă. Vei fi 
ca un veteran de război care, în ciuda rănilor, nu neagă pacea 
si o protejează. + 


Epilog 


Ca să nu mori din dragoste 


Lă 


În spatele fiecărui principiu pe care l-ai citit si pe care ai 
încercat să-l pui în practică există un factor comun: refuzul 
explicit de „a muri din dragoste“ și de a suferi în mod inutil 
pentru partenerul tău sau pentru persoana pe care o iubeşti. 
Fiecare premisă şi fiecare rând pe care l-ai parcurs se reafir- 
mă într-un decalog de rezistență emoțională care urmărește 
să meargă dincolo de iubirea tradițională şi să salveze curajul 
unei vieţi demne. Acesta este doar începutul. 

Fiecare ar trebui să se investigheze și să fie un precursor 
al propriei sale cauze emoționale. Principiul este după cum 
urmează: „Merit să fiu fericit în dragoste, nu mă voi resemna 
în fata unei dureri pe care mi-o provoacă o relație nefuncti- 
onală, nu mă voi obișnui să tolerez ceea ce n-ar trebui să fie 
tolerat.“ A nu muri din dragoste înseamnă a respinge orice 
legătură emoțională incompletă sau insuficientă și orice spe- 
rantá care te supune unei relaţii nesánátoase sau limitative. 

Spre deosebire de moartea fizică, care este unică și irepe- 
tabilă, în lumea emoţională, putem muri de mai multe ori. 
Putem trece prin chinurile morții și învia; în unele cazuri, 
putem chiar să revenim la aceeași viață, la aceeași rutină și la 
aceeași persoană. Dragostea iraţională și dăunătoare, care iti 
taie respiraţia și te prăbușește, e ca o karma: tu o alegi și tu 
decizi să fii acolo. 

Nu este nevoie să fii un cadru didactic cu experiență pen- 
tru a construi o ecologie emoțională care să-ți permită să cregti 

ca individ. Dacă ești un supravieţuitor al iubirii, e și mai bine; 
ai toate acreditările pentru a face acest lucru cu succes. Prost 
e peștele care se lasă prins de două ori cu aceeași momeală, 
spune un proverb popular, și tu ştii care este momeala și care 
este soluția prin care trebuie să te ferești să mai fii prins sau, 
dacă este cazul, prin care să te eliberezi. Ştii din ce cauză ai 
ajuns acolo, ti s-a spus, ai citit sau ai văzut la alti luptători 
pentru iubire. 

Refuză să suferi din dragoste, declară grevă emoţională, fă 
pace cu singurătatea si calmeazá-ti necesitatea de „a iubi mai 
presus de orice și cu orice pret". Salveazá-ti amorul propriu, 
prima ta mare iubire din care se nasc toate celelalte: dacă nu te 
iubesti tu însuţi, nimeni nu te va iubi. Cum să iubesti o mașină 
de autopedepsire? Cum să iubeşti pe cineva care se urăște si 
trăiește copleșit de amáráciunea cá este așa cum este? Iubirea 
începe acasă, în intenţia esenţială de a dori să perseverezi în 
ceea ce privește propria persoană, iar dacă dragostea pe care 
o simţi nu este îndreptată în direcţia de a trăi mai mult și mai 
bine, nu îţi folosește, nu este utilă pentru viaţa ta. 

Dacă ai trecut prin paginile acestei cărți, cine știe, poate că 
ai putut crea un spaţiu de reflecţie și te-ai întrebat dacă me- 
rită să iubeşti cu orice pret. Există un punct central? Există, 
chiar dacă ne scapă. Este un punct de cotitură în care nu su- 
praestimezi iubirea si nici nu te subestimezi pe tine însuţi (te 
iubesc și mă iubesc și pe mine), în care nici dragostea nu te 
zdrobeste, nici tu nu o ignori: coexistenta pașnică între im- 
pulsul de a iubi și „eul“ care refuză să dispară. Există prin- 
cipii ca să nu mori din dragoste și principii să nu faci din 
iubire o povară. Dragostea necontrolată și copleșitoare este 
o invenţie a dependentilor. Poţi iubi fără să-ţi pierzi punctele 
cardinale, fără să te rătăcești și chiar păstrând viu focul pasi- 
unii. Foarte multi supraviețuitori ai iubirii iraționale, nebuni 
și absurzi, notează în jurnal când reușesc să iubească liniștiți. 

Abordează principiile, citește-le, probează-le și încearcă 
să tile apropriezi, dacă simți; include-le în baza ta de date si 

păstrează-le active. Ele iti vor servi ca factori de protecție, te 
vor face mai puţin vulnerabil în fata suferinței din dragoste. 

Să vedem întrebările fundamentale pe care le generează 
aceste premise și răspunsurile lor posibile. 


e Nu te mai iubește? Elibereazá-te de indiferență, nu cersi, 
ieși cu fruntea sus. 

e Vrei sá trăiești cu amantul tău? Înainte de a lua o decizie, 
gândește-te bine; fii realist și adu-ti aminte că viața de cu- 
plu nu este același lucru cu a înota de plăcere o dată sau de 
două ori pe săptămână. 

e Te sacrifici pentru ca partenerul tău să fie fericit? Aceasta 
nu este calea; dragostea este reciprocă: a te pune în umbră 
pentru ca partenerul tău să strălucească este o formă de 
sinucidere emoțională. 

e Puterea afectivă o deține partenerul tău? Detașează-te, fă 
mica și minunata ta revoluţie, echilibereazá-ti statutul; nu 
uita că dependenţa te năucește. 

e Esti cu o persoană care încă nu știe sau nu a decis dacă te 
iubește ? Fugi cât te tin picioarele; pierde-te în mulțime si 
începe din nou, pentru că dragostea aceasta nu îți folosește 
și te va târi după sine ani de zile. 

e Vrei să uiti o dragoste închistată, cáutándu-ti un înlocui- 
tor? Ai grijă, încurcătura se dublează și un cui nu scoate 
alt cui, ci îl înfige și mai adânc: există soluții mai elegante 
și durerea poate fi bine administrată. 

* Partenerul tău spune că te iubește, dar dragostea lui nu se 
manifesta nicicum ? Revizuiește totul, zguduie întreaga re- 
latie: dacă iubirea pe care ţi-o declară nu se vede și nici nu 
se simte, înseamnă cá nu există sau nu-ți folosește. 

e Ţi-ai ridicat partenerul în slávi? Ei bine, adu-l înapoi pe 
pământ înainte de a crea o poveste, pentru că a iubi nu 
înseamnă a sanctifica sau a aduce un omagiu: nu face un 
cult al personalității. 

e [ubesti pe cineva mult mai în vârstă sau mai tânăr decât 
tine? Pástreazá-ti mintea rece și aga inima va fi fericită; 

cântărește bine problema, căci dacă dragostea nu are vâr- 
stă, indrágostitii au. 

* Ce este de fácut cu despártirile? Scoate cát mai mult pro- 
fit din ele învățând ceea ce nu vrei de la iubire, ceea ce nu 
doreşti să se repete niciodată. 


După ce vei exersa suficient și vei adopta o viziune mai 
realistă a iubirii, vei descoperi că se poate să iubesti fără să 
fii rănit. Vei descoperi în mod clar că oamenii care știu să 
iubească pur și simplu au luat o decizie fundamentală: nu 
trebuie să trăieşti pentru dragoste, nici sá mori în numele ei. 


Maxime pentru supraviețuirea 
emoțională 


1. Slavă Domnului pentru răcirea iubirii care intervine la cei 
cu căsnicii nefericite, la cei care nu se potrivesc și la cei 
care își fac rău în numele dragostei. 

2. A ajuta persoana iubită fără să te distrugi înseamnă a ajuta 
de două ori. i 

3. La ce bun să-ți sopteascá dulcegării la ureche dacă iti 
amáráste viața? 

4. Puterea afectivă o deţine cel care are mai puţină nevoie de 
celălalt. 

5. Nimic nu este mai plăcut pentru o persoană care suferă 
din cauza dependenţei decât să aibă o relaţie cu cineva și 
mai dependent. 

6. Dacă ești capabil să decizi cu privire la timpul tău, să nu 
te simţi „al nimănui” si să poti pági prin viaţă de unul 
singur, ai intrat pe tarâmul iubirii mature. 

7. Dacă nu te admiră, nu te iubește. 

Partenerul táu uneori este in plus si te enerveazá, desi il 
iubesti; existá momente care sunt exclusiv ale tale si care 
nu sunt destinate pentru nimeni altcineva. 
Independenta nu inseamná rácirea iubirii, ci este o rein- 
noire; înseamnă a fi întreg in ciuda dragostei, si chiar mai 
presus de ea. 

Dacă cineva are îndoieli că te iubește, înseamnă că nu te 
iubește. 

Dacă a iubi implică pierderea libertății fundamentale de 
a simți si de a gândi pentru tine însuți, înseamnă cá esti 
dominat sau captiv. 

Dragostea sănătoasă nu pretinde să te pedepsești singur. 
Nu trebuie să suferi pentru cel iubit, ci să te bucuri de el. 
În dragoste, curajul începe aproape întotdeauna acolo unde 
se termină speranța. 

A spune că durerea persoanei iubite nu te interesează pen- 
tru că este ,stupidá", tocmai asta te face stupid. 

O dragoste care te obligă să regresezi nu este dragoste. 
Sclavia afectivă nu este o ficțiune: ea apare atunci când 
teama de a-ți pierde partenerul te face să uiti de propria 
persoană. 

Nimeni nu se resemnează la indiferenţă: este preferabilă 
durerea despărțirii, decât să ai parte de o iubire insensi- 
bilă. 

Dependenţa este incapacitatea de a renunţa la partenerul 
tău atunci când ar trebui s-o faci, adică atunci când acesta 
nu te mai iubește, când propria ta evoluţie este blocată 
sau când principiile tale sunt afectate. 

Dezamăgirea provocată de persoana iubită este fulgeră- 
toare ca dragostea la prima vedere, dar are un efect advers. 
Cine te rănește intenționat nu te merită. 

Să fii una cu persoana iubită înseamnă să încetezi să mai 
fii tu. 

O dragoste care te obligă să regresezi este o pedeapsă. 


205 


24. 


25. 


26. 


27. 


28. 


29. 


30. 


31. 
32. 


Walter Riso 


Dacă nu stie cá te iubește, la ce-ţi folosește o astfel de iu- 
bire? 

Când oferi omagii persoanei pe care o iubești, ești vasal, 
nu partener. 

Dragostea sănătoasă între parteneri este reciprocă; nu 
este milimetrică, ci echitabilă: dai și primești. 

Mai bine o suferinţă utilă decât un calm fictiv. 

Sá ierti nu înseamnă să suferi de amnezie, ci să-ţi amintesti 
fără durere, iar acest lucru nu se realizează printr-un de- 
cret. 

Nu alimenta puterea cuiva care te exploatează din punct de 
vedere emoțional: slăbiciunea ta (dependenţa) este punctul 
forte al celuilalt. 

Dacă fostul tău partener consideră că faci parte din tre- 
cut, el sau ea nu trebuie să facă parte din prezentul tău. 
Dacă nu te iubeşti tu însuţi, nimeni nu te va iubi. 

Nu contează cât de mult te iubește, ci felul in care o face 

